
CURSO DE GALEGO 
Libro do profesor 


O proxecto 


nace da constatación de que non existe ningún material 


que responda adecuadamente ás necesidades expostas nos distintos cursos de galego que 
se levan a cabo na actualidade dentro e fóra de Galicia: tanto os preparatorios 
para os distintos niveis do Celga como os que ofrecen as distintas universidades 


do mundo onde hai un lectorado de galego. 


O resultado desta falta de materiais específicos motivou ata 
agora unha situación que todos coñecemos: en cada centro 
OU CUrso OS profesores foron sorteando as dificultades da 
carencia dun bo manual con materiais propios ou con ma- 
terial adaptado. Ningunha das solucións contenta o alumna- 
do nin o profesorado, os cales, cando se lles pregunta, de- 
claran abertamente que prefiren a coherencia e seguridade 
que confire un manual ben deseñado. 


Desta situación xorde a idea de publicar Aula de galego. 
Un equipo de autores, con ampla experiencia no deseño de 
materiais didácticos, asesorados por expertos e colegas de 
diversos ámbitos do ensino da lingua que lles axudaron a 
ter unha visión de conxunto das características e das nece- 
sidades dos cursos de galego, abordaron a elaboración de 
Aula de galego co obxectivo de lles dar resposta ás esi- 
xencias deste sector, en particular atendendo aos seguintes 
aspectos: 


Desde o punto de vista da organización do material 


— En moitos casos, debido á oficialidade dos certificados 

e á non obrigatoriedade na asistencia ás clases, permítese 

a incorporación de novos alumnos cando xa se realizaron 
algunhas sesións, de forma que non todos os alumnos per- 
manecen O mesmo número de semanas no Curso. 


— Na maioría dos manuais para a aprendizaxe do galego 
existentes ata agora, as unidades didácticas teñen un enfo- 
que basicamente estrutural e abordan un contido pouco 
variado, tanto dende o punto de vista linguúístico, como do 
temático e do cultural. 


— O material debe estar estruturado de tal maneira que 
facilite o labor de coordinación dos diferentes profesores a 
cargo dun mesmo curso. 


— O material Aula de galego procura contribuír como un 
elemento normalizador do galego estándar, sen por iso 
sacrificar o emprego de materiais auténticos, adaptados ás 
necesidades comunicativas do alumnado. 


Respecto á programación 


Como en calquera contexto de aprendizaxe, nas distintas 

modalidades dos cursos de galego a presentación e a exer- 
citación de novos contidos debe adecuarse ás expectativas 
e ás necesidades do alumnado. O material debe, polo tanto, 


articularse para gardar un coidado equilibrio entre as pro- 
postas novas que presenta cada unidade, así como o refor- 
ZO e afianzamento de aspectos linguúísticos e comunicativos 
xa abordados en unidades ou niveis anteriores. 


De igual xeito, a orientación das unidades pretende ser 
funcional para o heteroxéneo grupo de alumnos que van 
utilizar Aula de galego: tanto para aqueles que se encon- 
tran en situación de inmersión, como para os que acceden 
a través dun curso fóra de Galicia e, asemade, para os que 
teñen o galego como lingua propia ou ambiental. Pártese, 
polo tanto, do coñecemento da realidade sociolingúística 
do galego e da pretensión de lles dar resposta tamén ás 
necesidades daqueles galegos que queren consolidar a súa 
competencia linguística no uso do galego estándar. 


Respecto ás características metodolóxicas 
do material 


— Nos cursos preparatorios dos distintos niveis do Celga, 
máis que en calquera outro tipo de cursos, precísase un 
traballo especialmente compensado entre a práctica de 
destrezas comunicativas e a reflexión gramatical. 


— Unha carga horaria como a dos cursos preparatorios dos 
distintos niveis do Celga reclama, ademais, un material que 
teña moi en conta a inevitable tensión que viven profesora- 
do e alumnado neste tipo de cursos: as actividades deben 
ser moi variadas tanto nos seus contidos como nas dinámi- 
cas de aula que propician.As destrezas implicadas en cada 
actividade e os procesos cognitivos que impulsan deben 
estar habilmente combinados para que cada día de traballo 
resulte un todo coherente e equilibrado: debe haber mo- 
mentos para o lúdico e tempo para a reflexión, actividades 
en grupos e tarefas individuais, atención a aspectos formais 
e interacción significativa entre os membros do grupo, tem- 
po para o estudo e para a práctica da lingua, e materiais 
para o descubrimento da cultura. 


Aula de galego concibiuse como un material axustado 

á estrutura horaria dos cursos preparatorios dos distintos 
niveis do Celga e ás expectativas e ás necesidades dun 
alumnado que realiza estancias breves en Galicia e 
adáptase perfectamente aos diversos contextos e realidades 
do alumnado que estuda galego a través dos programas de 
lectorado. 

Chame a atención dos seus estudantes sobre a foto da portadiña e 
pregúntelles: De quen credes que é este brazo? Onde está? Que volve 
comezar? As respostas que se esperan son: dun profesor, nunha aula/diante 
do encerado/nun instituto, as clases... Aproveite para especificar que en 
Galicia OS centros de ensino secundario se denominan institutos ou escolas 
secundarias. 


Por último, informe brevemente os seus alumnos dos obxectivos da unidade e 
da súa tarefa final: inventar a biografía do candidato ideal para un determinado 
posto de traballo. 


GO) preno 
1. PROMOCIÓN DO 87 


Ler e escoitar fragmentos de conversas e responder 
preguntas de comprensión. Entrevistar un compañeiro 
sobre diferentes aspectos da súa vida na actualidade e 
no pasado. 


OBSERVACIÓNS PREVIAS 

Nesta actividade, os seus alumnos traballarán cunha 
serie de conversas extraídas dunha mesma situación: 

O reencontro dun grupo de compañeiros de carreira 
tras moito tempo sen verse. Uns e outros póñense ao 
corrente das novidades nas súas vidas e das cousas que 
non cambiaron. 


Aparecen varias perífrases verbais que probablemente 
non coñecen Os seus alumnos. Recomendámoslle que 
dirixa a súa atención ao significado dentro do contexto 
e que espere chegar á actividade 4 para deterse en 
explicacións formais. 


Se se trata do primeiro día de clase, pode aproveitar o 
breve cuestionario que se propón na epígrafe B para 
iniciar un primeiro contacto entre os estudantes. 


ANTES DE COMEZAR 

Pídalles aos seus alumnos que reparen no título da 
actividade e no debuxo. Explíquelles que se trata de 
ex-alumnos da Facultade de Medicina que estudaron 
xuntos, pero que non se ven dende hai moito tempo. 
Fágalles preguntas como: Que tipo de preguntas credes 
que van facer? ou De que temas van falar? Entre as 
posibles respostas deberían xurdir algunhas que fagan 
referencia a comentar o que fixeron nestes últimos 
anos, preguntar polas novidades, poñerse ao día... 


PROCEDEMENTOS 

A. Coméntelles aos seus estudantes que van escoitar 
Os mesmos diálogos das conversas que aparecen 

na ilustración. Póñalles a audición e, cando remate, 
pídalles que contesten as preguntas. 


Déalles tempo para facelo e, antes da posta en 
común, permítalles que comenten as súas respostas 
en parella. 


Solución 
1. Xoán; 2. Pili; 3. Mario; 4. Xián; 5. Tere; 
6. Andrés; 7. Belén 


B. Indíquelles aos seus alumnos que formen parellas 

e evite que estean xuntos os estudantes que xa se 
coñecen, co fin de que a realización da actividade sexa 
máis real e motivadora. A continuación, infórmeos 

de que o que teñen que facer é intentar coñecer un 
pouco mellor o seu compañeiro, para o que lle farán as 
preguntas do cuestionario e todas aquelas que queiran 


mi Volver empezar 


engadir. Pídalles que tomen nota dos datos que lles 
parezan máis relevantes. 


E DESPOIS 

Propóñalle a cada estudante que, a partir da 
información obtida, escriba unha pequena descrición 
do compañeiro que acaba de entrevistar. Ao final, 
anímeos a que lle lean o seu texto ao resto da clase. 


2. VIDAS ESPECIAIS 


Ler a biografía de dúas persoas e decidir que adxectivos 
definen mellor as súas vidas. Seleccionar testemuños 
que se asocien a cada unha delas. 


OBSERVACIÓNS PREVIAS 

Na primeira parte da actividade, os seus alumnos terán 
que ler a biografía de dous personaxes do ámbito 
galego e elixir os adxectivos que mellor definen a súa 
traxectoria vital. Recórdelles que, nun principio, non hai 
respostas correctas ou incorrectas, sempre que cada un 
xustifique a súa escolla. 


ANTES DE COMEZAR 

Agrupe os estudantes por parellas e pídalles que, nun 
minuto, escriban todos os nomes que coñezan de 
persoeiros galegos vivos. Deseguida, faga unha posta en 
común para ver que parella ten máis nomes. 


PROCEDEMENTOS 

A. Escriba no encerado os nomes dos dous 
protagonistas da actividade, José Cendón (fotógrafo e 
xornalista) e Rosalía Mera (empresaria), e pregúntelles 
aos seus alumnos se os coñecen. A continuación, 
invíteos a que lean as súas biografías e pídalles que, ao 
remataren a lectura, elixan os adxectivos que para eles 
describen mellor a vida de cada un deles. 


Concédalles tempo suficiente para facelo e, logo, 
anímeos a que comenten as súas ideas en parellas e a 
que cheguen a un consenso. 


Finalmente, faga unha posta en común para que, entre 
todos, acorden cales son os adxectivos máis axeitados 
para cada personaxe. 


B. Mantendo as mesmas parellas da actividade 

1, convide agora os seus alumnos a que lean os 
testemuños extraídos das diferentes entrevistas. 
Deseguido, pídalles que relacionen cada declaración 
cun dos devanditos personaxes. 


Logo duns minutos, leve a cabo unha posta en común, 
na que os estudantes xustifiquen por que se decantaron 
por un ou por outro personaxe. 


Solución (suxestión) 

1. José Cendón; 2. Rosalía Mera; 3. José Cendón; 
4. Rosalía Mera; 5. José Cendón; 6. José Cendón 
7. Rosalía Mera; 8. Rosalía Mera 


E DESPOIS 

Pode pedirlle a cada estudante que escriba brevemente 
a súa biografía, tomando como modelo as que acaba de 
ler. Cando rematen, intercambie ao chou os diferentes 
textos e, a continuación, cada estudante contaralle ao 
grupo os principais acontecementos da vida do autor 
da biografía que lle tocou e escollerá dous adxectivos 
para resumila, xustificándoo. Os demais deberán 
adiviñar de quen se trata. 


Por último, recolla os textos e devólvallelos corrixidos 
aos seus alumnos na clase seguinte. 


| e reflectir 


3. CONTRATO INDEFINIDO 


Ler unha oferta de emprego e unha ficha con 
información sobre dous candidatos. Reflexionar sobre o 
uso dalgunhas estruturas para localizar unha acción no 
tempo, marcar o seu inicio e falar da súa duración. 


ANTES DE COMEZAR 

Faga referencia ao título da actividade e pregúntelles 
aos estudantes: Que é un contrato indefinido? 
Permita que formulen as súas hipóteses e, se non 
dan coa resposta correcta, ofreza vostede unha 
explicación parecida a: Trátase dun contrato de 
traballo que non ten unha data de finalización 
estipulada. 


PROCEDEMENTOS 

A. Pídalles aos seus alumnos que lean o anuncio 
dunha multinacional galega que busca un director 
financeiro para a súa sucursal en Berna e as fichas dos 
dous traballadores da empresa que se presentan ao 
posto: Carme e Xulio. 


A continuación, dígalles que, en parellas, decidan cal 
dos dous é o candidato máis axeitado para o traballo 
e que O xustifiquen. Logo de que transcorran uns 
minutos, realice unha posta en común. 


B. Pídalles agora aos estudantes que reparen nas 
estruturas que aparecen resaltadas en grosa nas 
fichas de Carme e de Xulio e anímeos a que descubran 
o seu funcionamento. Se lle parece conveniente, pode 
guiar as reflexións dos estudantes facéndolles as 
seguintes preguntas: Que tempos verbais acompañan 
estas estruturas? Cales se combinan con datas? E 
cales con cantidades de tempo? 


Así mesmo, pode favorecer a reflexión gramatical 
debuxando no encerado unha liña con dous puntos 
marcados (un sería o agora/presente e outro o punto 
de referencia no pasado), pedíndolles aos alumnos 


O UINIDADE SE 


que expresen graficamente o funcionamento das 
diferentes estruturas. 


Realice, a continuación, unha posta en común e, logo, 
remítaos ás epígrafes “Falar da duración”, “Marcar 

o inicio dunha acción ou proceso” e “Localizar unha 
acción no tempo” da sección de gramática, na páxina 
13. Insista no feito de que é posible referirse de formas 
diferentes a unha mesma realidade e ofrézalles o 
seguinte exemplo para ilustralo: 

Hai dous anos que estudo inglés. - Estudo inglés 
dende hai dous anos. 


Aproveite para recordarlles que en galego se emprega, 
indistintamente, as formas dende e desde. 


MÁIS EXERCICIOS 
Páxina 90, exercicios 1,3 e 4. 


4. ÉPOCA DE CAMBIOS 


Escoller un título para un texto. Completar un cadro de 
perífrases verbais. 


OBSERVACIÓNS PREVIAS 

Permita que os seus alumnos se familiaricen cos 

textos e que comprendan a perspectiva dende a que se 
presenta a información: un punto de inflexión na vida 
dunha persoa provocado por un acontecemento a partir 
do cal se analizan as cousas que cambiaron e as que 
non. 


ANTES DE COMEZAR 

Escriba no encerado a palabra cambios e pregúntelles 
aos seus alumnos: Que acontecementos poden 
representar un gran cambio na vida dunha persoa, 
nos seus hábitos ou costumes? Anote no encerado as 
respostas que obteña e asegúrese de que ter un fillo 
figura entre elas. 


PROCEDEMENTOS 

A. Pídalles que lean o testemuño de Celia Rei. 
Deseguida, dígalles que escollan, entre os títulos 
propostos para o texto, o que lles pareza máis axeitado. 


Teña en conta que non hai unha única resposta 
correcta, senón que a escolla vai depender do punto de 
vista de cada estudante. 


B. Invíteos a que se fixen nas expresións destacadas 

en grosa no texto. Explíquelles que todas elas son 
perífrases verbais; é dicir, unha combinación dun verbo 
conxugado con outro en forma nominal (infinitivo, 
xerundio ou participio), que algunhas veces van unidos 
por unha partícula. 


Centre a atención dos estudantes no feito de que na 
perífrase o verbo conxugado (ou principal) perde o seu 
significado orixinal e adquire outro distinto. Anímeos 

a que completen o cadro cos elementos que faltan. 

Logo, remítaos á epígrafe “Perífrases” da sección 

de gramática, na páxina 13, para comprobar se o 
completaron correctamente. Aproveite ese momento 
para esclarecer calquera dúbida que puidese quedar 
sobre as perífrases. 


Coméntelles, ademais, que para referirnos a unha 
acción que non faciamos antes e que no presente 
tampouco facemos, a estrutura empregada é seguir 

4 sen 4 infinitivo: Sigo sen comer carne (- antes 

non comía carne e agora tampouco). Así mesmo, 
explíquelles que para falar da duración dunha situación 
na que non se levou a cabo unha acción Ou un proceso 
se emprega levar 4 cantidade de tempo -- sen 4 
infinitivo: Levo tres meses sen fumar. 


E DESPOIS 

Separe os seus alumnos en grupos de tres e propóñalles 
a seguinte actividade: cada un deles debe pensar 

nun momento da súa vida que supuxo un cambio 
importante e escribir, sen mencionar a súa causa, 

tres frases referentes aos aspectos que cambiaron e 
outras tres sobre os que seguen iguais. Deseguida, por 
quendas, cada un lerá as súas frases en voz alta e os 
compañeiros tratarán de adiviñar O que pasou ou en 
que consistiu o cambio. 


MÁIS EXERCICIOS 
Páxina 90, exercicio 2. 
Páxina 91, exercicio 5. 


5. TODOS OS LUNS 


Pasar unha lista de palabras do plural ao singular e 
reflexionar sobre as regras de formación do plural. 


ANTES DE COMEZAR 

Dígalles aos seus alumnos que, entre todos, analizarán 
algunhas palabras para estableceren as regras de 
formación do plural en galego. Deseguida, debuxe no 
encerado a táboa da ficha 1. 


Explíquelles que en cada columna se atopa unha das 
terminacións das palabras en galego e que, entre todos, 
deben poñer polo menos dous exemplos de palabras 
con cada terminación. Unha vez completada a táboa, 
dígalles que pasarán a facer a actividade 5 do libro e 
que logo regresarán á táboa do encerado. 


PROCEDEMENTOS 
Pídalles que observen as palabras desta actividade e 
que, en grupos de tres, as pasen ao singular. 


Déalles uns minutos. A continuación, faga unha posta en 
común e, coa confirmación deles, apunte cada palabra na 
columna correspondente da táboa no encerado. Compare 
con eles a palabra en singular e a correspondente forma 
de plural, subliñe a terminación nas dúas formas e 
pregúntelles os cambios que observan. Logo, formule a 
regra de formación do plural para cada caso. 


E DESPOIS 

En grupos de tres, que poden ser os mesmos da 
actividade anterior, dígalles aos seus alumnos que 
pasen ao plural as palabras que escribiron inicialmente 
na táboa do encerado. Asegúrese de que entre elas 

hai polo menos unha mostra de cada un dos distintos 
casos de flexión de plural e, de non ser así, engádao 
vostede. Aclare as dúbidas que poidan ter ao realizar 

a actividade, pero lembre que tamén os pode remitir á 
epígrafe “Formación do plural” da sección de gramática, 
na páxina 13, para que comproben eles mesmos se o 
están facendo ben. Para rematar, confirme os resultados 
nunha posta en común. 


MÁIS EXERCICIOS 
Páxina 91, exercicio 6. 


6. COIDAS DOS TEUS 
AMIGOS? 


Contestar as preguntas dun test e comentar os resultados 
mostrando acordo ou desacordo. 


ANTES DE COMEZAR 

Lea en voz alta o título da actividade e pídalles a 

dous alumnos que contesten a pregunta formulada, 
argumentando as súas respostas. Despois, propóñalles 
que se agrupen en parellas, para repetiren o 
procedemento, e que tomen notas dos argumentos que 
fan os compañeiros. 


PROCEDEMENTOS 

A. Móstrelles o test aos estudantes e pídalles que o 
fagan, dándolles tempo suficiente para que o completen 
individualmente. 


B. Cando terminen, dígalles aos seus alumnos que 
conten O seu número de respostas A, B e C e que llean os 
resultados. Anímeos a que comenten se están de acordo 
cos resultados que obtiveron e se estes coinciden 

coa opinión persoal que expresaron antes de facer o 
test. Asegúrese de que todos os estudantes teñan a 
oportunidade de mostrar acordo ou desacordo cos 
resultados. 


E DESPOIS 

Propóñalles aos seus alumnos o xogo das cadeiras. 
Faga que senten formando un círculo e quede vostede 
de pé no centro (sen cadeira). Infórmeos de que vai 
dicir unha frase en voz alta e que eles deberán escoitala 
atentamente. Se a frase é certa, deben poñerse de pé 

e cambiar de cadeira; se non, deben quedar sentados. 
Diga, por exemplo: Hai media hora que estamos na 
clase de galego. En canto os seus alumnos se levanten, 


sente nunha das cadeiras. Así, un alumno quedará sen 
cadeira. Pídalle que se coloque no centro do círculo e 
que repita a operación. Recórdelle que debe dicir unha 
frase que comece por hai - cantidade de tempo e tratar 
de facer que os seus compañeiros se levanten para 
poder sentar. 


7. OS MEUS COMPAÑEIROS 
E EU 


Buscar compañeiros que teñan unhas características 
determinadas. 


PROCEDEMENTOS 

Móstrelles aos seus alumnos as frases da táboa desta 
actividade e pídalles que marquen cunha cruz aquelas 
situacións que se cumpran para eles (columna Eu). 

A continuación, pídalles que se poñan de pé e que, 
transformando as afirmacións en preguntas, busquen 
outros estudantes que contesten de forma afirmativa. 
Cando os atopen, deberán escribir os seus nomes 

na columna correspondente. Unha vez finalizada a 
actividade, pídalles que, individualmente, pensen con 
quen teñen máis cousas en común. Ao final, leve a cabo 
unha posta en común na clase. 


E DESPOIS 

Propóñalles aos estudantes que pensen de que xeito 
estudar galego pode afectar a súa vida. Dígalles que 
escriban dúas cousas que deixaron de facer, dúas 
que seguen facendo e dúas que comezaron a facer 
relacionadas coa aprendizaxe deste idioma. 


Concédalles tempo suficiente para facelo e, deseguida, 
faga unha posta en común do seguinte xeito: pídalles 
aos estudantes que digan, un a un, as súas respostas. 
Por outra banda, escolla un voluntario que saia ao 
encerado e que vaia anotando aqueles aspectos que 
se repitan para, entre todos, tratar de extraer algunha 
conclusión sobre os cambios máis significativos e os 
máis comúns a toda a clase. 


8. CAMBIOS 


Falar sobre as cousas que poden cambiar a vida dunha 
persoa. 


PROCEDEMENTOS 

A. Indíquelles aos seus alumnos que lean a lista dos 
posibles feitos que poden cambiar a vida dunha persoa 
e que, en parellas, traten de engadir polo menos dúas 
cousas máis. Pasados uns minutos, faga unha posta en 
común. 


B. Lea en voz alta a mostra de lingua e pídalles que, 
tamén en parellas, comenten que accións Ou procesos 
dos mencionados na lista cren que afectan máis a vida 
dunha persoa. 


C. Infórmeos de que agora van escoitar catro persoas 
que falan sobre un acontecemento que cambiou a súa 
vida. Pídalles que escriban, en cada caso, que foi o que 
pasou. Permítalles escoitar a gravación dúas veces e 
anímeos a Que comparen as súas respostas coas dun 
compañeiro antes de darlles as solucións. 


Solución 

1. Tivo un fillo. 

2. Fai 18 anos. 

3. Acaba de xubilarse ou está a piques de facelo. 
4. Van vivir a Brasil. 


D. Para rematar, forme grupos de tres ou catro 
estudantes e propóñalles que comenten que cousas da 
listaxe lles pasaron a eles e cales non. 


E DESPOIS 

Se lle parece conveniente, pode suxerirlles aos seus 
alumnos, como deberes para a casa, que preparen dous 
pequenos textos. Teñen que escribir os testemuños 
inventados de dúas persoas ás que lles pasou algo 
similar (por exemplo, xubilarse), pero que viviron a 
experiencia de maneira diferente: a unha cambioulle a 
vida de forma positiva e, a outra, de forma negativa. 
Dígalles aos seus alumnos que poden escoller entre as 
alternativas suxeridas na epígrafe A ou entre as opcións 
novas que eles mesmos crearon. 


9. CANDIDATOS IDEAIS 


Inventar a biografía do candidato ideal para un posto de 
traballo. 


OBSERVACIÓNS PREVIAS 

Para que as biografías que se creen sexan O 
suficientemente convincentes, é importante que se 
asegure vostede de que a fase A se desenvolva en 
detalle, tal e como lle suxerimos en “Procedementos”. 


ANTES DE COMEZAR 

Móstrelles aos seus alumnos o título da actividade 

e pregúntelles: Que debemos ter en conta para 
determinar se alguén é un bo candidato para un posto 
de traballo? Se non contestan nada, ofreza vostede a 
primeira resposta escribindo no encerado, por exemplo, 
a palabra estudos. Logo, anímeos a que indiquen outros 
aspectos e complete a lista co que vaian mencionando. 


Procure que allista sexa O máis completa posible 

ou Que polo menos aparezan os seguintes ítems: 
idade, estudos, nacionalidade, estado civil, idiomas, 
experiencia laboral, dispoñibilidade, afeccións e 
personalidade. 


PROCEDEMENTOS 

A. Distribúa os seus alumnos en grupos de tres. A 
continuación, pídalles que escollan un dos postos de 
traballo e que decidan cales son as características que 
debe reunir un candidato ideal para ocupalo. 

Déalles tempo para facelo e, deseguida, convide un 
estudante a saír ao encerado e a completar un cadro 
como o que atopará na ficha 2, coa información 

que acheguen os seus compañeiros. Se o considera 
conveniente, pode repartir entre os estudantes unha 
fotocopia do devandito cadro para que tamén poidan 
tomar as súas notas e dispoñer da información global. 


B. A continuación, pídalle a cada grupo que redacte 
unha breve biografía do candidato ideal para o posto de 
traballo que escolleron na epígrafe A. Centre a atención 
dos seus alumnos na mostra de lingua que figura nesta 
epígrafe e suxíralles que a tomen como modelo para 
comezar a desenvolver o seu texto. 


Para que as producións dos seus alumnos non sexan 
moi dispares en canto á extensión ou información, 
estableza previamente, se lle parece pertinente, un 
número de palabras aproximado ou a cantidade de 
ítems que se deben abordar. Para rematar, pídalle a 
cada grupo que lle presente ao resto da clase o seu 
candidato ideal. 


C. Agora, distribúa os estudantes en grupos de tres 
ou catro e indíquelles que, por quendas, un vai ser 

o candidato a un posto de traballo que eles escollan 
e Os demais serán os membros do Departamento de 
Recursos Humanos da empresa que ofrece a praza, 
que lle farán unha entrevista. Para que a actividade 
non resulte repetitiva, recoméndelles que cambien 
en cada quenda o posto e, a poder ser, as respectivas 
preguntas. Igual que na epígrafe anterior, unha 
suxestión é delimitar o número de preguntas para que 
o desenvolvemento da actividade teña unha duración 
similar entre os varios grupos de alumnos. 


10. O GALEGO, 
LINGUA SECULAR 


Coñecer algúns aspectos da historia da lingua galega e 
algunhas variantes dialectais deste idioma. 


OBSERVACIÓNS PREVIAS 

Nesta actividade ofrécese un resumo da orixe da lingua 
galega, así como do seu status oficial. Ademais, faise 
unha breve descrición da diversidade dialectal do galego. 


É importante ter en conta que a duración desta tarefa 
vai variar en función do maior ou menor interese dos 
estudantes. Por outra banda, se a algúns alumnos este 
tema lles interesa máis que a outros, é importante 
equilibrar a situación para que, na medida do posible, 
todos participen por igual. 


ANTES DE COMEZAR 

Pregúntelles aos seus alumnos: Sabedes algo sobre 

a historia da lingua galega? En que lugares se fala? 
Coñecedes algunha variante dialectal do galego? Cal? 
Recolla as súas respostas no encerado. 


PROCEDEMENTOS 

A. Convide os estudantes a que lean o texto para 
comprobar se as súas respostas eran correctas. Cando 
remataren, indíquelles que, en parellas, comenten a 
información que lles pareceu máis relevante, curiosa ou 
inédita. Logo, pode propoñerlles unha posta en común. 


B. Estimule un debate aberto sobre a convivencia 
das linguas. Suxerímoslle que empregue as preguntas 
indicadas na actividade, xa que se dirixen á reflexión 
sobre a propia situación lingúística: 

Sabes a que familia pertence a túa lingua? 

Dende cando é a lingua oficial do teu país? 

Hai outras linguas oficiais? 

Onde se falan? 


Se a maioría dos seus alumnos son galegos, pode 
reorientar as preguntas do seguinte xeito: 

Coñeces algún outro sitio onde se fala máis dunha 
lingua? 

Son todas oficiais? 

Sabes en que tipo de contexto se emprega cada unha 
delas? 

Anime os estudantes a compartiren todo aquilo que 
consideren interesante ou que saben sobre contextos 
multilingúes noutros países. Se lle parece oportuno, 
pode mencionarlles, a modo de exemplo, lugares como 
Bélxica, Suecia e Finlandia. 


C. Se hai estudantes galegos na clase, anímeos a que 
falen un pouquiño das peculiaridades lingúísticas 
que hai na súa zona, comparándoas coas formas 
consideradas estándares no galego. 


Se, pola contra, ningún dos seus alumnos é de orixe 
galega, pode preguntarlles se na súa lingua tamén se 
atopan esas diversidades dialectais e mostre interese en 
escoitar o que queiran relatar sobre o tema. 

Pídalles aos seus alumnos que abran o libro na páxina 17 e coméntelles que 
a foto da portada reflicte un momento especial na vida dunha persoa. A seguir, 
pregúntelles: De que momento especial se trata? Verifique se os seus alumnos 
adoitan celebrar o seu aniversario e pídalles que relaten brevemente algunha 
ocasión na Que a celebración foi especial. Tamén lles pode preguntar se lles 
gustan as festas de aniversario e por que ou se foron a algunha da que gardan 
unha particular lembranza. 


Para rematar, infórmeos dos contidos desta unidade, así como do que van facer 
na tarefa final: falar de recordos importantes. 

1. UN DÍA NA HISTORIA 


Completar un cadro con información obtida a partir 
do testemuño de tres persoas. Relatar un momento 
especial. 


OBSERVACIÓNS PREVIAS 

Esta primeira actividade proporciónalles aos alumnos 
mostras de lingua onde se empregan dous tempos 
verbais do pasado: o pretérito e o copretérito. Posto 
que ambos xa son coñecidos polos estudantes, 

non deberían supor ningún problema para que se 
comprendan os relatos. Tente centrar a atención 

dos estudantes na comprensión do significado e 

do contexto: tres persoas contan como viviron un 
momento histórico que os impresionou especialmente. 
De todos os xeitos, recomendámoslle que non leve a 
cabo aínda unha reflexión profunda sobre o contraste 
entre os dous tempos do pasado, senón que aproveite 
o ítem B para facilitarlles unha pauta que lles axude a 
construír os seus relatos. No ítem C xa selles pide aos 
estudantes unha pequena produción na que teñen que 
empregar o pretérito e o copretérito. 


ANTES DE COMEZAR 

Escriba no encerado o título da actividade e 
pregúntelles aos seus alumnos: Algunha vez fostes 
testemuñas directas dun momento histórico? Se 
algún estudante contesta afirmativamente, interésese 
por saber de que momento se trata e dos detalles que 
queira engadir. Se só hai respostas negativas, pode 
preguntarlles se coñecen alguén que o foi ou selles 
gustaría vivir esa experiencia e por que. 


PROCEDEMENTOS 

A. Preséntelles aos seus alumnos as fotos que aparecen 
na páxina 18 e pídalles que escoiten atentamente as 
tres persoas da gravación, que contan como viviron 

un momento determinado. Deseguida, indíquelles que 
relacionen cada foto con cada un dos relatos e que 
anoten en cada caso a data do acontecemento. 


Solución 

1.23-F 

2. 25 de xullo de 1993 (Xacobeo) 
3. 6 de abril de 1981 


B. A continuación, indíquelles aos estudantes que volvan 
escoitar os testemuños e que completen a información 
da táboa. Se ve que teñen dificultades en facelo, vólvalles 
poñer a gravación. De todos os xeitos, permítalles que 
comparen as súas respostas coas dun compañeiro antes 
da posta en común. 


Solución 
1. Cos pais e co irmán. Na casa. Xogando na eira. (O 
golpe de Estado). Suspenderon a programación infantil; 

OS seus pais estaban pendentes da televisión; foi xogar 
á eira. 

2. Cuns amigos. En Santiago de Compostela. Celebrando 
o Xacobeo (o Camiño de Santiago). Fixo o Camiño de 
Santiago e coñeceu a súa parella. 

3. Coa súa familia. Na casa de súa nai. Recordando o seu 
avó (nun xantar familiar). Aprobouse o Estatuto de 
autonomía e celebrouno xantando coa súa familia e 
brindando con champaña. 


2. HISTORIAS DE BALBINO 


Ler un fragmento da novela Memorias dun neno labrego e 
situalo nun dos momentos da historia de Galicia que se 
facilitan. 


OBSERVACIÓNS PREVIAS 

Memorias dun neno labrego, de Xosé Neira Vilas, é O 
libro máis lido da literatura galega e xa se traduciu a 
varios idiomas: ruso, chinés, checo, inglés, alemán, 
portugués, catalán e éuscaro. Foi escrito en 1960 e 

a primeira edición publicouse en Arxentina en 1961. 
Daquela, enviáronse algúns exemplares a Galicia, que 
foron moi ben acollidos, o que fixo que se reeditase 
varias veces. 


O protagonista da novela é Balbino, un rapaz aldeán 
que, nas experiencias que conta, mostra a súa 
estrañeza ante a pobreza e as inxustizas sociais do seu 
contorno. Aínda que non se trate dunha autobiografía, 
o argumento parte dun contexto e dunha época moi 
concretos e coñecidos do autor, segundo relata nestas 
palabras: “Hai un escenario e un ambiente, que son os 
da miña terra, a miña xente e O meu tempo: as terras e 
xentes de Vila de Cruces nun tempo de posguerra, alá 
pola metade ou remate dos anos corenta”. 


O fragmento que se mostra na actividade pon de relevo 
un dos fenómenos máis característicos da Galicia de 
posguerra: a emigración. Daquela, moitos galegos 
marchaban principalmente a distintos países de 
América, como Arxentina, Brasil, Chile, Cuba, Estados 
Unidos, Uruguai e Venezuela, con vistas a mellorar a súa 
calidade de vida. Aínda que esta mellora na maioría das 
veces estaba relacionada coas necesidades económicas, 
un elevado número de persoas deixaba a súa terra por 
motivos políticos ou na busca dun maior crecemento 
intelectual e de oportunidades de estudar e ampliar a 
súa visión do mundo, como foi o caso de Xosé Neira 
Vilas, segundo declarou el mesmo. 


Se dispón dun exemplar do libro, léveo á clase para 
mostrárllelo aos seus alumnos. 


ANTES DE COMEZAR 

Escriba no encerado a palabra labrego e pregúntelles 
aos estudantes que entenden por ela. É bastante 
probable que non teñan dificultades en contestar que se 
trata dunha persoa que traballa e que vive no campo. 
De non ser así, acláreo vostede. 


PROCEDEMENTOS 

Móstrelles aos seus alumnos a portada e o título do 
libro de Xosé Neira Vilas. Deseguido, pídalles que lean 
o fragmento e que traten de situalo nun dos momentos 
da historia de Galicia, cuxos fitos máis importantes se 
relacionan na columna da dereita. Antes de darlles a 
solución, anímeos a que contrasten as súas hipóteses 
en parellas ou en grupos de tres. Logo, faga unha posta 
en común. 


Solución 

Na década dos 40, no período da posguerra. De todos os 
xeitos, tamén se considera como resposta correcta na 
primeira metade do século XX, nos fluxos migratorios, 
xa que o período de posguerra non figura explícito no 
fragmento. 


E DESPOIS 

Se os estudantes mostran interese, promova unha 
pequena conversa na que discutan sobre o fenómeno 
da emigración en Galicia. Pode orientalos, pondo no 
encerado algúns ítems sobre os que terán que dar 

O seu punto de vista. Recorde que a información de 
“Observacións previas” poderá servirlle de axuda. 
Como exemplos, pódelles propoñer os seguintes temas: 


— As principais causas e consecuencias da emigración. 
— Os períodos ou ciclos máis importantes. 
— As obras de arte relacionadas. 


Se o prefire, tamén pode distribuír os temas entre os 
grupos e pedirlles aos seus alumnos que os investiguen 
e que traian información para pasárllela aos demais 
compañeiros na clase seguinte. 


Como se trata dunha obra moi importante da literatura 
galega, recoméndelles aos estudantes a lectura de 
Memorias dun neno labrego. Asemade, anímeos a que 
vexan o documental Neira Vilas, Memorias dun neno 
labrego, o libro, producido no 2004 polo Audiovisual 
Galego e dirixido por Ismael González Díaz e Xan Pérez 
Leira. 


MÁIS EXERCICIOS 
Páxina 93, exercicio 6. 


e reflectir 


3. CANDO VOLVÍA Á CASA... 


Reflexionar sobre algúns valores do pretérito e do 
copretérito no relato de feitos pasados. 


OBSERVACIÓNS PREVIAS 
Esta actividade ten como obxectivo comparar algúns 
matices de significado do pretérito e do copretérito no 


relato e na descrición de feitos pasados, en contextos 
nos que ambas as formas son válidas. 


ANTES DE COMEZAR 

Escriba no encerado: 

Pedro viu a Marta cando baixou a escaleira. 
Pedro viu a Marta cando baixaba a escaleira. 


Logo, pregúntelles que diferenzas se observan ao 
cambiar o verbo da segunda oración (subordinada) de 
pretérito a copretérito. 


É bastante probable que contesten que no primeiro 
caso o “feito de ver a Marta” se realizou cando Pedro 
xa estaba ao pé da escaleira; é dicir, cando a acción 

de baixala xa estaba completamente rematada. Xa no 
segundo, a acción de baixar a escaleira aínda estaba en 
proceso, sen concluír, cando viu a rapaza. Se Os seus 
alumnos non chegan a esta conclusión, indíquellela 
vostede, facendo fincapé en que ambas as estruturas 
son correctas e en que a elección dunha ou doutra vai 
depender do que se queira matizar en cada caso. 


PROCEDEMENTOS 

A. Pídalles aos seus alumnos que se fixen na ilustración 
de cada unha das viñetas e pregúntelles que cambia na 
información. Probablemente non terán dificultades para 
referiren o que acaban de ver en “Antes de comezar”, 
pero, de non ser así, recórdellelo. Logo, indíquelles que 
lean as frases que aparecen debaixo das viñetas e que 
completen o resumo do recadro. 


Solución 

Cando queremos describir unha situación en proceso, 
empregamos o copretérito. Para presentar un feito 
como un proceso completamente rematado, usamos o 
pretérito. 


B. Pídalles agora aos estudantes que lean as frases, 
atendendo principalmente ás interpretacións que se 
ofrecen nas parénteses, e que escollan a forma verbal 
máis axeitada para cada unha. Se lle parece necesario, 
remítaos á epígrafe “Falar de feitos pasados: pretérito 
e copretérito” da sección de gramática, na páxina 21. 
Concédalles uns minutos e, cando rematen, anímeos a 
contrastaren as súas respostas coas dun compañeiro. 
Logo propóñalles unha posta en común entre todos 
para aclaralo. 


Solución 

Onte cando volvía á casa atopei a Álex. 

Cando chegaron ao hospital, naceu a nena. 

Cando os secuestradores fuxían, chegou a policía. 
Cando lago baixou as escaleiras, atopou un chaveiro. 
Cando atravesaba a rúa, lembrei que non tiña cartos. 


E DESPOIS 

Se lle parece oportuno, pídalles que, en parellas ou en 
grupos de tres, escriban unha ou dúas frases nas que se 
poida xogar co mesmo cambio de forma verbal. Ao final, 
pode apuntalas no encerado e preguntarlles en que 

men 


consisten as diferenzas en cada caso. Logo recórdelles 
aos seus alumnos que, ademais do valor do copretérito 
traballado nesta actividade, este tempo verbal se 
emprega normalmente para facer descricións ou para 
narrar as circunstancias que rodean os feitos pasados. 


MÁIS EXERCICIOS 
Páxina 91, exercicio 1. 
Páxina 92, exercicios 3 e 4. 


4. MASCULINO 
OU FEMININO? 


Observar a concordancia entre as palabras nas oracións 
e deducir o xénero dalgunhas palabras. 


ANTES DE COMEZAR 

Escriba a palabra Xénero no encerado e pregúntelles 
aos seus alumnos que entenden por este termo no 
ámbito das palabras. Escoite as súas respostas e, se 
non acertan, dígalles que se trata dunha categoría 
gramatical que divide as palabras dunha lingua en 
masculinas, femininas e neutras. Se ten estudantes 
cuxa lingua propia é distinta ao galego, pregúntelles 
que xéneros poden ter as palabras no seu idioma. Logo, 
aclárelles que en galego hai os xéneros masculino e 
feminino e facilítelles un exemplo de cada caso (labor e 
árbore, respectivamente, por exemplo). 


Dígalles, ademais, que hai palabras que non pertencen 
exactamente a ningún xénero, pero podemos saber se 
se refiren a unha entidade masculina ou feminina debido 
ao contexto ou a outras palabras coas que se relacionan 
na oración (artigos, adxectivos, pronomes...). Como 
exemplo, pode escribir no encerado: o cantante e a 
cantante, facéndolles notar que a palabra remarcada 

é invariable e que sabemos Que se trata dun home ou 
dunha muller a través do artigo masculino ou feminino 
que a precede en cada caso. 


PROCEDEMENTOS 

A. Pídalles que lean individualmente as frases. 

Logo, indíquelles que, en parellas, deberán reparar 

nas palabras subliñadas e identificar o seu xénero. 
Recórdelles que os outros elementos cos que se 
relacionan estas palabras nas oracións poderán darlles 
algunhas pistas. 


Solución 

1.cor — feminino 

2. capital — feminino 

3. hache — masculino 

4. legumes — masculino 

5. arte — feminino 

6. paisaxe — feminino 

7. participantes/marroquís — masculino ou feminino 
8. leite — masculino 

9. pianista — masculino 

10. estudantes — masculino ou feminino 

Cando rematen, propoña unha corrección entre todos. 
Ao final, centre a atención dos estudantes nos seguintes 
puntos: 

— A palabra capital é feminina neste contexto, pero 
masculina cando significa diñeiro ou bens materiais: 
Non montaron a empresa porque non conseguiron O 
capital necesario. 

— En galego, todas as letras do alfabeto son masculinas: 
oa, Oob,ocetc. 

— As palabras participantes, marroquís, pianista e 
estudantes teñen a mesma forma para masculino e 
feminino. 

— Cando nun grupo ou colectivo se mesturan elementos 
masculinos e femininos, a tendencia é facer unha 
xeneralización con artigos, determinantes ou 
modificadores masculinos: Os participantes deste 
concurso (poden ser homes e mulleres, nenos e nenas 
etc.). 


Se lle parece oportuno, antes de que pasen á 
actividade B, remítaos á epígrafe “O xénero das 
palabras” da sección de gramática, na páxina 21. A 
continuación, aclare as dúbidas que poidan ter e 
resalte outros puntos que lle parezan relevantes ou 
necesarios. 


B. Agora, pídalles que sinteticen o que acaban de ver, 
cubrindo no seu caderno un cadro como o que figura na 
actividade. 


Solución 

Masculino 

hache, legumes, leite 

Feminino 

COr, capital, arte, paisaxe 

Masculino ou feminino 

participantes, marroquís, pianista, estudantes 


5. QUE FOI DELES? 


Reflexionar sobre a importancia dos signos de 
puntuación na interpretación da información que se 
transmite. 


PROCEDEMENTOS 

A. Pídalles aos seus alumnos que se agrupen en 
parellas. Logo, explíquelles que na actividade hai dous 
textos e que ambos se refiren a unha mensaxe que unha 
rapaza, Ánxela, lle contesta ao seu ex-mozo. Indíquelles 
que cada membro da parella debe ler un dos textos e 
logo contarlle ao compañeiro a información extraída. Se 
lle parece conveniente, pode facilitarlles unha fotocopia 
da ficha 3 ou debuxala no encerado, para homoxeneizar 
o desenvolvemento da actividade. 


A continuación, pídalles que intercambien o texto co 
compañeiro. Cando terminen de lelo, leve a cabo unha 
corrección en conxunto, na que repase as preguntas 
da ficha 3 para os dous textos e aclare as dúbidas que 
poidan ter os estudantes. 


Para rematar, pregúntelles aos estudantes como cren 
que seguirá a relación entre Ánxela e Xoán a partir de 
cada unha das versións da mensaxe. Oriénteos para que 
xustifiquen as súas respostas en cada caso. 


B. Agora, mantendo as mesmas parellas do ítem 
anterior, propóñalles que discutan sobre a función 

de cada un dos signos de puntuación que figuran nos 
textos. Se lle parece oportuno, remítaos á epígrafe 
“Emprego dos signos de puntuación” da sección de 
gramática, na páxina 21. Cando rematen, corríxao nunha 
posta en común. 


MÁIS EXERCICIOS 
Páxina 94, exercicio 8. 


6. E, PERO, OU... 


Observar o emprego de conxuncións coordinantes e 
reflexionar sobre o seu significado. 


ANTES DE COMEZAR 

Escriba no encerado: Estudo pola mañá. Traballo 

pola tarde. A continuación, dígalles aos seus alumnos 
que se trata de dúas oracións curtas e independentes. 
Logo, pregúntelles se saben como se podería dicir o seu 
contido nun só enunciado. Se non son quen de contestar 
unindo as dúas oracións coa conxunción e, explíquelles 
que se pode facer e, deseguida, escriba no encerado o 
novo enunciado: Estudo pola mañá e traballo pola tarde. 


A continuación, dígalles que este proceso se denomina 
coordinación e que, ademais de e, hai outras 
conxuncións coordinantes con distintos significados. 


PROCEDEMENTOS 

A. Pídalles aos estudantes que, en parellas, lean as 
frases do recadro e que se fixen nas conxuncións 
marcadas en grosa. Logo, entre os dous, deben discutir 
sobre o significado de cada unha, para que se empregan 
e que funcións cumpren. 


Concédalles uns minutos para que o fagan e logo 
propoña unha corrección entre todos, na cal cada 
parella le unha frase e di o valor ou o significado da 
conxunción empregada. Cando remate unha parella, 
dígalles aos demais alumnos que poden engadir 
información ou expoñer as dúbidas que teñan. Aclare 
e corrixa O QUe sexa necesario e aproveite para remitir 
OS seus alumnos á epígrafe “Coordinar oracións” da 
sección de gramática, na páxina 21. 


A continuación, se lle parece conveniente, pídalles aos 
estudantes que volvan ler as frases do recadro e que 
intenten substituír a conxunción en cada caso por outra 
co mesmo valor semántico. Cando rematen, volva facer 
unha corrección entre todos. 


B. Agora, dígalles aos seus alumnos que, 
individualmente, deberán buscar a conxunción máis 


axeitada para unir os fragmentos de frases das dúas 
columnas e así ter seis enunciados completos. Cando 
rematen, deixe que comparen os seus resultados cos 
dun compañeiro e, para finalizar, corríxao nunha posta 
en común. 


Solución 

1. Queres unha cervexa ou prefires un refresco? 

2. Ora di que está ben coa moza, ora quere deixala. 

3. Fun ao supermercado e merquei comida para todos. 

4. Non sae cos seus amigos nin os recibe na casa. 

5. É un tipo moi solitario, ou sexa, non se relaciona 
moito coa xente. 

6. Ten moita experiencia, porén non lle deron o traballo. 


MÁIS EXERCICIOS 
Páxina 93, exercicio 7. 


7. LENDAS URBANAS 


Ler dúas historias en pretérito e completalas cunha serie de 
circunstancias en copretérito. 


ANTES DE COMEZAR 

Pregúntelles aos seus alumnos se entenden a que se 
refire O concepto de lenda urbana. Deixe que expoñan 
as súas ideas e, a seguir, comparta con eles a seguinte 
definición: 


Unha lenda urbana é unha historia incrible que 
circula entre a xente, que se narra de distintos xeitos 
e que se adoita tomar como certa, aínda que non haxa 
probas de que sexa verdade (a pesar de que existe a 
posibilidade de que estea baseada nun feito real). 


PROCEDEMENTOS 

A. Convide os seus alumnos a que lean 
individualmente as dúas lendas urbanas propostas. 
Logo pídalles que, entre todos, opinen sobre o seu grao 
de verosimilitude. 


B. Acontinuación, chame a atención dos estudantes 
sobre o feito de que os textos estean escritos só 

en pretérito. Dígalles que as frases que se ofrecen 

neste ítem están en copretérito e que corresponden 

ás descricións e informacións sobre algunhas 
circunstancias das dúas historias. Pídalles que as lean e 
que traten de colocalas no lugar máis axeitado en cada 
texto. Indíquelles que o poden facer en parellas e, cando 
rematen, propóñalles unha corrección entre todos. 


Solución 
Historia 1: 3, 7e 6. 
Historia 224, 8, 1, 2e 5. 

Se lle parece oportuno, distribúalles aos seus alumnos 
unha fotocopia do texto coas circunstancias e/ou 
descricións engadidas que lle facilitamos na ficha 4. 
Logo, pode pechar este ítem reflexionando sobre a 
diferenza entre as dúas versións das mesmas historias: 
a que está construída só con verbos en pretérito e a que 
presenta o contraste entre o pretérito e o copretérito. 


C. Despois de reflexionar sobre que versión da historia 
lles gusta máis e en que se diferencia unha da outra, 
pídalles aos seus alumnos que pensen noutras lendas 
urbanas que coñezan e que as conten na clase. 


MÁIS EXERCICIOS 
Páxina 91, exercicio 2. 


8. QUE APURO LEVEI! 


Ler unha historia. Escoitar o comezo dunhas anécdotas e 
imaxinar un final para cada unha. 


OBSERVACIÓNS PREVIAS 

Chame a atención dos estudantes sobre aspectos coma 
a brevidade e a axilidade deste tipo de textos e sobre o 
emprego que se fai dos conectores. 


ANTES DE COMEZAR 

Escriba no encerado Que apuro! e pregúntelles aos seus 
alumnos se saben cando se emprega. Se non contestan 
correctamente, dígalles vostede que se trata dunha 
expresión que indica unha reacción ante unha situación 
comprometida, embarazosa ou de difícil solución. 
Explíquelles que tamén se poden empregar co mesmo 
valor as expresións Que aperto! ou Que vergoña! 


PROCEDEMENTOS 

A. Pídalles aos estudantes que lean a anécdota que 
conta Wataru nunha páxina web, na que algunhas 
persoas que visitan Galicia escriben para contar 
situacións embarazosas que experimentaron durante a 
súa viaxe. Tras a lectura, entréguelles unha fotocopia 
da ficha 5, para que marquen se as afirmacións que nela 
aparecen son verdadeiras ou falsas. 


B. Indíquelles aos seus alumnos que van escoitar 

tres persoas e que cada unha conta o principio dunha 
anécdota relacionada cun momento da súa vida no 

que pasou moita vergoña. O seu traballo consistirá en 
imaxinar como remata cada historia. Póñalles o audio 
unha vez €, se percibe que algún alumno tivo dificultade 
para entendelo, volva poñelo. Ademais, sería conveniente 
facer unha pequena pausa despois de cada anécdota para 
que os estudantes poidan tomar as notas que precisen. 


Déalles o tempo necesario e logo faga unha posta en 
común. 


C. Acontinuación, infórmeos de que poderán escoitar 
as anécdotas completas e comprobar se os finais das 
historias coinciden cos que eles imaxinaran previamente. 


1ai 


9. TITULARES DE XORNAL 


Relacionar fragmentos de frases para formar un 
enunciado completo. Escribir unha noticia de prensa a 
partir dun titular. 


OBSERVACIÓNS PREVIAS 

Para formar o titular a partir do cal van elaborar a 
noticia, os estudantes deberán relacionar unha parte 
das frases da columna da dereita (1-6) coa terminación 
máis axeitada da columna da esquerda (a-f). 


ANTES DE COMEZAR 

Escriba no encerado as palabras título e titular. 
Pregúntelles aos estudantes que diferenza existe entre 
estas dúas palabras. Agarde ata que contesten e, se 
non o fan, déalles vostede a resposta: o título refírese 
ao nome dunha obra (un filme, un libro, un artigo...), 
mentres que o titular é a frase que encabeza unha 
noticia de prensa. 


PROCEDEMENTOS 

Coméntelles aos seus alumnos que van escribir unha 
breve noticia de prensa a partir dun titular. Pídalles 
que, individualmente, escollan un número do 1 ao 

6. A seguir, comprobe que números escolleron para 
formar as parellas. Indíquelles que, primeiramente, 
van relacionar unha frase da primeira columna coa 
terminación máis axeitada da segunda. Cando rematen, 
faga unha posta en común. 


Solución 
1-bD;2-fI3-ei4-d;5-c;6-a. 


Unha vez completados todos os titulares, dígalles 

que cada parella vai escribir a noticia do titular 
correspondente ao número que escolleu. Déalles o 
tempo que precisen e ofrézalles a súa axuda durante o 
proceso. Cando rematen, pódelle pedir a cada parella 
que lea a súa noticia e, ao final, entre todos poden elixir 
a máis orixinal ou curiosa. 


MÁIS EXERCICIOS 
Páxina 92, exercicio 5. 


10. O MISTERIO 
DE ROCIO BE. 


Escribir unha historia a partir dos sons dunha gravación 
e dunha serie de palabras. 


OBSERVACIÓNS PREVIAS 

É necesario que os estudantes sexan conscientes da 
necesidade de empregar conectores que estruturen o 
relato e de escoller os tempos verbais adecuados. 


ANTES DE COMEZAR 
Escriba no encerado as palabras que aparecen na 
epígrafe B e informe os seus alumnos de que as 


van atopar na historia. Logo, pídalles que as lean 

e que pensen en que tipo de historia podería ser. 
Probablemente obterá respostas que suxiran que se 
trata dunha historia de medo, de suspense, de terror... 


PROCEDEMENTOS 

A. Móstrelles agora o debuxo da actividade e 
preséntelles a Rocío B. no momento en que chega á 
casa rural, onde vai pasar a fin de semana. Infórmeos de 
que van escoitar todos os sons que envolven o relato, 
como se se tratase dunha historia radiofónica. Pídalles 
que tomen notas de todo o que pasa. 


Coloque o audio unha vez. Cando termine, permita que 
os estudantes comenten e comparen as súas notas en 
pequenos grupos. Faga unha posta en común soamente 
no caso de que xurdan dúbidas moi concretas. 


B. Distribúa os seus alumnos en parellas e pídalles 
que, coas súas notas e co léxico proposto, escriban a 
historia do que lle pasou aquela noite a Rocío B. Selle 
parece necesario Ou se llo piden os seus alumnos, deixe 
que escoiten de novo a gravación. 


E DESPOIS 

Se dispón de tempo, pode recoller os textos e levalos 
para corrixir. Na clase seguinte, coméntelles os 
resultados e repase con eles os contidos léxicos ou 
gramaticais que lle parezan necesarios. 


11. MOMENTOS 


Contar anécdotas persoais. 


OBSERVACIÓNS PREVIAS 

É importante que os estudantes leven a cabo un 
proceso de evocación previo para que poidan recordar 
os momentos sobre os que terán que falar. 


ANTES DE COMEZAR 

Escriba as seguintes expresións no encerado: 
emocionarse, pasar medo, rir moito, quedar sen 
palabras e pasar moita vergoña. Móstrelles a imaxe 
do libro e asegúrese de que todos comprendan as 
expresións. 


A continuación, agrúpeos en parellas e pídalles que 
pensen en que situacións adoitan sentirse así. Déalles 
uns minutos e realice unha posta en común para obter 
o maior número de situacións posible. 


PROCEDEMENTOS 

A. Pídalles agora que, individualmente, intenten 
recordar unha experiencia que tiveron ao longo das 
súas vidas, na que pasaron por algunha das situacións 
anteriores. Se o prefiren, permítalles facelo con datos 
ficticios. 


Indíquelles que poden elaborar un primeiro borrador 
empregando as preguntas propostas no libro: 


Onde estabas? 

Con quen? 

Cando foi? 

Que estabas facendo? 
Que tempo ía? 


B. Concédalles suficiente tempo para que o fagan e, 
despois, anímeos a contar a súa historia ante a clase. 
Se é posible, grave as súas intervencións para que 
autoavalíen logo a súa produción oral. 


Ao final, decidirán entre todos cal é a historia máis 
interesante ou impresionante. 


E DESPOIS 

Propóñalles un xogo aos seus alumnos. Para iso, pode 
fotocopiar e recortar as tarxetas que lle facilitamos na 
ficha 6 ou tomalas como modelo para elaborar outras 
que considere máis axeitadas. 


Pídalles aos estudantes que se dispoñan en círculo e 
estableza un sistema de quendas (por exemplo, pasarse 
unha pelota ou calquera outro obxecto). Cando lle 
toque a un, debe coller unha tarxeta e ler o seu contido 
(cada unha contén o final dunha anécdota). Logo teñen 
que contar a historia completa. Pero, atención: o tempo 
do que dispoñen para facelo é de só un minuto. 


QU viaxar 
12. DEPORTISTAS DE ELITE 


Ler e comentar un texto sobre deportistas de elite 
galegos. Falar de deportistas doutros lugares. 


OBSERVACIÓNS PREVIAS 

Esta actividade pretende acercar o estudante ao mundo 
do deporte en Galicia, ofrecéndolles unha perspectiva 
da súa evolución nos últimos anos e presentándolles 
algúns deportistas de elite. 


ANTES DE COMEZAR 

Escriba no encerado estes tres nomes: Óscar Pereiro, 
Míchel Salgado e David Cal. Pregúntelles aos seus 
alumnos: Sabedes que teñen en común estas tres 
persoas? Espere a que alguén diga que os tres son 
deportistas e, se non hai respostas, fágao vostede. 


Unha vez establecido o tema, pregúntelles se coñecen 
outros deportistas galegos. 


PROCEDEMENTOS 

A. Pídalles aos estudantes que abran o libro na 
páxina 24 e móstrelles as fotos dos deportistas que 
aparecen: Óscar Pereiro, ciclista; Estefanía Hernández, 
taekwondista; Carlos Pérez Rial, piragúuista. 

A continuación, pídalles que lean o texto e que 
comenten cos seus compañeiros se Os coñecen e que 
saben deles. 


Se o considera oportuno, faga unha breve posta en 
común acerca da información que achegou o texto. 


B. Convide agora os estudantes a leren as curiosidades 
que aparecen neste ítem sobre David Cal, Óscar pereiro 
e Míchel Salgado. Logo, pregúntelles se coñecen datos 
curiosos coma estes referidos a outros deportistas. Se 
traballa cun alumnado estranxeiro, pregúntelles que 
saben sobre os deportistas do seu país e dispóñase a 
escoitalos. 


Para rematar, promova un debate no que Os seus 
alumnos falen sobre a situación do deporte na 
actualidade en Galicia Ou no seu lugar de orixe. Pode 
propoñerlles os seguintes temas: que deporte é o máis 
popular; quen practica máis deporte; se se fomenta a 
práctica dalgún deporte en particular; se existen ou 
non boas instalacións deportivas; se hai investimento 
público no deporte etc. 


E DESPOIS 

Propómoslle os textos da ficha 7, por se desexa ampliar 
información sobre os deportistas que aparecen nas 
fotografías que ilustran o artigo. 

Indíquelles aos seus alumnos que abran o libro na páxina 25 e móstrelles a 
foto da portadiña. Coméntelles que se trata dunha tenda onde hai xoguetes e 
todo tipo de larpeiradas: caramelos, caramelos de goma, chocolates, froitos 
secos garapiñados etc. 


A continuación, pídalles que imaxinen que esta foto se seleccionou para 
unha campaña publicitaria e anímeos a que pensen nun slogan que podería 
acompañala. 


Por Último, preséntelles aos estudantes os contidos da unidade, así como a 
súa tarefa final: deseñar e presentar unha campaña publicitaria. 

1. RETOS PUBLICITARIOS 


Ler unha entrevista e decidir con que afirmacións están 
de acordo e con cales non. Clasificar o vocabulario do 
texto. 


OBSERVACIÓNS PREVIAS 

Na epígrafe A proporciónase unha entrevista na cal 
se manifestan algunhas opinións sobre o mundo da 
publicidade. Permita que o texto sirva para activar os 
coñecementos previos que teñan os seus estudantes 
sobre o tema, as súas crenzas, opinións etc. 


Recomendámoslle que, logo da lectura, leve a cabo 
un breve debate no que poidan expresar o seu grao de 
acordo ou desacordo coas afirmacións do publicista. 
Recorde que tanto o publicista como a empresa de 
publicidade da que fala son reais. 


Na epígrafe B, os estudantes traballarán o vocabulario da 
publicidade e agruparano por categorías. Déalles tempo 
para que utilicen todas as súas estratexias antes de 
recorrer ao dicionario. 


ANTES DE COMEZAR 

Dígalles aos seus alumnos que o tema desta actividade é 
a publicidade e pregúntelles que opinan da publicidade 
en xeral, que tipo de publicidade lles gusta, cal non e por 
que. Anímeos a que participen e interésese por coñecer 
a súa opinión. 


PROCEDEMENTOS 

A. Pronuncie en voz alta o título da actividade e informe 
os estudantes de que van ler unha entrevista que se lle 
fixo a un prestixioso publicista galego. Pídalles que, ao 
longo da lectura, anoten as afirmacións ou opinións coas 
que están de acordo e tamén aquelas coas que non 
coinciden. Cando todos rematen, faga unha posta en 
común a modo de debate. 


B. A continuación, terán que volver ler o texto 
para atopar as palabras que se refiren aos soportes 
publicitarios, aos elementos dun anuncio e ás 
persoas relacionadas coa publicidade. Cando 

as encontren, téñenas que colocar na columna 
correspondente. Ademais, pídalles que escriban 
outras palabras que coñezan pertencentes a esas 
categorías. 


Solución 

Soportes: televisión, radio, paneis publicitarios, Internet. 
Elementos: imaxes, campañas, marca, logotipo, produto, 
márketing, slogan, icona, texto. 

Persoas: publicista, consumidor, destinatario, anunciantes, 
público. 


2. UN ANUNCIO 


Completar unha ficha cos datos dun anuncio publicitario. 
Escoller un anuncio e presentalo ante a clase. 


OBSERVACIÓNS PREVIAS 

Aínda que no anuncio xa figuren formas do 
imperativo, recomendámoslle que espere ata a 
actividade 3 para referirse explicitamente a este modo 
verbal. Intente centrar a atención dos seus estudantes 
na comprensión. 


Para realizar a epígrafe B, suxerimos que leve á clase 
revistas e xornais en galego nos cales aparezan anuncios 
publicitarios. 


ANTES DE COMEZAR 

Escriba o verbo colgar no encerado e pregúntelles 

aos seus alumnos se coñecen o seu significado. 
Probablemente coñecerán polo menos algunha das 
acepcións deste verbo, pero, se ninguén contesta 
afirmativamente, anímeos a que o consulten nun 
dicionario. Despois, propóñalles que pensen en cousas 
que se poidan colgar e onde. Anote no encerado o 

que lle digan: unha peza de roupa (no armario), un 
cadro (na parede) ou un documento (en Internet) son 
algunhas das probables respostas. Se non mencionan o 
teléfono, fágao vostede. 


Dígalles agora aos estudantes que imaxinen como eran 
os primeiros teléfonos e comprenderán a razón pola 
que se fala de colgar como sinónimo de rematar unha 
conversa. 


PROCEDEMENTOS 

A. Pídalles aos seus alumnos que se fixen no anuncio 
da compañía telefónica UneT e que completen a ficha. 
Faga que reparen en que esta conta con dúas seccións 
(“Que vemos?” e “Que nos suxire?”). Concédalles 
tempo suficiente para responderen e, a continuación, 
permítalles comparar as súas respostas coas dun 
compañeiro antes de propoñerlles unha posta en 
común. 


Solución 

Sección: Que vemos? 

2. Chamadas telefónicas. 

3. Únete á comunicación. 

4. Prensa escrita. 

5. Mostra indirectamente as súas vantaxes. 
6. Humorístico. 

7. Unha conversa. 


B. Agrupe os estudantes en parellas e ofrézalles 
algunhas revistas e xornais. Pídalles que lles boten 

unha ollada na busca de anuncios publicitarios e que 
escollan o que máis lles guste ou o que máis lles chame 
a atención. Infórmeos de que logo terán que mostrárllelo 
aos seus compañeiros e explicarlles o porqué da súa 
elección. 


E DESPOIS 

Escriba no encerado este slogan: Busque, compare e, 
se encontra algo mellor, cómpreo. Infórmeos de que 
se trata dunha frase que todos os galegos de máis de 25 
anos coñecen. Se non o recoñecen, coméntelles que este 
slogan foi utilizado nos anos oitenta por unha coñecida 
marca de deterxente (Colón) e que caracterizou toda 
unha época publicitaria en España. A seguir, pregúntelles 
aos seus alumnos que lles suxire e que pensan deste 
tipo de slogans. Se traballa con alumnos estranxeiros, 
anímeos a que busquen e describan exemplos de 
publicidades dos seus lugares de orixe. 


oa e reflectir 
3. SLOGANS 


Relacionar slogans cos produtos que anuncian. Observar 
a formación do imperativo afirmativo e negativo. 


OBSERVACIÓNS PREVIAS 

Recomendámoslle que non faga ningunha reflexión 
formal explícita do imperativo ata chegar á epígrafe Be 
que, primeiro, trate de centrar a atención do grupo no 
significado. 


ANTES DE COMEZAR 

Pídalles aos estudantes que lean todos os slogans e que 
intenten extraer conclusións sobre que características 
ten a linguaxe que se emprega. Déalles tempo para que 
O fagan e para que o comenten en parellas. 


A continuación, recolla nunha posta en común algunhas 
conclusións. Breve, directa ou cargada de xogos de 
palabras son algúns dos comentarios esperables. Tamén 
é posible que alguén diga que nos slogans é frecuente o 
emprego do imperativo. Nese caso, pode mencionar que 
é así e Que están en imperativo todas as formas verbais 
dos slogans resaltadas en grosa. 


PROCEDEMENTOS 

A. Convide agora os estudantes a que formulen 
hipóteses sobre o que cren que anuncia cada un dos 
slogans, para o cal pode remiitilos á lista na columna da 
dereita. Recórdelles que non hai unha resposta única 
para cada slogan, senón que é posible que a algúns lles 
poida corresponder máis dun produto. 


Solución (suxestión) 

B. Agora centre a atención dos seus alumnos nos 
cadros desta epígrafe e infórmeos de que se trata 

de formas verbais en imperativo. Fágalles notar que 
aparecen as formas dos verbos regulares no imperativo 
afirmativo e negativo. Deseguida, pídalles que o 


completen os cadros coas formas que aparecen nos 
slogans da epígrafe A. 


C. A continuación, pídalles que observen o cadro 
correspondente e infórmeos de que son verbos 
irregulares conxugados en imperativo afirmativo e 
negativo. Indíquelles que se fixen nas formas e que 
digan se estes verbos son tamén irregulares noutro 
tempo verbal. Déalles tempo para que cheguen ás súas 
propias conclusións e logo faga unha posta en común. 


Solución 
Son tamén irregulares en presente de indicativo e en presente 
de subxuntivo. 


D. Finalmente, preséntelles a serie de verbos 
correspondente a este ítem. Trátase de formas moi 
irregulares na segunda persoa do singular do imperativo 
afirmativo. Pídalles que completen o cadro coas formas 
do imperativo da segunda persoa (ti), que encontrarán 
nos slogans da epígrafe A. Logo, faga unha corrección 
entre todos. 


Solución 

Imperativo afirmativo 

Ti: fai, pon, ven. 

Vostede: faga, poña, veña. 


Ao remataren, suxerímoslle que os remita á epígrafe 
“Imperativo” da sección de gramática, na páxina 29, e 
que repase con eles as distintas formas. Coméntelles 
tamén os valores que aparecen en “Algúns usos do 
imperativo”, na mesma sección. 


E DESPOIS 

En parellas, pídalles que creen un slogan para cada un 
dos produtos que aparecen na ficha 8. Logo, convide 
cada parella a ler un dos slogans ao azar, sen dicir de 
que anuncio Ou produto se trata. Os seus compañeiros 
deberán adiviñalo. 


MÁIS EXERCICIOS 
Páxina 94, exercicios 1 e 2. 


4. RECICLA E SÉ FELIZ 


Contestar preguntas sobre un anuncio. Reflexionar sobre o 
funcionamento e a posición dos pronomes de CD e de CI. 


ANTES DE COMEZAR 

Indíquelles aos estudantes que manteñan o libro 
pechado. Deseguida, escriba no encerado a 

palabra reciclaxe e pregúntelles como a definen. 

Se as súas respostas non chegan a nada parecido a 
transformación dun material xa utilizado para que 
se volva empregar, dígallelo vostede. A continuación, 
propóñalles que, en parellas, anoten cinco obxectos 
ou materiais que se poden reciclar e como. Faga 
unha breve posta en común e escriba as respostas no 
encerado. 


O VINIUDADE OS 

PROCEDEMENTOS 

A. Preséntelles aos seus alumnos o anuncio de 
Reciclaxe en acción. Logo, pídalles que o lean e que 
contesten as preguntas que aparecen máis abaixo. 


Solución 

1. Unha ONG. 

2. A recoller cousas que a xente xa non quere e facelas 
chegar aos que as necesitan. 

3. (Suxestión) Podes ser solidario sen ter que facer ningún 
esforzo. 


B. Pídalles aos seus alumnos que volvan ler o texto 

e que traten de atopar a que substantivo se refiren os 
pronomes O, a, OS, as en cada caso. Antes de facer 
unha corrección entre todos, permítalles que comparen 
as súas respostas en parellas. 


Solución 

O: un moble; un abrigo novo. 

A: a túa roupa. 

Os: medicamentos que non vas utilizar; libros que xa non 
valoras. 

As: lentes que non usas. 


C. Centre agora a atención dos seus alumnos na 
posición dos pronomes nas frases anteriores e 
pídalles que completen o cadro marcando, segundo 
corresponda, se van antes ou despois dos verbos. 


Solución 

Cun infinitivo: despois. 

Cun imperativo afirmativo: despois. 
Cun imperativo negativo: antes. 
Con outras formas verbais: despois. 


Recomendámoslle que os remita á epígrafe “A posición 
do pronome” da sección de gramática, na páxina 

29, facendo fincapé nas distintas posibilidades de 
colocación do pronome nas perífrases de infinitivo e de 
xerundio. 


D. Agora pídalles que se fixen no verbo deitarse 
(Déitate con Doncotón). Explíquelles que se trata dun 
verbo reflexivo, no que a presenza do pronome (me, 
te, se, nos, vos, se) indica que a acción do verbo 
recae sobre o mesmo suxeito que a practicou. Como 
comprobación, volva á forma déitate, recórdelles que 
está na segunda persoa e pregúntelles como sería o 
mesmo imperativo para a terceira persoa (déitese). 


A continuación, preséntelles a forma negativa desta 
construción para tí (non te deites) e para vostede (non 
se deite). Logo, pídalles que sigan completando a 
táboa coa forma do imperativo negativo dos demais 
verbos para as dúas persoas. Concédalles algúns 
minutos para que o fagan e finalice cunha posta en 
común. 


Impar 


Solución 

Facerse: non te fagas; non se faga. 

Relaxarse: non te relaxes; non se relaxe. 
Tranquilizarse: non te tranquilices; non se tranquilice. 


MÁIS EXERCICIOS 
Páxina 94, exercicio 3. 
Páxina 95, exercicio 4. 


5. INSTRUCIÓNS 


Ler catro series de instrucións e decidir a que se refiren 
en cada caso. Escribir e adiviñar unhas instrucións. 


ANTES DE COMEZAR 

Escriba no encerado as frases Abre a porta dos 

teus soños e Axíteo ben antes de usar. Deseguida, 
pregúntelles aos seus alumnos: Onde poderiamos 
atopar estas dúas frases? Espere a que contesten que 
a primeira podería aparecer nun anuncio publicitario, 
mentres que a segunda se trataría dunha instrución de 
uso dalgún produto (un medicamento ou un produto de 
limpeza, por exemplo). 


PROCEDEMENTOS 

A. Divida a clase en grupos de tres. A seguir, indíquelles 
que lean as catro series de instrucións e que decidan 
onde se podería atopar cada unha. Cando rematen, 
proceda a unha corrección entre todos. 


Solución (suxestións) 

1. Nunha sopa, infusión ou calquera outra bebida quente 
instantánea. 

2. Nun caixeiro automático. 

3. Na etiqueta dunha peza de roupa delicada. 

4. No billete dalgún transporte público. 


B. Pídalles que, en parellas, redacten tres ou catro 
instrucións que poderían acompañar algún produto (para 
facilitar o labor de adiviñar de que se trata, pode suxerirlles 
que pensen en cousas que están presentes na vida cotiá). 
Despois, cada parella lerá as instrucións ante os seus 
compañeiros, que terán que adiviñar onde se poderían 
atopar. Para que todas as parellas non teñan que facer as 
instrucións nas dúas persoas (ti e vostede), pódelles pedir 
que unhas as fagan para ti e outras para vostede. 


E DESPOIS 

Déalle a cada estudante unha fotocopia da ficha 9 e 
pídalles que clasifiquen as instrucións en tres grupos. 
Deberán escribir un número ao lado de cada unha, en 
función do produto que acompañan: unha máquina 
expendedora (1), un reprodutor de DVD (2) ou unha 
masa para cociñar (3). 


6. E NON FAGADES FESTAS 


Escribir unha nota con instrucións. 


OBSERVACIÓNS PREVIAS 

Anime os estudantes a que traballen primeiramente 
o vocabulario das tarefas do fogar que aparecen na 
actividade. 


No momento da produción, diríxaos cara ao modelo de 
lingua ofrecido, para que comprendan que unha parte 
da tarefa consiste en pasar as formas verbais do infinitivo 
ao imperativo. 


ANTES DE COMEZAR 

Pídalles aos seus alumnos que se centren no debuxo 
do libro e pregúntelles como se podería describir a 
situación ou o estado de cada cousa nesa vivenda. 
Posiblemente recollerá como respostas frases como: 
a mesa está desordenada; a louza está sucia; O 
teléfono está descolgado; a neveira está baleira e 
aberta; as revistas están no chan; a bolsa do lixo 
está chea; a planta está morrendo; o ordenador está 
aceso; a cama está desfeita; o gato está famento; as 
roupas están tiradas etc. 


PROCEDEMENTOS 

Informe os estudantes de que no piso viven dous 
adolescentes cos seus pais, pero estes últimos van 

de viaxe e os rapaces están sós no piso que, neste 
momento, se atopa no lamentable estado que mostra o 
debuxo. Pídalles logo que, a partir da listaxe das tarefas 
que lles deixou a nai, completen a nota coas instrucións, 
para recordarlles aos rapaces o que teñen que facer. 


Lea en voz alta o exemplo: Lavade a louza todos os 
días. Asegúrese de que os seus alumnos comprendan 
que a tarefa consiste en converter os infinitivos de cada 
frase en formas do imperativo afirmativo, na segunda 
persoa do plural. Cando rematen, proceda a unha 
corrección entre todos, de xeito que cada alumno lea 
unha instrución e o resto da clase confirme se a fixo 
igual ou que presente as súas dúbidas. 


Solución (suxestións) 
Recollede a mesa. 

Pasade o aspirador. 
Colgade o teléfono. 
Apagade o ordenador. 
Baixade o lixo. 

Dádelle de comer ao gato. 
Regade as plantas. 
Ordenade as revistas. 
Recollede a roupa no cuarto. 
Facede a cama. 

Apagade as luces. 


E DESPOIS 

Para que os estudantes practiquen o emprego dos 
pronomes de CD co imperativo e reflexionen un 
pouco sobre a súa función, suxerímoslle que lles 
proporcione unha fotocopia da receita de cociña que 


O VINIUDADE OS 


figura na ficha 1O. Faga que reparen en que nela non 
se usa ningún pronome de complemento directo e, 
polo tanto, aparecen moitos substantivos repetidos 
innecesariamente. Pídalles que lean con atención a 
receita, que marquen as palabras cuxa repetición lles 
parece innecesaria e Que, finalmente, as substitúan 
polos pronomes adecuados. 


Concédalles tempo suficiente para facelo e, antes 
de promover unha corrección entre todos, deixe que 
comparen as súas hipóteses coas dun compañeiro. 


MÁIS EXERCICIOS 
Páxina 95, exercicio 6. 


7. UNHA PAUSA PARA 
A PUBLICIDADE 


Ler a transcrición incompleta dunha relación de anuncios 
radiofónicos e decidir que se anuncia en cada un. Completar 
os anuncios e comparalos cos orixinais. 


PROCEDEMENTOS 

A. Agrupe os seus alumnos en parellas e pídalles que 
lean as transcricións de catro fragmentos de anuncios 
radiofónicos. Indíquelles que se trata de transcricións 
incompletas (falta o final de cada anuncio) e anímeos 
a faceren hipóteses cun compañeiro sobre os produtos 
que se anuncian. 


Concédalles tempo para que cada parella chegue a un 
acordo e escriba un final para cada publicidade. Cando 
rematen, permítalles compararen as súas suxestións 
coas dos demais compañeiros. 


B. A continuación, coméntelles que van escoitar os 
anuncios completos e poña a audición. Ao final, suxíralles 
que comproben cales foron as hipóteses máis acertadas. 


Solución 

1: Un reloxo. 

2: Unha urbanización. 

3. Un colchón. 

4: Unha compañía aérea. 


8. UNHA CAMPAÑA 


Deseñar e preparar unha campaña publicitaria. 


OBSERVACIÓNS PREVIAS 

Centre a atención dos seus alumnos no emprego 

do copretérito que aparece na mostra de lingua que 
se ofrece na epígrafe A e faga referencia ao punto 
“Describir unha escena” da sección de gramática, na 
páxina 29. 


Recorde levar á aula materiais diversos para que poidan 
concretar o produto final que se lles pide na epígrafe 

D: cartolinas, revistas, gravadora, música (ou algún 
instrumento musical), maquillaxe... 


ANTES DE COMEZAR 

Para entrar no tema da creación dunha campaña 
publicitaria, escriba no encerado campaña publicitaria 
e pregúntelles aos seus alumnos que significa para 

eles este concepto. Acepte as varias respostas que lle 
poidan dar, pero asegúrese de que, ao final, quede 
claro que se trata do conxunto de elementos e 
accións que se levan a cabo a través dos medios 

de comunicación para mostrar un determinado 
produto. Coméntelles que, ademais dos espazos 
publicitarios, carteis e outros instrumentos de 
promoción, detrás de cada anuncio hai un enorme 
traballo de creación e unha estratexia de comunicación 
que axudan a que o anunciante acade o seu obxectivo: 
lanzar un produto novo ao mercado, garantir a 
fidelidade dos clientes ou consumidores etc. 


PROCEDEMENTOS 

A. Pídalles aos estudantes que pensen nalgunha 
campaña publicitaria que os impresionase moito e que 
O comenten cos seus compañeiros. Como exemplo, 
léalles en voz alta o modelo da actividade. 


B. A continuación, propóñalles que pensen nos 
requisitos que debe ter unha boa campaña publicitaria. 
Para iso, poden elaborar unha listaxe e empregar 
algunhas das suxestións do libro. Permítalles discutilo en 
parellas e, logo, nunha posta en común, anímeos a que 
compartan as súas ideas cos demais compañeiros. 


C. Para continuar, dígalles que van xogar a ser 
publicistas, para o que seguirán traballando coa parella 
da actividade anterior. Pídalles que escollan un produto 
da lista proporcionada no libro ou outro que eles 
prefiran. Logo, deberán seleccionar as palabras que se 
asocian a ese produto e a que público vai dirixido. 


D. Agora xa están preparados para deseñar a súa 
campaña publicitaria. Recórdelles que, en primeiro 
lugar, terán que escoller o soporte da campaña e 
determinar os seguintes elementos: nome do produto, 
slogan, actores ou actrices, escenario, personaxes, texto 
e música. 


Unha vez que teñan negociados os puntos anteriores, 
anímeos a darlle forma á campaña (gravándoa, 
escenificándoa ou debuxándoa). Déalles o tempo 
necesario para facelo, coidando que sexa o mesmo 
para todas as parellas. Cando rematen, propóñalles 

que lle presenten a súa campaña ao resto da clase. Ao 
final, poden escoller entre todos cal foi a campaña máis 
orixinal ou a que “mellor vendeu o seu produto”. 


MÁIS EXERCICIOS 
Páxina 95, exercicio 5. 


9. VIVAMOS COMO 
GALEGOS 


Analizar unha serie de frases dunha campaña publicitaria 
e decidir que imaxe transmiten dos galegos. Cubrir unha 
ficha coas características dun anuncio. Falar dalgúns 
aspectos da xente da súa localidade. 


OBSERVACIÓNS PREVIAS 

O anuncio “Vivamos como galegos”, que foi todo un 
reto na historia da publicidade galega, realizouno a 
axencia de publicidade BAP£Conde, cuxo propietario 
se entrevista na primeira actividade desta unidade. 
Cunha duración de 90 segundos, considerouse 
inicialmente un investimento arriscado, xa que polo 
xeral os anuncios non pasan dos 30. O resultado foi que 
se converteu nun gran fenómeno social. Foi unha das 
campañas publicitarias máis vistas e eloxiadas no seu 
momento, dada a novidade que presentaba no mercado 
publicitario: buscar a identificación ou a complicidade 
dos galegos, apelando a unha serie de valores da súa 
cultura (a súa forma de vida, o seu ámbito, os seus 
costumes...). 


Se vostede dispón de conexión a Internet no centro 
onde traballa, busque o anuncio na ligazón www. 
vivamoscomogalegos.com e móstrellelo aos 
estudantes. De todos os xeitos, comprobe antes da 
clase que a páxina funciona perfectamente e, de non 
ser así, escolla outra ligazón da campaña entre as varias 
que ofrecen buscadores como Google ou Youtube, por 
exemplo. Se non o pode facer a través da rede, intente 
gravar a publicidade noutro soporte e levalo á clase. 


ANTES DE COMEZAR 

Pregúntelles aos estudantes que estratexias podemos 
utilizar para captar a atención ou mesmo a complicidade 
dunha persoa. Asegúrese de que entre as que suxiran 
figure “apelar a algo que lle é moi importante, como o 
seu lugar de orixe, a súa cultura, os seus valores ou a súa 
lingua”. Se non o din, fágao vostede. 


PROCEDEMENTOS 

A. Coméntelles aos seus alumnos que van ler seis 
frases extraídas dun anuncio publicitario. Se traballa con 
alumnado galego, é bastante probable que moitos xa o 
coñezan. Pídalles que pensen no contido das frases e 
que decidan cal é a imaxe dos galegos que transmite a 
campaña. 


Poderán discutilo en parellas e, logo, compartir as súas 
conclusións cos demais compañeiros. Ao final, promova 
un breve debate no que todos poidan opinar sobre as 
outras cuestións desta epígrafe: Coincide coa imaxe 


O VINIUDADE OS 


que tes ti dos galegos? Os galegos que coñeces son 
así? Se a maioría dos seus alumnos son galegos, pode 
modificar as preguntas: Estás de acordo cos tópicos 
que se mostran? Cres que todos os galegos son así 
Ou fan estas cousas? Hai outras características dos 
galegos que se deberían mostrar? Cales? Cando 
observe que a participación ou o interese dos estudantes 
se reduce, dea a actividade por rematada. 


B. Dígalles aos estudantes que agora van vera 
publicidade e coloque o vídeo unha vez. Antes de 
que fagan calquera comentario, indíquelles que 
deberán completar a mesma ficha da actividade 2 
cos datos deste anuncio. Para simplificarlles esta 
tarefa, entréguelle a cada estudante unha fotocopia 
da ficha 11, que ten o mesmo contido ca a da 
actividade 2. 


Cando remataren, faga unha posta en común na que 

os estudantes poidan comparar as súas respostas 

e comentar os aspectos que máis lles chamaron a 
atención. Aproveite ese momento para lles transmitir OS 
datos que lle parezan relevantes da información que se 
recolle en “Observacións previas”. 


C. Se traballa con estudantes de distintos lugares de 
orixe, propóñalles a actividade desta epígrafe tal como 
aparece no libro. Pola contra, se o seu alumnado é 
basicamente galego, pode preguntarlle sobre os tópicos 
relacionados con persoas de distintas culturas. Dígalles 
que poderán basearse na forma de vivir e de facer 

as cousas Que teñen os estranxeiros que coñecen ou 
coñeceron nalgún momento. Se lle parece oportuno, 
pode comezar vostede dándolles algún exemplo. 

Móstrelles aos estudantes as fotos da portadiña da unidade e pregúntelles 

en que sentido cren que se relacionan co título “Mañá”. É bastante probable 
que entre as respostas xurdan ideas como as seguintes: dos nenos de hoxe 
depende o noso futuro; como serán estes nenos de maiores; en que cambiarán 


fisicamente; que cousas fan e deixarán de facer... 


Se lle parece oportuno, móstrelles unha foto dun grupo de nenos pequenos (no 
que figure vostede) e pídalles que, en parellas, intenten identificalo. Despois 

de recoller as hipóteses de todos, déalles a solución e pregúntelles se cren 

que vostede cambiou moito ou non. Deseguida, pregúntelles se eles cambiaron 
moito fisicamente respecto a cando eran nenos e interésese en escoitar as súas 
respostas. 


Por último, preséntelles os obxectivos da unidade: referirse ao futuro e expresar 
condicións e hipóteses. Ademais, dígalles cal será a tarefa final: imaxinar como 
serán dentro duns anos. 

OU) reno 
1. UN FUTURO DIFÍCIL 


Discutir sobre os problemas máis graves do mundo. Ler 
un texto e resumilo por escrito. Opinar sobre algunhas 
propostas de solucións aos problemas do futuro. 


OBSERVACIÓNS PREVIAS 

Co texto que se ofrece nesta actividade, os seus 
alumnos terán un primeiro contacto co futuro de 
indicativo. Non obstante, recomendámoslle que non 
leve a cabo unha explicación en profundidade deste 
tempo verbal e que tente centrar a atención deles na 
comprensión global do texto. 


ANTES DE COMEZAR 

Como un exercicio de quentamento, dígalles aos seus 
alumnos que manteñan os seus libros pechados e 
propóñalles o xogo do enforcado. Infórmeos de que 
non se trata de adiviñar unha palabra, senón o título dun 
texto que van ler. 

Debuxe no encerado o número de cadriños 
correspondente ao das letras do título do texto: 


tle[r[elal[eln][elelRlstolo 


Cando o consigan descubrir, pregúntelles: De que 
credes que trata o artigo? Ao que probablemente 
responderán: problemas que afectan o mundo 
enteiro, relacionados con catástrofes ou temas como 
o medio, as guerras, a fame... 


PROCEDEMENTOS 

A. Pídalles agora aos estudantes que, individualmente, 
escriban unha listaxe cos tres problemas máis graves 
que, segundo a súa opinión, afectan o noso planeta 
(ordenados de máis a menos graves). 


Para ampliar o vocabulario relacionado co tema, faga 
unha posta en común coas propostas de todos e déalles 
a oportunidade de argumentar as súas eleccións. 


B. Pídalles que, tamén de forma individual, lean 
O artigo e que logo o resuman nun só parágrafo. 

Indíquelles que, para iso, poderán ir marcando a 
información máis relevante durante a lectura. 


Déalles tempo para facelo e, a seguir, indíquelle a cada 
un que lle lea o seu resumo ao resto dos compañeiros. 
Ao final, se lle parece conveniente, pódelles pedir que 
escollan o que máis lles gustou. 


C. A continuación, separe os seus alumnos en grupos 
de tres ou catro. Pídalles que valoren a lista de posibles 
solucións ao problema e que escollan a que eles 
consideren a máis viable. Ademais, anímeos a faceren 
as súas propias propostas. 


E DESPOIS 

Leve á aula unhas follas de cartolina ou doutro tipo de 
papel, sempre que sexan o suficientemente grandes 
como para que poidan lerse dende lonxe, e propóñalles 
a creación dunha exposición co título Habitar o mundo. 


O traballo dos seus alumnos consistirá en elaborar 
frases que xiren arredor do tema que trataron ao longo 
desta primeira actividade. Pídalles que escriban unha 
frase en cada folla e que as colguen polas paredes da 
aula. Coméntelles que poden crear frases de todo tipo: 
informativas, preguntas retóricas, peticións, consellos, 
solucións etc. 


MÁIS EXERCICIOS 
Páxina 96, exercicio 5. 


e reflectir 
2. O ANO PERSOAL 


Ler un texto sobre a numeroloxía e expresar o grao de 
credibilidade dunha serie de predicións. 


OBSERVACIÓNS PREVIAS 

Nesta actividade, os estudantes terán que ler un texto 
e facer unhas sinxelas operacións matemáticas para 
obteren o número do seu ano persoal. 


ANTES DE COMEZAR 

Pídalles aos seus alumnos que, en parellas, elaboren 
unha listaxe cos métodos de predición do futuro que 
coñezan. Déixelles un par de minutos para que conclúan 
e, logo, faga unha posta en común. Se non mencionan a 
numeroloxía, fágao vostede. 


PROCEDEMENTOS 

A. Dígalles aos estudantes que, individualmente, van ler 
un texto que lles permitirá coñecer os principios básicos 
da numeroloxía. Deseguida, pídalles que calculen o 
número do seu ano persoal, facendo as operacións que 
se indican no texto. 


B. Cando todos os alumnos obteñan o seu número, 
invíteos a leren as predicións para o ano persoal no que 
están. 


A continuación, pídalles que, en grupos de tres, lles 
conten aos seus compañeiros as predicións que leron 
e que comenten se cren que son cribles ou non. Pode 
comezar vostede poñendo un exemplo co seu número 
ou pedíndolle a un estudante que lea en voz alta a 
mostra de lingua. 


E DESPOIS 
Propóñalles aos estudantes un debate sobre o tema 
que acaban de ler. Algunhas suxestións de preguntas 


para abrir a conversa poden ser: Credes nese tipo de 
métodos de predicións? Tendes algún preferido? 
Forman ou non parte da vosa cultura? Coñecedes 
algún país onde sexan un elemento cultural 


importante? 


Interésese, ademais, por saber se recorreron algunha 
vez a técnicas de adiviñación para saberen máis sobre 
si mesmos Ou sobre o futuro. De ser así, anímeos a que 
conten a súa experiencia diante da clase. 


3. O FUTURO 


Completar a conxugación do futuro de indicativo. 
Unir fragmentos de frases. Cubrir ocos nun esquema 
con nomes de tempos verbais e completar frases 
condicionais. 


OBSERVACIÓNS PREVIAS 

Esta actividade ten como obxectivo presentar algunhas 
conxugacións regulares e irregulares do futuro de 
indicativo. 


A estas alturas, os seus alumnos seguramente xa se 
decatarían de que o futuro de indicativo é un tempo 
verbal que serve para facer predicións e hipóteses sobre 
o futuro, polo que agora pode ser un momento oportuno 
para sistematizar a súa forma. 


Cando faga referencia á sección de gramática, non 
esqueza mencionar que, para referírmonos a plans e 
intencións que temos para o futuro, tamén podemos 
empregar o presente de indicativo e a perífrase ir 4 
infinitivo. 


ANTES DE COMEZAR 
Convide os estudantes a que marquen as formas de 
futuro que aparecen nos textos das actividades 1 e 2. 


PROCEDEMENTOS 

A. Explíquelles aos seus alumnos que o futuro de 
indicativo ten as mesmas terminacións nas tres 
conxugacións verbais e que, polo tanto, observando 

as que xa están no cadro, poderán completar as 
formas que faltan. Cando remataren, propóñalles unha 
corrección entre todos e recórdelles que o paradigma 
que veñen de completar corresponde aos verbos 
regulares. Exemplifíqueo con outro verbo de cada 
conxugación, se o considera necesario. 


B. Pídalles que relacionen as frases da columna 
da esquerda (1-5) coa terminación máis axeitada 
da columna da dereita (a-e). Concédalles o tempo 
necesario e faga unha posta en común. 


O UVINIUDADE SE 


Faga que os alumnos reparen na forma farei (fragmento 
a, columna da dereita) e explíquelles que se trata dun 
verbo cuxas formas do futuro son irregulares. Se lle 
parece oportuno, remítaos á conxugación completa de 
facer, na epígrafe “Futuro de indicativo” da sección de 
gramática, na páxina 37. 


Solución 
l-e, 2-d, 3-a, 4-b, 5-C 


C. Agora, indíquelles aos estudantes que se fixen nas 
frases da epígrafe B que expresan condicións sobre o 
futuro e que cubran os espazos cos nomes dos tempos 
verbais que aparecen nas estruturas. 


Solución 
Se -- presente de indicativo, futuro de indicativo. 


D. Finalmente, pídalles que, baseándose na estrutura 
sobre a que acaban de reflexionar, completen as catro 
frases deste ítem coa súa opinión respecto dos temas 
abordados en cada caso. 


Cando rematen, pode suxerirlles que lean as súas 
respostas e que verifiquen en que opinións coinciden e 
en cales non. 


E DESPOIS 

Se lle parece necesario, propóñalles aos estudantes 

O xogo das coordenadas, a partir da táboa que lle 
facilitamos na ficha 12. Déalles cadansúa fotocopia da 
táboa e pídalles que, en parellas, completen 

a conxugación en futuro dos verbos que aparecen. 
Durante o desenvolvemento da actividade, e se o 
considera pertinente, remítaos á epígrafe “Futuro de 
indicativo” da sección de gramática, na páxina 37. 


Cando xa tiveren a táboa completa, dígalles que 
vostede vai dicir unha coordenada e a primeira parella 
que faga unha frase condicional empregando a forma 
verbal correspondente gaña un punto (por exemplo, 
9-5 - quereredes). Repita o procedemento as veces 
que considere oportunas, ou segundo o tempo do que 
dispón para o xogo, e vaia apuntando os puntos no 
encerado. Se a parella menciona unha forma incorrecta, 
restaráselle un punto. Ao final, sairá gañadora a parella 
que teña máis puntos e o premio poderase negociar 
entre todos. 


MÁIS EXERCICIOS 
Páxina 95, exercicio 1. 
Páxina 96, exercicios 2 e 3. 


4. SEGURAMENTE 


Observar determinados elementos nunha serie de frases 
e reflexionar sobre o que teñen en común. 


OBSERVACIÓNS PREVIAS 
Esta actividade ten como obxectivo observar e 

comprender o uso dalgúns recursos para marcar 
diferentes graos de seguridade nas hipóteses. 


Intente contextualizar as frases que se presentan para 
que os estudantes se familiaricen co seu significado, en 


vez de recorrer só á tradución das partículas destacadas. 


ANTES DE COMEZAR 

Móstrelles aos seus alumnos o título da actividade 

e pregúntelles: Se alguén contesta unha pregunta 
empregando seguramente expresa total seguridade 
ou non? Permita que o discutan entre todos e, a 
continuación, aclare que usamos esta palabra para 
presentar o que dicimos como unha hipótese que 
consideramos moi probable, pero non como unha 
certeza absoluta. 


PROCEDEMENTOS 

Pídalles aos estudantes que lean as frases e que, 

cun compañeiro, comenten o que teñen en común. 
Déalles tempo para facelo e recolla as súas hipóteses, 
aceptando como válidas aquelas que se refiran ao feito 
de que o grao de probabilidade expresado en todas 
elas non é total. 


E DESPOIS 

Pode ampliar a práctica destes recursos co seguinte 
xogo: pídalles aos seus alumnos que escriban unha 
frase sobre algún dos seus plans ou intencións 
futuras. Logo, cada un vai ler a súa frase e os demais 
compañeiros deberán suxerir unha expresión das 
que viron, segundo crean que o feito sexa máis ou 
menos probable que ocorra. Pode proporcionarlles 
vostede un primeiro exemplo, como Irei a Cuba nas 
próximas vacacións. Deixe que digan as expresións 
para formular hipóteses que consideren apropiadas 
e confírmeas Ou rexéiteas, segundo sexa O caso. 

Se lle parece pertinente, antes de que fagan este 
xogo, remítaos á epígrafe “Recursos para formular 
hipóteses sobre o futuro” da sección de gramática, 
na páxina 37. 


MÁIS EXERCICIOS 
Páxina 96, exercicio 4. 


5. A CONSERVACIÓN 
DO PLANETA 


Opinar sobre o contido dun texto. Observar a colocación 
do acento tónico nas palabras e reflexionar sobre as 
regras de acentuación. Escoitar unhas palabras e 
clasificalas segundo a posición da sílaba tónica. 


OBSERVACIÓNS PREVIAS 

Esta actividade ten como obxectivo proporcionarlles aos 
estudantes información sobre as regras de acentuación 
das palabras en galego. Non obstante, a mostra que se 
ofrece non é exhaustiva, polo que lle recomendamos 
ampliala, no momento que lle pareza máis apropiado, 


a través do contido da parte de “Máis gramática”, nas 
páxinas 117 e 118. 


PROCEDEMENTOS 

A. Preséntelles aos estudantes a actividade e pídalles 
que, en parellas, comenten as preguntas que se fan. 
Logo, promova un pequeno debate e anímeos a que 
expresen a súa opinión ante a clase. 


B. Centre agora a súa atención no que vai marcado en 
vermello no texto da epígrafe A. Explíquelles que se trata 
das letras que levan acento, do que Dora, a estudante 
que fixo a redacción, non se decatou. 


Aproveite este momento para indicarlles que, en relación 
coa posición da sílaba tónica, en galego, as palabras que 
teñen máis dunha sílaba clasifícanse en agudas, graves 
e esdrúxulas, segundo recaia o acento na última, na 
penúltima e na antepenúltima sílaba, respectivamente. 
Para facilitarlles a comprensión, busque no devandito 
texto polo menos un exemplo de cada unha e escríbaos 
no encerado, subliñando a súa sílaba máis forte e 
repetindo a súa clasificación (por exemplo, marfil, 
automóbil, xénero). 


Deseguida, dígalles que van escoitar gravadas as palabras 
referidas na actividade e indíquelles que, a medida que 
as vaian ouvindo, deberán subliñar a sílaba pronunciada 
con máis forza en cada palabra. Se o considera 
necesario, volva repetir a operación no encerado con 
máis exemplos extraídos do texto da epígrafe A, e 
escolla, preferentemente, unha palabra que leve acento 
tónico e outra que non, como por exemplo: tesouro e 
médico. Logo, póñalles a audición unha vez e, cando 
termine, asegúrese de que todos puideron facer esta 
parte da tarefa. De non ser así, póñalles o audio unha vez 
máis. 


A continuación, permítalles comparar as sílabas que 
subliñaron coas dun compañeiro. Faga unha posta en 
común antes de pedirlles que clasifiquen as palabras e, 
se mostran inseguridade, deixe que escoiten outra vez 

a gravación para esclarecer as súas posibles dúbidas. 
Explíquelles ademais o que é unha palabra monosilábica. 


Solución 

planeta, tesouro, marfil, mandíbula, cristal, terra, perigos, axiña, 
deterioración, médico, veráns, conservación, plácidos, cor, azul, 
fantástico, ruína, medio, uso, automóbil, xénero, planeta, auga, 
túas, carne, animal, azucre, vexetais, políticos, mans, acá, acolá, 
accións, tamén, carné. 


Para rematar, pídalles aos estudantes que debuxen 

no seu caderno unha táboa como a da actividade e 

que a completen, pondo en cada columna as palabras 
correspondentes, segundo a posición da sílaba tónica 
que marcaron previamente. Se lle resulta máis práctico 
ou máis rendible darlles unha táboa xa feita, pode 
fotocopiarlle a cada alumno a que lle facilitamos na ficha 
13. Cando rematen a clasificación, faga unha corrección 
entre todos. 


Solución 

Palabras agudas (última sílaba) 

marfil, cristal, deterioración, veráns, conservación, azul, 
animal, vexetais, acá, acolá, accións, tamén, carné 
Palabras graves (penúltima sílaba) 

planeta, tesouro, terra, perigos, axiña, ruína, medio, uso, 
automóbil, planeta, auga, túas, carne, azucre 

Palabras esdrúxulas (antepenúltima sílaba) 
mandíbula, médico, plácidos, fantástico, xénero, 
políticos 

Palabras monosilábicas 

COF, É, Mans 


C. Agora, pídalles que se fixen nas palabras de cada 
columna Que levan acento gráfico. Logo, indíquelles 
que, en parellas, intenten facer unha sistematización 
de como se acentúan as palabras en galego, 
completando o esquema. Se lle parece oportuno, 
remítaos á epígrafe “Regras básicas de acentuación” 
da sección de gramática, na páxina 37. Concédalles 
algúns minutos para facelo e a seguir faga unha posta 
en común. 


Durante a corrección, lembre aclararlles que a palabra 
ruína non se acentúa por ser grave e rematar en vogal, 
senón por marcar un hiato (-í-). Pode aproveitar e 
mencionarlles outros exemplos como día, viúva, 
saúde, oído... Así mesmo, explíquelles o caso de 
acentuación do monosílabo é e facilítelles algúns 
exemplos máis de acentuación diacrítica: da/dá; pe/ 
pé; nos/nós etc. 


Solución 

e As palabras agudas teñen a última sílaba máis forte e 
levan acento ortográfico cando rematan en vogal, 

-ne-s. 

e As palabras graves teñen a penúltima sílaba máis 
forte e levan acento ortográfico cando rematan en 
consoantes distintas de -n e de -s. 

e As palabras esdrúxulas sempre levan acento. 

e As palabras monosilábicas teñen unha soa sílaba e, por 
regra xeral, non se acentúan. Algunhas levan un acento 
diacrítico para diferenciárense doutras que se escriben 
da mesma forma, pero que teñen un significado 
distinto. 


6. A GALLETA DA SORTE 


Escribir predicións sobre os compañeiros. 


OBSERVACIÓNS PREVIAS 

Nesta actividade, os estudantes farán predicións dentro 
dun contexto lúdico: terán que inventar unha mensaxe 
cunha predición para un compañeiro, tomando como 
modelo as que aparecen nas galletas chinesas da sorte. 


O VINIUDADE SE 


ANTES DE COMEZAR 

Escriba no encerado unha lista coas palabras chinesa, 
sorte e galleta e pídalles aos seus alumnos que traten 
de darlles un significado, preguntándolles: A que se 
refiren? Espere a que algún deles responda e, se non, 
fágao vostede. 


PROCEDEMENTOS 

A. Pídalle a un estudante que se ofreza como voluntario 
para lle explicar ao resto da clase en que consiste a 
tradición da galleta da sorte. Se non hai voluntarios, 
explíquelles vostede moi brevemente en que consisten, 
xa que lle propoñemos máis adiante que os seus 
alumnos lean un texto sobre ese tema. Deseguida, 
déalles a todos un anaco de papel e explíquelles que 
deberán escribirlle unha predición para o futuro a un 
compañeiro. Cando rematen, pídalles que dobren os 
seus papeis e que llos entreguen a vostede. 


B. Reparta agora as mensaxes de tal maneira que a 
ninguén lle toque o que escribiu. Despois de leren as 
predicións que lles tocaron, deberán explicarllas á clase 
e dicir se cren que se cumprirán ou non e por que. 


E DESPOIS 

Propóñalles aos seus alumnos a lectura do texto da 
ficha 14, para que coñezan a orixe das galletas chinesas 
da sorte. 


Antes, anímeos a comprobaren os seus coñecementos 
sobre o tema: reparta fotocopias do cadro da mesma 
ficha con afirmacións sobre a historia das galletas e 
pídalles que contesten verdadeiro ou falso, segundo lles 
pareza. 


Cando remataren, e antes de facer calquera 
comprobación, distribúalles as fotocopias do texto e, 
logo da lectura, pídalles que revisen as súas respostas. 


Solución 
IV2AVI3VA EF 5F;6V 


7. QUE CRES QUE FARÁ? 


Completar oracións de acordo cunha serie de condicións 
expresadas. 


OBSERVACIÓNS PREVIAS 

Con esta actividade, os estudantes practicarán as 
oracións do tipo se 4 presente, futuro e os recursos 
para formular hipóteses que viron ao longo da unidade. 
A partir dunha serie de condicións, expresarán o que 
cren que unha persoa vai facer. 


PROCEDEMENTOS 

Centre a atención dos seus alumnos na foto e 
coméntelles que é unha das praias da costa galega, onde 
Paco está pasando as vacacións na casa duns amigos. A 
continuación, pídalles que lean as frases que aparecen 
na parte inferior da imaxe e que as conclúan dicindo o 

ao O 


que cren que fará o rapaz en cada unha das situacións. 
Lea en voz alta a mostra de lingua e pídalles que o 
sigan facendo en parellas. Se o considera necesario, 
faga unha posta en común ao cabo duns minutos, para 
que os estudantes comproben e compartan as varias 
posibilidades de realización da tarefa. 


E DESPOIS 

Propóñalles aos seus alumnos a seguinte práctica: 
recorte as tarxetas que aparecen na ficha 15, déalle 
unha a cada un e pídalles que memoricen a parte da 
frase que lles tocou. 


Logo, faga que se poñan de pé e que procuren a 
persoa que teña o fragmento que complete a súa frase. 
Dígalles que ao xuntaren as dúas metades obterán 
unha serie de predicións para o próximo ano. 


8. OS EXPERTOS OPINAN 


Mostrar acordo ou desacordo con algunhas opinións sobre 
o futuro do mundo. 


OBSERVACIÓNS PREVIAS 

Esta actividade ten como obxectivo mobilizar o 
vocabulario aprendido na actividade 1, así como 
consolidar os recursos practicados para a expresión de 
accións futuras. 


Na epígrafe A, os estudantes lerán as predicións duns 
supostos expertos sobre o futuro do mundo e deberán 
escoller aquelas coas que estean de acordo e con cales 
non. Teña en conta que a dinámica da interacción pode 
esixir a construción eu non creo que 4 subxuntivo. 
Nese caso, infórmeos de que se trata dun modo 

verbal que aínda non estudaron e que poden situar a 
negación despois do verbo crer (eu creo que non 4 
información) para crearen enunciados correctos coas 
formas que xa coñecen. 


ANTES DE COMEZAR 

Escriba no encerado os seguintes temas: 
contaminación atmosférica, pratos voadores 
persoais, pastillas alimenticias, satélites 
urbanizados, esperanza de vida, educación virtual, 
enerxías renovables, desaparición dos libros de 


papel. 


A continuación, pregúntelles aos seus alumnos: Cantos 
destes temas vedes representados no debuxo da 
actividade, na páxina 38? Vedes algún outro que non 
figura nesta relación? Cal? 


PROCEDEMENTOS 

A. Preséntelles aos estudantes as frases e infórmeos de 
que se trata de opinións dunha serie de expertos sobre 
como cren que será a vida no ano 2050. Propóñalles 
que escollan as afirmacións coas que estean de acordo 
e coas Que non. En parellas, deberán argumentar por 
que. 


B. Pídalles agora que pensen en máis cousas que cren 
que pasarán en 2050 e que o comenten co compañeiro. 
Concédalles uns minutos para que o fagan e realice logo 
unha posta en común, para que todos dean a coñecer as 
súas Opinións. 


E DESPOIS 

Se lle parece pertinente, pode propoñerlles aos seus 
alumnos unha breve práctica de expresión escrita a partir 
dun texto. Para iso, distribúalles fotocopias do texto da 
ficha 16 e coméntelles que van ler a opinión dun sociólogo 
francés sobre o lecer no século XXI. 


Logo da lectura, pídalles que escriban un breve texto cos 
seus propios puntos de vista sobre o tema. Se dispón de 
tempo para facer unha corrección da súa produción escrita, 
recolla os seus textos e devólvallelos corrixidos na clase 
seguinte. 


MÁIS EXERCICIOS 
Páxina 97, exercicio 6. 


9. O FUTURO DE EVA 


Escoitar unha gravación e identificar os temas que se tratan 
nela. Imaxinar como será a vida propia dentro de 25 anos, 
expresando hipóteses, condicións e distintos graos de 
seguridade. 


OBSERVACIÓNS PREVIAS 

O tarot, o xogo de naipes que aparece na imaxe da 
actividade, orixinouse en ltalia no século XV e propagouse 
enseguida a outros países de Europa, como Francia, Suíza, 
Bélxica, Alemaña e Austria. Como método de adiviñanza, 
comezou a desenvolverse no século XVIII, inicialmente en 
Italia e en Francia. Segundo os expertos, a arte de interpretar 
esas cartas está estreitamente relacionada coa psicoloxía. 
Na realización da tarefa da epígrafe B, recomendámoslle 
que insista na importancia da exposición ante a clase, para 
que se coñezan os comentarios de todos. 


ANTES DE COMEZAR 
Pídalles aos seus alumnos que miren a foto da páxina 39 e 
que traten de responder as seguintes preguntas: 


De quen poden ser esas mans? 

Que credes que está facendo? 

En que país supoñedes que está? 

Adiviña, vidente ou pitonisa son as respostas esperadas 
para referirse á persoa cuxas mans aparecen na imaxe. 
Dedícase á cartomancia, unha técnica de adiviñación 
que se basea na lectura e na interpretación dunhas 
cartas específicas, neste caso as que se denominan 
tarot. En canto aos países, non hai respostas limitadas, 
xa que a cartomancia é unha práctica común e coñecida 
nas máis variadas partes do mundo. Logo, pregúntelles: 
Que sabedes sobre a orixe do tarot? Se alguén se 
dispón a expoñelo, anímeo. Se non, pode comentarlles a 
información facilitada en “Observacións previas”. 


PROCEDEMENTOS 

A. Informe agora os estudantes de que van escoitar 
unha conversa entre unha rapaza, Eva, e unha adiviña. 
Móstrelles as frases que aparecen e pídalles que 
marquen aquelas que oian na gravación. 


Solución 

Vivirá nun país estranxeiro. 

Será moi famosa. 

Será moi rica. 

Coñecerá unha persoa que a quererá moito. 


B. Agora, indíquelles que cada un debe imaxinar como 
será a súa vida dentro de 25 anos. Dígalles que teñan 

en conta os aspectos que se ofrecen na actividade 
(familia, traballo, aspecto físico, situación económica, 
lugar de residencia) ou outros temas que prefiran. 
Recoméndelles que escriban todo o que se lles ocorra e 
lémbrelles que se poden valer do sentido do humor. 


Concédalles o tempo necesario para facelo e, a 
continuación, dispóñaos nun gran círculo e anímeos 
a leren as súas predicións diante dos demais 
compañeiros. Estes dirán se están ou non de acordo 
e tamén poderán facer as preguntas que lles parezan 
pertinentes. 


E DESPOIS 

Se a foto da actividade suscitou moito interese, 
suxerímoslle que lles propoña aos seus alumnos unha 
ampliación do tema, comentándolles que a baralla 

do tarot se compón de 78 cartas, distribuídas en 22 
“misterios” ou “segredos” maiores e 56 menores. Se lle 
parece conveniente, anímeos a investigaren os distintos 
significados deses naipes. Asemade, pódelles suxerir 
que recompilen información sobre as varias técnicas 
de adiviñación que se practican, por exemplo, en 
distintos países de América ou de África. Para iso, pode 
pedirlles que procuren información máis detallada en 
Internet e que compartan os seus descubrimentos cos 
compañeiros na próxima clase. 


10. TERRA DE LOBOS 


Ler un texto sobre o lobo e mencionar outros animais en 
situacións semellantes. Falar de lendas ou contos cuxo 
protagonista é un animal. 


OBSERVACIÓNS PREVIAS 

Retomando o contexto da conservación do planeta 
e dos perigos que a ameazan, esta actividade ten 
como obxectivo chamar a atención dos estudantes 
sobre a extinción do lobo, un animal lendario e moi 
representativo na fauna galega ao longo da historia. 


Considerado a fera máis temible da nosa xeografía, 

o lobo, abondoso nas terras galegas, pode atacar O 
home, principalmente en situacións de moita fame e 
acoso. Coa súa sagacidade e os seus golpes certeiros, 
devora eguas, ovellas e galiñas. Unha vez que se lanza 
sobre a súa presa, arrástraa cara a si e foxe con ela 
sen soltala, a pesar da persecución dos cans e do 
rebumbio dos pastores. Aínda así, cóntanse casos 
dalgúns exemplares domesticados polo home, que 
chegaron a ser tan agarimosos coma un can. 


Ao parecer, o que máis teme este depredador é o 
lume. Hai tempo, cando en Galicia os lobos aínda 
contaban cunha boa representación na fauna, as 
persoas adoitaban levar fachos acesos para moverse 
de noite polos camiños, non só co fin de iluminar a 
vía, senón tamén para espantar os lobos. De aí que 
O fogo figure entre os recursos que empregaron os 
humanos para exterminar pouco a pouco ese lendario 
animal, como tamén o foron as trampas ou os 
garamelos, as batidas, as estacadas, as monterías ou 
Os velenos. 


ANTES DE COMEZAR 

Pregúntelles aos estudantes que outros perigos, 

á parte do que viron na actividade 1, ameazan a 
conservación do noso planeta na actualidade. Se entre 
as súas respostas non figura a extinción dalgunhas 
especies da fauna, dígallelo vostede. 


A continuación, coméntelles que en Galicia tamén 
se nota esa devastación na fauna e o que máis 
destaca é o despoboamento dalgúns animais, entre 
eles o lobo. Pregúntelles que curiosidades ou lendas 
relacionadas con este animal coñecen e permítalles 
que o discutan en parellas. Indíquelles ademais que 
se fixen nas imaxes da páxina 40 e que seleccionen 
Os adxectivos que utilizarían para describir os 
exemplares que aparecen. Ao cabo duns minutos, 
promova unha posta en común na que compartan os 
seus coñecementos e crenzas sobre o tema. Se cando 
rematen a información exposta lle parece escasa, 
pode vostede mellorala cos datos que lle facilitamos 
en “Observacións previas”. 


PROCEDEMENTOS 

A. Preséntelles agora a actividade e pídalles que lean 
individualmente o texto. Deseguida, indíquelles que 
comenten en parellas se existe algún animal en perigo 
de extinción no lugar onde viven ou se saben dalgún 
caso de especies que están desaparecendo noutros 
lugares do mundo. Concédalles uns minutos e logo 
faga unha posta en común entre todos para que se 
coñezan todas as opinións. Se for posible, amplíe a 
lista de exemplos con algún caso que vostede coñeza. 


B. A continuación, pregúntelles aos estudantes 

se coñecen algunha lenda ou algún conto cuxo 
protagonista é un animal. Dispóñaos en grupos de 
tres e pídalles que decidan o mellor exemplo para 
contarllo ao resto da clase. Unha vez que realicen a 

tarefa, pídalles que formen un gran círculo e deixe 
que compartan as súas historias. Ao final, poderán 
escoller a máis interesante ou curiosa de todo o grupo. 


E DESPOIS 

Cométntelles aos estudantes que o lobo constitúe un 
elemento simbólico na cultura popular galega, tal como 
se pode ver na etnografía, na toponimia e na literatura 
de transmisión oral: locucións, refráns, cantigas e 
adiviñas. Topónimos como Castiñeiro do Lobo, Fonte 

do Lobo, Forca do Lobo, Covas de Lobos, Lobeira ou 
Matalobos, por exemplo, vinculan este animal a un lugar. 


Aproveite este momento para darlles a coñecer algúns 
versos do refraneiro galego sobre o lobo e facilítelles 
unha fotocopia da táboa que figura na ficha 17. Dígalles 
que deben buscar na columna dereita a mellor opción 
para completar cada frase da esquerda. De preferilo, 
pódeno facer en parellas. Para rematar, faga unha 

posta en común e asegúrese de que todos entendan 
correctamente o significado das expresións. 


Solución 

En terra de lobos, ouvear coma todos. 

O fillo do lobo tira sempre ao monte. 

Deus nos libre da boca do lobo. 

Vaca de moitos, cómena os lobos. 

O lobo vello, caza á espera. 

Come o lobo de toda a carne, menos da súa que a lambe. 
Lobo tardeiro non volve baleiro. 

O que entre lobos se mete, gandiño sae. 

Quen con lobos anda, ouvear deprende. 

Cando un lobo come a outro, non hai que comer no Souto. 


Se ten alumnos galegos, pregúntelles se coñecen 
algunha outra manifestación popular relacionada co 
lobo (cantigas, locucións...). Se son doutros lugares, 
pregúntelles se este animal tamén está presente na 
idiosincrasia da súa xente e dispóñase a escoitar as súas 
exposicións. 


Así mesmo, pódelles recomendar que vexan o filme 


Romasanta, dirixido por Paco Plaza en 2004, pero 
lémbrelles que se trata dunha película de terror. 

Pídalles aos estudantes que abran o libro na páxina 41 e que describan a imaxe. 
Pode axudalos con preguntas do tip: Que cousas aparecen? Onde credes que 
están? Quen credes que puxo a botella aí? As posibles respostas poderían ser, 
respectivamente, pedras, area e unha botella; na praia; algún bañista ou persoas 
que fixesen unha festa. 


A continuación, pregúntelles: Que relación hai entre a imaxe e o título da unidade 
“Iso non se fai”? Espere a que cheguen a conclusións do tipo: a imaxe mostra o 
resultado dunha actitude ou comportamento que está prohibido ou que é contrario 
aos comportamentos cívicos. 


Por último, informe brevemente os seus alumnos dos obxectivos da unidade e da 
súa tarefa final: van establecer as normas da clase. 

1. ALDEA OU CIDADE? 


Analizar unha serie de afirmacións e decidir cales fixo unha 
persoa da zona rural e cales pertencen a alguén do mundo 
urbano. Reflexionar sobre as diferenzas nos hábitos e nos 
costumes entre a xente do campo e a da cidade. 


OBSERVACIÓNS PREVIAS 

Nesta actividade, os estudantes van achegarse a conceptos 
moi patrimoniais como “día do patrón”, “tomar o vermú”, 
“verbena”, “comisión de festas...”. Se vostede traballa cun 
alumnado estranxeiro, asegúrese de que non soamente 
entenda o significado destes termos como unha tradución, 
senón que tamén alcance a comprender a importancia e O 
valor que estes conceptos teñen para os galegos tanto do 


campo coma da cidade. 


ANTES DE COMEZAR 

Para un maior aproveitamento e comprensión dos textos 
desta actividade, comprobe previamente o dominio do 
vocabulario que teñen os seus alumnos en relación co 
tema Que van tratar. 


Indíquelles que abran o libro na páxina 42 e que reparen 
nas dúas fotografías. Seguramente non terán dificultades 
en describilas como unha imaxe do medio rural e outra 
da cidade. Logo pídalles que, en parellas ou en grupos de 
tres, escriban o maior número de palabras que coñezan 
relacionadas con cada un destes lugares. 


Concédalles uns minutos para que o fagan e propóñalles 
unha posta en común. Escriba no encerado as palabras 
menos frecuentes ou as que provoquen estrañeza entre Os 
estudantes ou entre parte deles. Se, cando esgote o léxico 
que apuntaron, a mostra lle parece insuficiente, poderá 
aumentala e engadir á listaxe do encerado outros termos 
que considere importantes. 


PROCEDEMENTOS 

A. Preséntelles agora a actividade e pregúntelles se cren que os 
costumes da xente que vive na aldea son moi distintos aos da 
xente da cidade. Despois de escoitar o seu punto de vista, 
dígalles que van ler algunhas frases que describen certos 
hábitos e costumes dalgunhas persoas. Deberán lelas 
individualmente e decidir se a persoa que fixo cada unha é 
do campo ou da cidade. 


Logo duns minutos, permítalles que comparen as súas 
respostas coas dun compañeiro e, ao final, faga unha posta 
en común, tendo en conta que algunhas aseveracións 
poden valer para ambos Os casos. 


B. Como na epígrafe anterior xa falaron sobre as diferenzas 
entre a xente que vive nas distintas zonas, anímeos a 
comentaren en parellas os seus costumes relacionados cos 
temas abordados nas afirmacións, a partir das preguntas: 
Tes hábitos semellantes a estes? Cales? 


Se o prefire, pode propoñerlles unha actividade máis 
guiada e pedirlles que falen dos seus hábitos en relación 
con determinados temas e que os comparen cos do 
compañeiro. Nese caso, suxerímoslle que escriba no 
encerado, en formato de listaxe, os seguintes ítems: 
períodos de vacacións, día do patrón, práctica de 
deportes, relación cos veciños e cos compañeiros de 
traballo/clase, transporte que usa para desprazarse 
habitualmente, participación na vida comunitaria... 


Lembre recordarlles aos estudantes as estruturas 
comparativas do galego antes de que comecen a 
desenvolver a tarefa. Se lle parece necesario, pode 
escribilas no encerado. A seguir, concédalles algúns 
minutos para que discutan e, ao final, pídalle a cada 
parella que lles conte aos demais compañeiros os 
hábitos ou preferencias que teñen en común, respecto 
dos devanditos temas, e cales non. 


C. Seten alumnos de distintas nacionalidades, 
interésese por coñecer as diferenzas que hai no seu 
lugar de orixe entre o mundo rural e o urbano. Asemade, 
anímeos a compararen algúns dos seus costumes cos 
dos galegos que coñezan ou a partir do contido das 
afirmacións do punto A. Aproveite para familiarizalos 
con algúns costumes específicos da sociedade galega. 


2. ESTAMOS DE FESTA 


Ler o testemuño de tres persoas sobre o que fan nunha 
determinada festa e decidir a que celebración se refiren 
en cada caso. 


OBSERVACIÓNS PREVIAS 

A noite de San Xoán é unha festividade moi antiga 

que se celebra en distintas partes do mundo para 
conmemorar o solsticio de verán. Segundo a tradición 
galega, nesa noite máxica o mundo do máis alá 
comunícase co de máis acá, propiciando así o momento 
idóneo para espantar os malos espíritos. Pasada a media 
noite do día 23 de xuño, as fogueiras acéndense en 

toda a costa de Galicia e tamén en moitas poboacións 
do interior, onde non faltan os cachelos e as sardiñas 
asadas, acompañadas de viño e pan de bola. 


O Entroido é unha festa popular cuxa orixe indica a 

fin do inverno e o comezo da primavera. Nel conflúen 
rituais cristiáns e pagáns, e nesa época as persoas 
aproveitan para romper un pouco as normas: disfrázanse 
e, a miúdo, organizan charangas de carácter satírico 
sobre temas socias da actualidade. É, sen dúbida, a festa 
máis irreverente do calendario galego. 


A Fin de Ano ou Noitevella celébrase en moitas partes 
do mundo e as tradicións que a acompañan son 
innumerables. En Galicia, faise unha cea familiar que 
remata coa toma das doce uvas, coincidindo coas 
badaladas da media noite. Logo, a maioría da xente 
nova marcha a celebralo cos seus amigos e só volve á 
casa cando abre o primeiro día do novo ano. É tamén 


costume almorzar ese día o tradicional chocolate con 
churros. Nos últimos anos púxose de moda tomar as 
uvas ao son das badaladas da catedral de Santiago 
de Compostela, onde se premia aos asistentes cunha 
espectacular queima de fogos artificiais que lle dá a 
benvida ao Aninovo. 


ANTES DE COMEZAR 

Aínda co libro pechado, pregúntelles aos seus alumnos: 
Sabedes que festas hai en Galicia? Como se celebran? 
Interésese polas súas respostas e apunte no encerado 

as festividades que mencionen. Se non mencionan a da 
Noite de San Xoán, a de Fin de Ano e a do Entroido, 
engádaas vostede. 


PROCEDEMENTOS 

A. Coméntelles aos estudantes que van ler tres 

textos e que cada un reflicte o testemuño dunha 
persoa sobre como celebra unha festa. Logo de lelos, 
deberán relacionar cada testemuño (1, 2 e 3) coa 
correspondente festividade (San Xoán, Fin de Ano e 
Entroido). Indíquelles que desenvolvan a actividade 
individualmente e, a seguir, faga unha posta en común. 


B. Pregúntelles agora se estas festas se celebran do 
mesmo xeito no lugar onde viven. Tendo en conta que 
se trata de festividades coñecidas en moitos países, 
pode haber un intercambio de ideas e informacións 
moi interesante. Ademais, anímeos a comentaren en 
parellas o que adoitan facer nalgunha celebración 
distinta ou típica da súa localidade. Déalles algúns 
minutos e, a continuación, convídeos a que compartan 
as informacións entre todos nun gran círculo, no que 
cada un vai relatar o que dixo o seu compañeiro sobre o 
tema. 


E DESPOIS 

Se os seus alumnos mostraron interese polas festas que 
se presentan nesta actividade, pregúntelles que saben 
sobre a súa orixe e en que outros lugares se celebran. 
Se lle parece conveniente, comece vostede falando 

da festividade de San Xoán, para o que lle será de 
utilidade a información que se ofrece en “Observacións 
previas”, aínda que a pode ampliar, segundo lle pareza 
pertinente. Logo, como actividade para realizar fóra da 
clase, anímeos a que investiguen un pouco sobre a orixe 
das outras dúas festas (Entroido e Fin de Ano) ou sobre 
outra celebración popular que lles guste. Pode dividilos 
en grupos, segundo a preferencia da festividade, e 
propoñerlles que, na próxima clase, fagan unha posta en 
común. 


3. PROHIBIDO FUMAR 


Ler uns carteis e facer hipóteses sobre onde poderían 
atoparse. Relacionar uns sinais co seu significado. 


PROCEDEMENTOS 
A. Móstrelles aos estudantes os carteis que figuran nesta 
epígrafe e pídalles que comenten cun compañeiro onde 

cren que se poden atopar. Déalles tempo para facelo e 
faga unha rápida posta en común. 


Solución (suxestión) 

Nun hospital, no cine, na escola. 

Nun teatro, nun concerto. 

Nunha empresa. 

Nunha biblioteca, nun hospital, nunha igrexa. 
Nun xardín, nun parque, nunha praza pública. 
Nunha igrexa, na clase. 

Nunha tenda, nun restaurante. 

Nun hospital, nun asilo. 

Nunha tenda, nun supermercado, nunha oficina de 
cobranza. 

1O. Nun edificio en construción. 

11. Nun bar nunha tenda de licores. 

12. Nun avión. 

B. Indíquelles que agora van ver uns sinais e, máis 
abaixo, unhas frases que explican o seu significado e 
pídalles que os relacionen. Logo, anímeos a compararen 
as súas respostas coas dun compañeiro, antes de 
realizar unha corrección entre todos. 


Solución 
A-6, B-7, CA, D-S, E-3, F-2, G-1, H-5. 


C. Pídalles aos seus alumnos que tenten lembrar algúns 
sinais pouco comúns ou curiosos que viron algunha vez 
(se o prefiren, poderán inventalos). Convídeos a que os 
debuxen no encerado para que os seus compañeiros 
poidan adiviñar o seu significado. 


Se mostran reparos á hora de saíren ao encerado, 
comece vostede, debuxando, por exemplo, un 
radiocasete riscado. Pregúntelles polo significado do 
seu debuxo e, despois de obter a resposta, anime algún 
alumno a repetir a operación. 


E DESPOIS 

Suxíralles aos estudantes que pensen en tres sinais 
de prohibición que colgarían na porta do seu cuarto. 
Pídalles que llas presenten ao resto da clase e que 
xustifiquen por que as escolleron. 


MÁIS EXERCICIOS 
Páxina 97, exercicio 2. 


GA ereflectir 
4. NO TRABALLO 


Ler unha serie de frases sobre o ámbito laboral en 
Galicia e decidir cales son verdadeiras. Escribir outros 
enunciados relacionados co tema e ordenar unha listaxe 
de cuantificadores. 


mi ÍSO NON Se fai 


40 


ANTES DE COMEZAR 

Escriba no encerado as palabras salario, empregado, 
empresa e pagamentos extras. A seguir, pregúntelles 
aos estudantes que teñen en común (todas pertencen 
ao ámbito laboral). No caso de que non coñezan 
algunha das palabras anteriores, aclare o seu 
significado. 


PROCEDEMENTOS 

A. Explíquelles aos seus alumnos que van ler unha lista 
de dez frases sobre o mundo do traballo en Galicia. 
Pídalles que, en parellas, marquen aquelas que 
consideren verdadeiras. Déalles tempo para facelo e 
realice logo unha posta en común. 


Solución 

1. “Verdadeiro.Establéceo a lei. 

2. “Verdadeiro.Trátase dun costume social. 

3. Falso. Polo xeral,o soldo é mensual. 

4. “Verdadeiro. Non obstante, hai empresas que optan pola 


fórmula de repartir esas pagas extraordinarias dentro 

do salario dos doce meses. 

Verdadeiro. Establéceo a lei. 

Falso. En Galicia, as empresas están obrigadas a 

cotizaren á Seguridade Social, que xa ofrece atención 

médica. Os servizos médicos privados contrátanse 
individualmente. 

7. Verdadeiro. Pero basicamente as empresas de 
actividades comerciais. 

8. Falso. Agosto segue sendo o mes de vacacións por 
excelencia, polo que marcha moita xente e a maioría 
das empresas pecha. 

9. Falso.Só nalgunhas empresas o persoal ten un 
descanso á media mañá. É o caso, por exemplo, das 
fábricas ou das institucións públicas, pero non de todas. 

10. Falso. Só algunhas grandes empresas contan con ese 
tipo de servizo. 


SA 


Antes de pasar ao seguinte ítem, recomendámoslle que 
remita Os seus alumnos á epígrafe “Cuantificadores” da 
sección de gramática, na páxina 45. Así mesmo, retome 
as frases 2 e 7 do punto A, para exemplificar e para lles 

explicar o funcionamento do verbo adoitar. 


B. A continuación, pídalles que, individualmente, 
pensen na súa propia experiencia ou na de persoas 
que coñecen e que escriban cinco frases sobre o 
mundo laboral, empregando algunha das expresións 
resaltadas. Para darlle unha orientación lúdica á 
actividade, dígalles que non todas as frases teñen que 
presentar unha información verdadeira. 


Concédalles uns minutos e, a seguir, convide a cada 
estudante a que lea en voz alta as súas frases. O resto 
da clase vai intentar detectar as que son verdadeiras e 
as que non. 


C. Pídalles agora que traten de ordenar as expresións 
que aparecen nesta epígrafe de máis a menos. 
Anímeos a que o fagan sen consultar a sección de 
gramática. 


Solución 

Todas as empresas. 

A maioría das empresas. 
Case todas as empresas. 
Moitas empresas. 
Algunhas empresas. 
Poucas empresas. 

Case ningunha empresa. 
Ningunha empresa. 


E DESPOIS 

Se lle parece conveniente, fotocopie e entréguelles aos 
seus alumnos o cadro da ficha 18, na que se propón unha 
análise do número de estudantes que utilizan Internet 
para a realización dalgunhas tarefas. Pídalles que, en 
parellas, circulen pola clase para saber o uso da rede que 
fan os compañeiros de clase e que, logo de sacaren as 
súas conclusións, redacten os resultados empregando os 
cuantificadores que acaban de aprender. 


Despois de facer unha posta en común, se ve que o tema 
lle interesa á clase, estimule unha breve charla sobre o 
uso de Internet na actualidade. 


MÁIS EXERCICIOS 
Páxina 98, exercicio 4. 


5. NO INSTITUTO 


Escoitar unha conversa e completar a información dun 
cadro. Falar do que está permitido e prohibido nos 
institutos. 


ANTES DE COMEZAR 

Pídalles aos estudantes que traten de lembrar como 
era a escola na que estudaron cando eran pequenos. 
Pregúntelles que cousas estaban prohibidas ou eran 
obrigatorias. Se lle parece necesario, comece vostede 
dando o exemplo: Cando eu era pequeno/a, na miña 
escola non estaba permitido comer goma de mascar 
na clase. 


PROCEDEMENTOS 

A. Informe os seus alumnos de que van escoitar unha 
conversa na que Lula, unha rapaza de 14 anos, lle conta 

a un adulto as cousas que están permitidas, as que están 
prohibidas e as que son obrigatorias no seu novo instituto. 
Déalles uns minutos para leren as frases do cadro e 
pídalles que marquen a columna correspondente en cada 
caso. Antes de darlles a solución, deixe que comparen as 
súas respostas coas dun compañeiro. 


Solución 
Está prohibido: chegar tarde, comer goma de mascar, ter o 


móbil conectado, usar a calculadora na clase de matemáticas. 


Está permitido: consultar o dicionario na clase de inglés, 
atuar O profesor. 


É obrigatorio: levar uniforme. 


Recomendámoslle que, despois da fase de corrección, 
remita Os seus alumnos ás epígrafes da sección 

de gramática “Expresar prohibición” e “Expresar 
obrigatoriedade”, na páxina 45, e que lles presente as 
diferentes estruturas. 


B. A modo de comprobación, pídalles aos estudantes 
que, en pequenos grupos, expliquen as cousas que 
están prohibidas nas escolas ou institutos do lugar no 
que viven, así como as que están permitidas e as que 
son obrigatorias. 


MÁIS EXERCICIOS 
Páxina 97, exercicio 1. 
Páxina 99, exercicio 7. 
Páxina 100, exercicio 8. 


6. COSTUMES 


Mostrar acordo ou desacordo cunha serie de hábitos dos 
galegos e comparalos cos do seu lugar de orixe. 


ANTES DE COMEZAR 

Escriba a seguinte frase no encerado: En Galicia, é 
normal almorzar pouco na casa (un café con leite 

e un par de galletas, por exemplo) e logo, á media 
mañá, moita xente volve almorzar nun bar. Deseguida, 
pregúntelles aos estudantes: Estades de acordo con 
esta afirmación? Vós facedes así? Se traballa cun 
alumnado estranxeiro, pregúntelles: Como é no voso 
país? Interésese logo polas súas respostas. 


PROCEDEMENTOS 

A. Coméntelles que van ler unhas frases sobre algunhas 
cousas que se consideran normais en Galicia. Se son 
galegos, dígalles que comenten cun compañeiro se 
están de acordo ou non con cada información. Se, pola 
contra, son estranxeiros, propóñalles que fagan unha 
comparación entre a práctica deses hábitos en Galicia 

e no seu lugar de orixe. En ambos os casos, indíquelles 
que no cadro de axuda aparecen algunhas expresións 
que se empregan para falar de hábitos. 


B. Agora, volva ás frases do punto A e pídalles aos seus 
alumnos que se fixen no modo verbal que acompaña as 
expresións: é normal, é habitual, é raro etc. 


Solución 
Infinitivo. 


Se o considera necesario, remítaos á sección de 
gramática, na páxina 21, e repase con eles a epígrafe 
“Falar de hábitos”. 


Para rematar, refírase ás estruturas que se utilizan 

para expresar impersonalidade. Recórdelles que a 
impersonalidade serve para facer referencia a hábitos 
ou costumes que afectan a todo un colectivo e tamén 
para expresar unha regra Ou unha norma. Non esqueza 
matizar as diferentes maneiras de expresala. Para 

iso, pode escribir no encerado as seguintes frases, 
subliñando as partes en grosa: 

En Galicia, a xente adoita comer bastante tarde. 
En Galicia, adóitase comer bastante tarde. 

En Galicia, comen bastante tarde. 


E DESPOIS 

Déalle unha copia do cadro da ficha 19 a cada 
estudante. A seguir, pídalles que lean as frases e que, 
entre todos, traten de dicir de que país ou países se 
podería tratar en cada caso. 


Logo, propóñalles que, en parellas, completen o cadro 
con outros hábitos ou costumes que coñezan de 
diferentes países. Déalles o tempo necesario para facelo 
e, despois, pídalles que lles lean as súas frases aos 
demais compañeiros, que terán que adiviñar a que lugar 
ou lugares se refiren. 


Se o prefire, pódelles pedir que, como tarefa para a 
casa, fagan unha consulta en Internet e que traian o 
cadro completo na clase seguinte, cando se pechará a 
actividade. 


Solución 

1. Italia. 

2. Xapón, China, Corea. 

3. Estados Unidos, Australia, Gran Bretaña. 


MÁIS EXERCICIOS 
Páxina 98, exercicio 5. 
Páxina 100, exercicio 9. 


7. BOS ESTUDANTES? 


Completar un cadro a partir dunha serie de preguntas e 
analizar as respostas da clase. 


ANTES DE COMEZAR 

Pregúntelles aos seus alumnos se se consideran 

un grupo de bos estudantes. A seguir, pídalles 

que lean o cadro da actividade e que escriban os 
nomes dos compañeiros que cren que van contestar 
afirmativamente cada unha das preguntas. 


PROCEDEMENTOS 

A. Explíquelles aos estudantes que vostede vai formular 
en voz alta unha serie de preguntas para saber se 
realmente son bos alumnos. Os aspectos aos que se 
referirán as preguntas figuran no cadro que acompaña 
a actividade, aínda que pode engadir vostede outros 
que considere convenientes. Aqueles estudantes que 
contesten afirmativamente as preguntas deberán 
levantar o brazo. Logo, entre todos, contarán o número 

mi ÍSO NON Se fal o 

de brazos levantados (respostas afirmativas) e anotarano 
no cadro. 


B. A continuación, agrupe os seus alumnos en 
parellas e pídalles que, a partir dos resultados obtidos, 
redacten as conclusións. Sinale a presenza do cadro 
de cuantificadores, que lles axudará a elaborar as súas 
producións. 


Concédalles uns minutos para facelo e comprobe as 
súas respostas nunha posta en común. Para pechar 

a actividade, pregúntelles se o que reflicten as 
conclusións coincide coa idea que tiñan inicialmente 
sobre o grupo. 


8. ONDE CEAMOS? 


Escoller un restaurante para ir cear. 


OBSERVACIÓNS PREVIAS 

A mecánica desta actividade propón un proceso de 
negociación que se leva a cabo entre os alumnos. Se 
ten un grupo con poucos estudantes, talvez sería máis 
conveniente que a desenvolvesen entre todos, no canto 
de separalos en grupos. 


ANTES DE COMEZAR 

Escriba o nome dos catro restaurantes no encerado: 
Azafrán, Natural, A Bodega e O Barquiño. A 
continuación, pregúntelles aos estudantes que tipo de 
restaurante cren que é cada un deles. Permítalles que 
formulen as súas hipóteses en grupos de tres ou catro e, 
a continuación, faga unha posta en común. 


PROCEDEMENTOS 

A. Convídeos agora a leren as recensións dos catro 
restaurantes anteriores e a que comproben se as 

súas hipóteses eran acertadas. Ademais, pídalles que, 
individualmente, escollan o que máis lles guste para ir 
cear esta noite con dous Ou tres dos seus compañeiros 
de clase. 


B. A seguir, en grupos de tres ou catro, infórmeos de 
que terán que poñerse de acordo en canto á escolla 

do restaurante ao que van cear. Antes de abriren as 
negociacións, suxíralles que baseen os seus argumentos 
no que se pode ou non facer en cada un dos catro 
lugares. Déixelles tempo abondo para facelo e, cando 
rematen, faga unha posta en común, na que cada grupo 
debe dicir o restaurante que escolleu e xustificalo. 


C. Para que o desenvolvemento deste ítem non lles 
resulte repetitivo, xa que é moi similar ao anterior, 
suxerímoslle que o fagan entre todos. Pregúntelles se 
na zona na que viven hai algún restaurante interesante 
ou peculiar e pídalles que o describan brevemente. 
Vaia facendo no encerado unha relación dos 
restaurantes coas súas principais características. Logo, 
propóñalles que, entre todos, escollan o restaurante 
no que lles gustaría facer, por exemplo, unha cea 


de confraternidade do grupo. Poden facelo a modo 
de debate, no que cada un diga a súa preferencia 

e a argumente. Ao final, axude a que cheguen a un 
consenso e recolla os votos para cada restaurante no 
encerado. 


Se o prefire, pódelles propoñer que creen, en pequenos 
grupos, o seu propio restaurante. Para iso, entréguelles 
unha fotocopia da ficha 2O e pídalles que a completen 
con información referente a: tipo de comida que 
servirán, horario de funcionamento, perfil da clientela, 
formas de pago admitidas, cousas permitidas, prohibidas 
ou obrigadas e, por suposto, o nome do local. Logo, 
procederase á escolla do mesmo xeito que suxerimos 
no parágrafo anterior. 


9. DE VISITA POR GALICIA 


Formular hipóteses sobre unhas festas populares 
galegas. Escribir un informe sobre outras festas que 
coñezan. 


ANTES DE COMEZAR 

Lea en voz alta o título da actividade e pídalles aos 
seus alumnos que se fixen no debuxo. Asegúrese de 
que todos entendan o concepto extraterrestre e, se 
lle parece oportuno, aproveite para preguntarlles se 
recordan o nome dalgún ente similar pertencente ao 
mundo do cine. 


PROCEDEMENTOS 

A. Preséntelles a 4D-2, un extraterrestre que está 
traballando nunha expedición que ten como obxectivo 
recoller información sobre os habitantes da terra. Neses 
momentos, 4D-2 está pasando unha tempada en Galicia 
e escribiu un informe sobre tres festas populares que 

se celebran anualmente. Pídalles que lean os textos 
individualmente e que tenten descubrir de que festas se 
trata. 


Déalles o tempo necesario e, a continuación, convídeos 
a contrastaren as súas hipóteses en parellas ou en 
grupos de tres, antes de facer unha posta en común. 


Solución 

1. Entroido de Laza. 

2. Festa Viquinga de Catoira. 
3. Festa do Boi de Allariz. 


B. Agora, propóñalles aos seus alumnos que, seguindo 
o estilo de 4D-2, escriban un informe sobre outra festa 
popular galega que coñezan. Se os seus estudantes 
non son galegos, anímeos a que describan unha festa 
típica ou tradicional do seu lugar de orixe. Recórdelles 
que deben empregar as estruturas impersoais naquelas 
frases que carecen dun suxeito concreto ou que se 
refiren a todo un colectivo. 


Ao remataren, pídalle a cada estudante que lea o seu 
informe en voz alta. Mentres tanto, o resto da clase 


tratará de adiviñar de que festa se trata, para o que 
tamén poderán facer as preguntas que queiran. 


1O. ESTILOS DE VIDA 


Facerlle un cuestionario a un compañeiro. 


OBSERVACIÓNS PREVIAS 

Nesta actividade, os estudantes falarán sobre certos 
hábitos ou costumes da súa casa. Se observa que algún 
alumno prefire non dar informacións respecto da súa 
vida familiar, anímeo a facelo con datos irreais. 


Aínda que a actividade se leve a cabo en parellas, 
recomendámoslle que realice unha posta en 

común ao final, para que se comenten os aspectos 

que lles parecen máis rechamantes ou chocantes, 
principalmente no caso de que haxa persoas de distintas 
culturas. 


ANTES DE COMEZAR 

Pregúntelles aos seus alumnos: Credes que na vosa 
casa se segue un estilo de vida representativo do 
lugar onde vivides? Anímeos a falaren e a crearen 
un clima distendido para que se sintan cómodos ao 
realizar a actividade. En último caso, avalíe vostede a 
adecuación da actividade, tendo en conta o contexto 
cultural do grupo. 


PROCEDEMENTOS 

Pídalles aos estudantes que lean o contido do cadro. 
Logo, indíquelles que, en parellas, transformen as frases 
en preguntas, como na mostra de lingua, e que anoten 
as respostas do seu compañeiro. Logo duns minutos, 
repáseo nunha posta en común, segundo lle suxerimos 
en “Observacións previas”. 


E DESPOIS 

Se lle parece conveniente, pídalles que tomen notas 
das conclusións ás que cheguen sobre as cuestións que 
acaban de traballar e que, na casa, elaboren un breve 
texto respecto dos costumes do lugar no que viven. Na 
seguinte sesión, recóllaos e corríxaos. 


11. AS NORMAS DA CLASE 


Elaborar as dez normas da clase. 


OBSERVACIÓNS PREVIAS 

Nesta actividade os estudantes terán que levar a 
cabo diferentes procesos de negociación, ata que 
logren chegar a un acordo global. Recórdelles que 
os devanditos procesos son tan importantes coma O 
resultado final da actividade. 


Sería interesante que levase á clase materiais de apoio 
(cartolina, rotuladores...), para que os seus alumnos 
poidan colgar na parede as normas que decidan entre 
todos. 


ANTES DE COMEZAR 

Propóñalles aos estudantes que, en parellas, pensen 
nos temas que se poden tratar cando se fala das 
normas dunha clase. 


Déalles uns minutos para que poidan elaborar unha 
pequena listaxe e, logo, pídalles que expoñan as súas 
suxestións. Anote no encerado o que digan, ata que se 
complete unha relación ampla de temas ou categorías 
coas que poderán traballar despois. Intente que 
aparezan polo menos algunhas das propostas do libro: 
a puntualidade, os deberes, a asistencia, a comida, 
OS descansos... 


PROCEDEMENTOS 

A. Indíquelles aos seus alumnos que, mantendo 
as mesmas parellas, redacten as dez normas que 
lles parezan máis importantes para toda a clase. 
Faga referencia aos aspectos que figuran na mostra 
de lingua, así como á listaxe dos temas escritos no 
encerado. 


B. A continuación, divida os estudantes en dous 
grandes grupos e infórmeos de que, a partir das 
diferentes propostas confeccionadas polas parellas, 
deberán escoller as dez mellores normas, segundo a 
opinión da maioría. 


Concédalles o tempo necesario para facelo e, logo, 
permítalle a cada grupo que presente a súa proposta. 
Deseguida, pídalles que, finalmente, escollan as dez 
normas definitivas para toda a clase. 


Cando cheguen a un acordo, proporciónelles material 
para que poidan confeccionar un cartel e colgalo 
nunha das paredes da aula. 


PU viaxar 


12. O QUE MÁIS ME GUSTA 
DO MEU TRABALLO 


Ler o testemuño de tres persoas sobre o que máis e 
O que menos lles gusta dos seus traballos. Falar de 
persoas con ocupacións semellantes e das diferenzas 
laborais, segundo as distintas localidades. 


PROCEDEMENTOS 

A. Dígalles aos seus alumnos que as tres persoas que 
aparecen nas fotos (Arturo, Roberto e Elisa) nos contan 
O que máis e o que menos lles gusta do seu traballo. 
Pídalles que lean atentamente os seus testemuños 

e que traten de determinar a que se dedica cada un 
deles. Logo, pregúntelles en que se basearon para 
sabelo. 


O VINIUDADE O 

non 


Solución 

Arturo: vendedor/representante comercial. 

Roberto: profesor. 

Elisa: dependenta nunha tenda de roupa. 

B. Agora pídalles que comparen as condicións laborais 
destas tres ocupacións en Galicia coas que hai noutros 
lugares que coñezan. Se non son galegos, suxíralles 
que contrasten estas situacións coas dos mesmos 
traballadores do seu lugar de orixe. Para rematar, 
propóñalles unha posta en común, para estimular o 
intercambio de opinións. 


E DESPOIS 

En parellas, pídalles aos estudantes que se entrevisten, 
para comprobar que é o que máis e o que menos lles 
gusta do seu traballo. No caso dos que non traballan 
fóra, a entrevista poderá centrarse nos estudos ou en 


calquera outra actividade que realicen de maneira cotiá: 


o coidado dos fillos ou da casa, a colaboración con 
algunha asociación etc. 


A continuación, terán que poñer a información por 
escrito e entregarlla a vostede. Suxerímoslle que leve a 
cabo unha corrección dos textos e que llelos devolva no 
próximo día de clase. 


1 


Remita os estudantes á foto da portadiña e pregúntelles: Que está a facer esta 
persoa? Que pensades que significa o seu debuxo? Escribiriades algunha mensaxe 
dese xeito? En que situación? 


É bastante probable que os seus alumnos non teñan dificultade para falar 

do tema, pero se non se lles ocorre nada suxíralles posibilidades como: está 
debuxando un corazón nun cristal embazado; pódese tratar dalgún namorado que 
lle queira dicir “quérote” á persoa querida... Logo, dispóñase a escoitar as súas 
opinións en relación coas demais preguntas. 


Por último, coméntelles aos estudantes os contidos da unidade, así como cal será 
a tarefa final: transmitir mensaxes e desenvolver estratexias de comunicación. 


46 


1. UNHA CARTA, 
UNHA NOTA... 


Relacionar unha serie de situacións e escoller a canle 
máis axeitada para a transmisión dunha mensaxe en 
cada caso. 


OBSERVACIÓNS PREVIAS 

Aínda que na epígrafe A non figuren mandar e deixar 
unha nota, recomendámoslle que os mencione 

como alternativas a enviar e escribir unha nota, 
respectivamente. Do mesmo xeito, suxerímoslle que 
acepte no mesmo ítem as diferentes posibilidades de 
resposta, sempre que estean ben razoadas ou que se 
correspondan coa realidade persoal do estudante. 


ANTES DE COMEZAR 

Pídalles aos estudantes que, en parellas, elaboren unha 
listaxe co maior número posible de diferenzas que 
poidan atopar entre unha carta convencional (en papel) 
e unha mensaxe electrónica. Pasados uns minutos, faga 
unha posta en común. 


PROCEDEMENTOS 

A. Preséntelles aos seus alumnos as fotos dos distintos 
medios para enviar unha mensaxe escrita e asegúrese 
de que comprenden as expresións que aparecen ao lado 
de cada unha. 


A seguir, pídalles que lean as cinco situacións e que 
digan que canle de comunicación adoitan empregar 
en cada caso. Logo, anímeos a comentalo cos seus 
compañeiros. 


B. Indíquelles agora que lean os distintos textos 
individualmente e que escriban a que canle das 
anteriores se corresponde cada un. 


Solución 
1. Tarxeta, 2. Mensaxe electrónica, 3. Nota, 4. Carta, 
5. Mensaxe de móbil 


C. Para rematar, pídalles que comenten entre todos 
que tipo de texto escriben máis a miúdo. Se lle parece 
oportuno, aproveite a mostra de lingua para que os seus 
alumnos digan tamén se o seu xeito de comunicarse 

cos demais foi cambiando ao longo do tempo ou non. 
Controle a actividade para que todos falen ao respecto 
e déaa por finalizada cando vexa que se van esgotando 
OS argumentos, así como o interese dos participantes. 


E DESPOIS 

Propóñalles aos seus alumnos a seguinte actividade 
para que se familiaricen coa terminoloxía empregada 
á hora de referirse ás distintas partes dunha carta. 
Para iso, escriba no encerado as seguintes palabras: 


destinatario, sinatura, encabezamento, despedida 

e corpo da mensaxe. A continuación, pídalles que se 
fixen no texto da carta (4) que figura no ítem B e que 
traten de identificar nel cada un dos elementos escritos 
no encerado. 


MÁIS EXERCICIOS 
Páxina 120, exercicio 1. 


2. AO TELÉFONO 


Completar as transcricións dunha serie de conversas 
telefónicas. 


OBSERVACIÓNS PREVIAS 
Esta actividade ilustra unha variedade de enunciados 
recorrentes nas conversacións telefónicas. 


Recomendámoslle que chame a atención dos 
estudantes sobre o emprego do artigo definido antes 
das formas de tratamento Sr. e Sra., cando se fala dunha 
terceira persoa, así como sobre a ausencia do artigo 
cando nos diriximos directamente ao señor ou á señora 
en cuestión. 


ANTES DE COMEZAR 

Inicie a actividade dicíndolle á clase: O teléfono e o 
correo electrónico son dúas formas de comunicación 
moi inmediatas, pero... en que ocasións preferides 
empregar un ou outro? En que se diferencian? Espere 
a que cheguen a reflexións do tipo: as respostas por 
teléfono son instantáneas, mentres que por correo 
electrónico poden tardar máis; o teléfono é máis 
persoal... 


PROCEDEMENTOS 

A. Pídalles aos estudantes que se fixen na transcrición 
das cinco conversas telefónicas e que completen a 
última liña de cada unha delas cunha das frases soltas 
que aparecen máis abaixo. 


B. Unha vez que terminen, pídalles que escoiten a 
gravación, para comprobar se as súas respostas son 
correctas. 


Solución (suxestión) 

A. Nada, chamábate para saber que fas o domingo. É que... 
B. Un momento, agora se pon. 

C. De acordo, moitas grazas. 

D. Si, dígalle que chamou Adela Vázquez, por favor. 

E. An, pois perdoe. 


C. A continuación, propóñalles aos seus alumnos que 
intenten determinar que relación hai entre as persoas 
que acaban de escoitar. Anímeos a comentaren se cren 
que se coñecen OU NON, O tipo de situación que se dá en 
cada caso etc. 


Para rematar, recomendámoslle que remita OS 
estudantes á epígrafe “Ao teléfono” da sección de 


gramática, na páxina 53, e que repase con eles o contido 
que se propón. Chame a súa atención sobre o feito de 
que algúns dos usos son máis formais ca outros e que, 
polo tanto, corresponden a situacións diferentes. 


E DESPOIS 

Fotocopie o cadro da ficha 21 e repártao na clase. Logo, 
pídalles que clasifiquen e ordenen as intervencións para 
crear dúas conversas telefónicas. 


Solución 

Conversa A 

Digame? 

Está a Sra. Fidalgo? 

De parte de quen, por favor? 

Do Sr. Ferreiro. 

Un momento, por favor. 

Grazas. 

Pois neste momento non está. Quere deixarlle algún 
recado? 

e Si, por favor. Dígalle que a chamei. 
e De acordo. 


Conversa B 

Si? 

Ola, está Vanesa? 

Creo que si. Un momento. 
Ola. 

Vane? 

Si, son eu. 

Como estás? Son Anxo. 
An, ola. Que tal? 


MÁIS EXERCICIOS 
Páxina 101, exercicio 1. 


“Fo “eo 


AA e reflectir 


3. FOI INVENTADO POR... 


Ler unha serie de afirmacións sobre distintos medios de 
comunicación e manifestarse sobre a súa veracidade. 
Observar a estrutura da voz pasiva, completar un cadro 
resumíndoa e construír frases empregándoa. 


PROCEDEMENTOS 

A. Pídalles aos seus alumnos que, individualmente, lean 
as frases 1 a 5, nas que se fala de distintos instrumentos 
de comunicación. Deseguida, suxíralles que se xunten 
en parellas ou grupos de tres e que mostren o seu 
parecer sobre a veracidade de cada afirmación. 


Déixelles un tempo para facelo e deseguida propóñalles 
que compartan a súa reflexión nunha posta en común. 
Teña en conta que, na maioría dos casos, se trata de 
cuestións para as que non hai unha única resposta e 


O VINIDADE O 


o máis importante neste ítem é que expresen a súa 
opinión. 


B. Indíquelles agora que se fixen nas formas 
destacadas en grosa en cada frase e pregúntelles que 
teñen en común. Probablemente algún estudante lle 
contestará que consisten nunha forma do verbo ser 

4 O participio doutro verbo. De non ser así, dígallelo 
vostede e explíquelles que esta estrutura corresponde á 
voz pasiva. 


A continuación, chame a atención dos seus alumnos 
sobre a concordancia do suxeito pasivo co participio. 
Pídalles que volvan fixarse nas frases e que, logo de 
debuxar un cadro coma o deste ítem no seu caderno, 
o completen cos suxeitos das demais oracións e coa 
forma de participio coa que combinan. Ao remataren, 
faga unha corrección entre todos. 


Solución 
Suxeito Participio 
O correo electrónico desenvolvido 
o teléfono inventado, considerado 
as cartas convencionais suplantadas 
Internet conectada, utilizada 
os ordenadores empregados 


C. Agora, dígalles aos estudantes que a voz pasiva 

se emprega principalmente cando queremos facer 
destacar a propia acción ou O seu resultado e non a 
persoa que a practica. Explíquelles que este tipo de 
estrutura é moi frecuente na descrición de obxectos ou 
na narración de feitos, como, por exemplo, na linguaxe 
xornalística. 


A seguir, pídalles que, en parellas, fagan frases do 
mesmo tipo cos elementos que se relacionan. Se lle 
parece oportuno, remítaos á epígrafe “A voz pasiva” da 
sección de gramática, na páxina 53. Déixelles o tempo 
necesario e, cando rematen, anímeos a que compartan 
as súas frases cos compañeiros nunha posta en común. 


MÁIS EXERCICIOS 
Páxina 103, exercicio 7. 


4. COMO DIS? 


Escoitar unha gravación e decidir se as persoas que 
falan non saben dicir algo ou non o comprenden. 


OBSERVACIÓNS PREVIAS 

Nesta actividade preséntase unha serie de conversas 
nas que hai algún problema de comunicación, que logo 
se resolve pondo en práctica algunhas estratexias. 

O obxectivo é, polo tanto, presentarlles as ditas 
estratexias aos seus alumnos e fomentar o seu 
emprego. 

ANTES DE COMEZAR 

Pense nun obxecto que lles poida pedir emprestado 
aos estudantes e fágao sen referirse a el polo seu 
nome, como, por exemplo: Alguén ten un...? Como se 
chama? Para escribir, pero non un bolígrafo, que se 
pode borrar... Cando alguén diga lapis e llo empreste, 
continúe: Grazas... é que non podía acordarme do 
nome. Que foi o que fixen? Espere a que lle contesten: 
describir o obxecto, comparalo... 


PROCEDEMENTOS 

A. Coméntelles aos seus alumnos que van escoitar nove 
persoas que teñen algún problema na comunicación 

e que, por iso, recorren a algunha estratexia para 
resolvelo. Nalgúns casos, non saben como dicir 

algunha palabra; noutros, non entenderon algo ou non 
están seguros de se o entenderon ou non. Pídalles 

que escoiten e que marquen cunha cruz nunha das 
columnas do cadro, segundo se trate dun ou doutro 
caso. 


Solución 
Non sabe como dicir algo: 1, 5, 8 e 9. 


Non entendeu ben ou non está seguro de se o entendeu 
ounNoN:2,3,4,6 ef. 


Faga referencia á epígrafe “Estratexias de 
comunicación” da sección de gramática, na páxina 53, e 
repase cos seus alumnos os diferentes recursos que se 
mencionan. 


B. A continuación, pregúntelles: Que facedes ou como 
reaccionades cando non sabedes como dicir unha 
palabra en galego? Se teñen dificultades para nomear 
Ou explicar as estratexias que utilizan, axúdelles 
colocando no encerado unha listaxe na que figure, por 
exemplo: dicila noutro idioma que coñece; describir 
o obxecto ao que se refire (como é, para que 
serve...); procurala no dicionario; poñer exemplos; 
facer un debuxo; facer un xesto... Interésese polas 
respostas de todos os estudantes e anímeos a que 
contrasten as diferentes estratexias. 


E DESPOIS 

Se lle parece oportuno, agrupe os seus alumnos 

en parellas e propóñalles esta actividade práctica. 
Fotocopie e recorte as tarxetas da ficha 22. Logo, déalle 
as cinco tarxetas A a un dos compoñentes da parella 

e as cinco B ao outro. Pídalles que as lean en voz alta 
sen dicir as palabras subliñadas. No seu lugar, poderán 
empregar calquera estratexia das vistas anteriormente 
e o compañeiro “colaborará” adiviñando a palabra que 
falta. 


MÁIS EXERCICIOS 
Páxina 103, exercicio 6. 


5. RECADOS 


Relacionar cinco parágrafos en estilo indirecto cos 
respectivos textos orixinais. Referir preguntas en estilo 
indirecto. 


OBSERVACIÓNS PREVIAS 

Esta actividade ofrécelles aos seus alumnos os recursos 
necesarios para referir as palabras doutros nun 
contexto no que a información transmitida aínda ten 
validez: en todos os fragmentos de conversa cos que se 
traballa se fai referencia a unha festa que aínda non se 
celebrou, polo que a información segue sendo vixente e 
mantéñense os tempos verbais dos textos orixinais. 


ANTES DE COMEZAR 

Escriba no encerado estas dúas frases: Esta tarde vou 
estar na casa./Dixo que esta tarde vai estar na casa. 
A continuación, pregúntelles aos estudantes: Que 
relación vedes entre as dúas frases? Como resposta, 
acepte calquera explicación que faga referencia ao 
estilo directo e ao estilo indirecto, aínda que non se 
empregue esta terminoloxía. 


PROCEDEMENTOS 

A. Dígalles aos seus alumnos que un rapaz chamado 
Afonso falou con cinco amigos seus en distintos 
momentos do día e que, despois, lle contou a Clodio, 

un outro amigo seu, todo o que falou con cada un deles. 
Pídalles que relacionen os resumos que Afonso lle conta 
a Clodio en estilo indirecto, coas respectivas conversas 
orixinais. 


Poden facelo individualmente, pero logo permítalles que 
comparen os seus resultados cos dun compañeiro antes 
de que fagan unha posta en común. 


Solución 
1.B;2A;3.E:4.CG5.D 


B. A continuación, fágalles imaxinar que Afonso lles fixo 
unhas preguntas sobre a festa de Luísa e pídalles que 
escriban como llo contarían a outra persoa. Teña en 
conta que algún estudante pode propoñer construcións 
que modifiquen o tempo verbal no estilo indirecto. De 
ser así, indíquelle que se trata doutra alternativa válida, 
pero que neste momento a idea é que se pase dun estilo 
ao outro mantendo o mesmo tempo verbal, o que neste 
caso é posible. 


Solución (suxestión) 

Afonso preguntoume se me apetece ir á festa. 
Afonso preguntoume quen vai ir á festa. 
Afonso preguntoume onde é a festa. 

Afonso preguntoume como vou ir á festa. 
Afonso preguntoume se Xavi vai ir á festa. 
Afonso preguntoume que vou levar á festa. 


Cando lles dea as solucións, recomendámoslle que 
tamén faga referencia á epígrafe “Transmitir mensaxes 
doutros” da sección de gramática, na páxina 53, para 


que repasen os diferentes recursos. Aproveite para 
explicarlles que non se produce ningún cambio nos 
tempos verbais porque a información segue vixente no 
momento en que se transmite. 


Ademais, aínda que non sempre figure nos exemplos, 
pode facer fincapé nas modificacións en pronomes, 
posesivos, verbos ou referentes espaciais como aquí/ 
alí; ir/vir; levar/traer... 


É tamén importante chamar a atención dos seus 
alumnos sobre o pronome de CI que se emprega cos 
verbos de transmisión do discurso: Contoumel/lle, 


díxome/lle, preguntoumelj/lle... 


MÁIS EXERCICIOS 
Páxina 101, exercicios 2 e 3. 
Páxina 102, exercicios 4 e 5. 


6. QUE ESCRIBIMOS? 


Escribir un texto escollendo un motivo, un destinatario e 
unha canle. 


ANTES DE COMEZAR 

Pregúntelles aos estudantes: Imaxinade que unha 
persoa decide casar e que llo ten que dicir á súa xefa 
e ao seu irmán. Que canle vos parece máis axeitada 
en cada caso? Unha carta, unha mensaxe de móbil, 
unha tarxeta, unha nota ou un correo electrónico? 
Acepte as diferentes respostas, sempre que estean ben 
argumentadas. O importante é que se estableza que 

a elección dunha ou doutra canle de comunicación 
dependerá da relación que teñamos cunha persoa, do 
efecto que queiramos provocar, da importancia do 
contido... 


PROCEDEMENTOS 

A. Pídalles agora aos seus alumnos que, co libro 
pechado, escollan un número do 1 ao 5 e outro do 6 ao 
10. Logo, indíquelles que se fixen na actividade 6, na 
páxina 54 do libro, e coméntelles que terán que escribir 
un pequeno texto. Explíquelles que o primeiro número 
que escolleron se corresponde co motivo e o segundo 
co destinatario da mensaxe. Deberán escoller na 
terceira columna a canle que lles parece máis axeitada 
e, finalmente, escribir o seu texto. 


B. Propóñalles que intercambien a redacción cun 
compañeiro e que lle expliquen que tipo de texto 
é, Quen É O seu destinatario e cal é a súa finalidade. 
Despois de lelo, deberán melloralo entre os dous, 
fixándose na corrección léxica e gramatical, na súa 
estrutura e na súa adecuación. 


Unha vez que finalicen a actividade, pode recoller os 
textos e devolvelos corrixidos na clase seguinte. 


E DESPOIS 

Pídalles aos estudantes que colguen os seus textos 
polas paredes. A continuación, suxíralles que dean 
un paseo pola aula e que lean os traballos dos seus 
compañeiros. Faga que tomen notas, tratando de 
resumir O seu contido, como por exemplo: 


e Cora escribiulle unha mensaxe electrónica á súa 
irmá para felicitala polo seu aniversario... 


7. OLA, SON HELENA 


Escoitar tres conversas telefónicas para recoller certas 
informacións. 


ANTES DE COMEZAR 

Remita os seus alumnos ao cadro que deberán 
completar e pídalles que lean o exemplo proporcionado. 
Logo, pregúntelles: Se Helena chamou a Emilia para 
felicitala polo seu aniversario, cales credes que 
foron as súas palabras? Escoite as súas respostas e 
acepte as que sexan posibles, aínda que non coincidan 
exactamente coas palabras da personaxe. Deseguida, 
pregúntelles a que cren que Emilia invita a Helena. 
Finalmente, infórmeos de que a continuación van 
escoitar a conversación para poder comprobalo. 


PROCEDEMENTOS 

Dígalles aos estudantes que Helena mantivo dúas 
conversas telefónicas máis. Pídalles que escoiten a 
gravación e que, ademais de completar a información 
referida na primeira, anoten o que selles pide acerca 
das outras dúas. 


Solución 

1. Fala con Emilia. Chámaa para felicitala polo seu 
aniversario. Emilia dálle as grazas por chamar e 
invítaa a unha cea na súa casa o sábado. 

2. Fala cunha empregada do estudio de arquitectura 
Miguel Baltar. Chama para falar co señor Baltar e 
avisalo de que non poderá ir a unha cita marcada. A 
rapaza dille que lle pasa ela o recado. 

3. Fala con seu pai. Chámao para pedirlle as chaves da 
casa da praia porque quere ir alí cunhas amigas esta 
fin de semana. El pregúntalle se van de festa e Helena 
contesta que non, que van en plan tranquilo. El dille 
que pase pola casa e que llas dá. Ela di que vai comer 
O venres e que as recolle. 


Antes de realizar unha posta en común, permita que os 
estudantes comparen cun compañeiro a información 
que recolleron. 

8. CHAMADAS 


Representar un papel nunha conversa telefónica. 


PROCEDEMENTOS 

A. Faga que os estudantes formen grupos de tres 
e asígnelle a cada membro unha letra: A, B ou C. 
A continuación, pídalles que lean o contexto das 
conversas telefónicas que terán que representar e 
déalles tempo para preparalas. 


B. Dígalle agora a cada grupo que, por quendas, saia 
representar as conversas. Lémbrelles que se trata de 
interpretar e non só de ler o que escribiron. Cando 
rematen, anímeos a que escollan o diálogo máis 
creativo, completo ou divertido. 


9. TABÚ 


Definir un obxecto sen empregar determinadas palabras. 


OBSERVACIÓNS PREVIAS 
Recomendámoslle que aproveite esta actividade para 
motivar os estudantes a traballaren co dicionario. 


ANTES DE COMEZAR 

Para contextualizar a actividade, suxerímoslle que a 
exemplifique vostede cunha palabra. Suxeite na man 
unha tarxeta e coméntelles aos seus alumnos que nela 
figura unha serie de palabras que vostede non pode 
usar para describir algo que eles deben adiviñar. Esta 
pode ser a súa tarxeta, pero non pode deixar que vexan 
O seu contido: 


TELÉFONO 


móbil/falar/número 


Despois, describa o que é un teléfono sen usar ningunha 
das palabras da relación, ata que alguén o adiviñe. 


PROCEDEMENTOS 

A. Divida os estudantes en dous grupos e móstrelles as 
tarxetas que aparecen no libro. Logo, indíquelles que 
cada grupo deberá preparar dez tarxetas semellantes, 
seguindo este modelo. 


B. A continuación, explíquelles que, por quendas, un 
equipo (A) deberá entregarlle unha das súas tarxetas 

a un membro do outro (B). Este terá que definir a 
palabra sen empregar ningunha das que aparecen na 
tarxeta que acaba de recibir. Se os seus compañeiros 
adiviñaren de que se trata, o equipo consegue un punto. 
Recórdelles, ademais, que non se poden usar xestos, nin 
palabras doutros idiomas, nin sons, pero que se permite 
consultar o dicionario. Estipule un tempo máximo para 
cada quenda e, ao final, gaña O equipo que teña máis 
puntos. 


E DESPOIS 

Propóñalles aos seus alumnos que invertan a mecánica 
do tabú: facer definicións empregando todas as 
palabras da tarxeta nunha soa frase. Divida o encerado 
en dous e faga que se sitúe un membro de cada equipo 
de cada lado. A continuación, lea as tres palabras 

en voz alta e cada concursante deberá escribir unha 
definición empregándoas. O que primeiro termine, gaña 
un punto. 


MÁIS EXERCICIOS 
Páxina 103, exercicio 8. 


10O. FOI VISTA 
POR ULTIMA VEZ... 


Converter frases soltas nun texto, empregando a voz 
pasiva. 


OBSERVACIÓNS PREVIAS 

Nesta actividade, os seus alumnos terán que 
transformar algúns complementos verbais en suxeitos 
pasivos. Recomendámoslle que non faga unha 
explicación moi exhaustiva sobre a voz pasiva neste 
momento, senón que lles dea soamente a información 
necesaria para resolveren a tarefa. 


PROCEDEMENTOS 

Coméntelles aos estudantes que un xornalista recolleu 
unhas notas sobre un acontecemento, pero que deixou 
O texto final sen redactar. Dígalles que deberán escribilo 
e indíquelles que a parte resaltada en grosa deberá ser 
O suxeito da respectiva frase. Convide un voluntario 

a ler a mostra de lingua en voz alta e pídalles que 
continúen, individualmente, a redacción do texto. 


Pódelles suxerir que engadan os detalles que queiran, 
pero recórdelles que todos disporán do mesmo tempo 
para a realización da actividade. Axúdeos cando llo 
soliciten, pero, se lle parece necesario, remítaos tamén 
á epígrafe “A voz pasiva” da sección de gramática, na 
páxina 53, para que aclaren eles mesmos algunhas das 
súas dúbidas. 


Cando rematen, indíquelles que comparen O seu texto 
co dun compañeiro. Logo, promova unha posta en 
común, na que un estudante lea en voz alta o seu 
texto e os demais poderán comentar que diferenzas e 
semellanzas atopan coas súas producións. 


MÁIS EXERCICIOS 
Páxina 103, exercicio 7. 


11. TEÑO UNHA MENSAXE 
PARA TI 


Escribirlles mensaxes aos compañeiros. 


OBSERVACIÓNS PREVIAS 

Se ten vostede un número impar de alumnos, participe 
na actividade como un máis para que todos poidan 
enviar e recibir unha mensaxe. 


En “Procedementos” suxerímoslle unha maneira sinxela 
de realizar a actividade, pero se, en vez de colocar os 
estudantes en círculo, prefire numeralos ou empregar 
outro sistema, fágao. 


PROCEDEMENTOS 

A. Pídalles aos seus alumnos que formen un círculo e 
que escriban unha nota para o compañeiro que teñen á 
dereita. Indíquelles que o contido da mensaxe pode ser 
moi variado: poden informar, convidar, agradecer, pedir, 
preguntar... Remítaos á nota proporcionada para que 
vexan un exemplo. 


Unha vez que teñan as notas escritas, pídalles que non 
lla entreguen ao seu destinatario, senón ao compañeiro 
que teñen á esquerda (ou recóllaa e volva distribuílas 
vostede, tal como se indica no enunciado). 


B. Por quendas, cada estudante transmitiralle a 
mensaxe da nota que recibiu á persoa a quen vai 
dirixida. 


E DESPOIS 

Se ve que os seus alumnos non están cansos da 
actividade, pode propoñerlles unha segunda rolda de 
mensaxes para que lles envíen unha contestación aos 
primeiros remitentes. 


12. QEROT 


Ler e comentar un texto sobre os SMS. Transcribir 
algunhas mensaxes de SMS e redactar outra. 


OBSERVACIÓNS PREVIAS 

O concurso de mensaxes de móbil do Concello do 
Porriño celébrase cada ano e ten como obxectivo 
ampliar a promoción da lingua galega a través das 
novas tecnoloxías. Nel poden participar as persoas 
interesadas de calquera idade, aínda que se o gañador 
é un menor recibirá, no canto dos cartos, un agasallo 
valorado na cantidade establecida. 


Os temas son libres e as mensaxes participantes serán 
avaliadas en canto a orixinalidade e calidade de expresión. 
Ademais, deberán estar escritas en galego, sen acentos 
gráficos e contar cunha extensión máxima de 150 
carácteres. 


ANTES DE COMEZAR 

Remita os estudantes ao título da actividade e pregúntelles 
que cren que significa. Se son nativos, é bastante probable 
que non teñan dificultades en detectar que se trata da 
forma quérote reducida. Se, pola contra, son doutros 
lugares, pode que lles resulte menos doado adiviñalo. En 
calquera dos casos, se non o saben, explíquellelo vostede, 
escribindo no encerado a forma estendida. 


A continuación, pregúntelles onde cren que poden 
aparecer as palabras reducidas dese xeito. Se entre as 
súas respostas non figuran os SMS, dígallelo, centrando 
a súa atención no título do texto. Despois, pregúntelles 
se saben o significado desta sigla e se non son quen de 
responder que se refire ao servizo de mensaxes curtas, 
partindo das palabras orixinais en inglés (Short Message 
Service), acláreo tamén vostede. 


PROCEDEMENTOS 

A. Indíquelles aos seus alumnos que lean o texto 
individualmente. Cando rematen a lectura, pregúntelles se 
adoitan enviar mensaxes a móbiles e se utilizan algunha 
das abreviaturas ou dos códigos mencionados. Así 
mesmo, anímeos a que mencionen outras estratexias de 
redución das palabras que coñezan e que non figuran no 
texto. 


Se traballa cun alumnado estranxeiro, pregúntelle se 
na súa lingua hai códigos semellantes para os SMS e 
interésese por coñecelos. 


B. Pregúntelles aos estudantes se saben algo sobre o 
concurso de mensaxe de móbil, promovido anualmente 
polo Concello do Porriño. Escoite as súas respostas 

e, se O CONSidera necesario, amplíe a información cos 
datos que figuran en “Observacións previas”. A seguir, 
coméntelles que van ler individualmente cinco textos que 
participaron nese concurso e que logo deberán escribir, 
cun compañeiro, o texto completo -é dicir, sen ningunha 
palabra reducida- de cada unha delas. 


Concédalles o tempo necesario para facelo e, ao final, 
organice unha posta en común na que unha parella le un 
dos textos completo e comenta as modificacións que fixo 
na súa estrutura e no seu léxico. Os demais dirán se están 
Ou non de acordo ou se o fixeron doutro xeito. 


Durante a corrección, trate de escribir no encerado as 
formas que considere necesarias Ou cuxa grafía poida 
resultar dubidosa. Asemade, lémbrese de chamar a 
atención dos seus alumnos sobre a falta de acentuación ou 
de espazo entre as palabras, así como sobre a puntuación 
inadecuada nalgunhas mensaxes, e asegúrese de que se 
corrixan debidamente todos os textos. 

EP |VICNSAXeES IS 


C. Agora, indíquelles aos seus alumnos que deberán 
escribir unha mensaxe de móbil empregando os 
recursos que acaban de aprender. Se os estudantes son 
moitos, recomendámoslle que o fagan en parellas ou en 
grupos de tres. 


Para homoxeneizar un pouco a produción, vostede 
pode guiar máis a actividade, establecendo algúns 
criterios, como a extensión (30 palabras, por exemplo); 
O tempo para a realización da tarefa (5 minutos, 
aproximadamente); o tema, motivo ou destinatario 
(desculparse por non ir a unha cita, propoñerlle a un 
amigo unha actividade, avisar os pais ou a parella de 
que chega máis tarde...) etc. 


Logo de explicarlles como deben desenvolver a tarefa, 
anímeos a que formen un gran círculo e déalle a cada 
estudante ou parella medio folio para que escriba a 

súa mensaxe. Cando remataren, indíquelles que fagan 
circular os folios, de xeito que todos os estudantes lean 
todas as mensaxes, ata que reciban todos o seu propio 
texto. 


Ao final, poderán escoller a mensaxe máis creativa, 
orixinal ou enxeñosa. 


E DESPOIS 

Se aos seus alumnos lles gustou o tema traballado nesta 
sección, aproveite para promover un breve debate 
sobre o desenvolvemento dese tipo de redacción e as 
faltas de ortografía. Anímeos a que participen dando a 
súa opinión. 

Pídalles aos estudantes que abran o libro na páxina 57 e que describan a imaxe 
da portadiña. A continuación, pregúntelles: Por que credes que está rindo a rapaza? 
Escoite as diferentes respostas que lle dean e se ninguén menciona: porque lle 
están contando un chiste ou algo moi divertido, fágao vostede. Logo, escriba a 
palabra chiste no encerado e pídalles que a definan ou que dean un exemplo. 


Por último, adiántelles aos seus alumnos os contidos da unidade e dígalles en que 
consistirá a tarefa final: van escribir a sinopse dun filme. 


54 


1. CLÁSICOS 


Falar do xénero e do argumento dunha serie de libros e 
filmes. Falar sobre o filme favorito. 


OBSERVACIÓNS PREVIAS 

Esta actividade ten como obxectivo pór en práctica 

o relato de argumentos de libros e de películas e 
familiarizar os estudantes co emprego do presente de 
indicativo para resumir unha obra. 


Os seus alumnos van ler unha listaxe de clásicos da 
literatura que tamén foron levados á pantalla. Logo 
comentarán se os leron ou se viron o filme. Ademais, 
presentarase o vocabulario necesario para que poidan 
falar do xénero dunha obra. 


Teña en conta que as pequenas producións orais que 
se piden poderán realizarse basicamente a partir das 
mostras de lingua ofrecidas. 


ANTES DE COMEZAR 

Agrupe os estudantes en parellas ou en grupos de 

tres e indíquelles que manteñan o libro pechado. A 
continuación, pídalles que escriban, en galego e nun só 
minuto, todos os títulos de obras literarias ou de filmes 
que coñezan que pasaron á historia como clásicos da 
literatura ou do cinema. Aproveite para aclararlles que 
en galego se pode dicir filme ou película. 


Cando transcorra o tempo previsto, cada parella, por 
quendas, lerá todos os títulos que escribiu. O xogo 


consistirá en ver que parella consegue dicir máis títulos. 


Pode ocorrer que as súas traducións non coincidan 

co título co que se publicaron algunhas obras. Tente 
aproveitar este feito para comentar aspectos ou límites 
impostos pola tradución, como a fidelidade do texto e 
do contexto, os referentes socioculturais etc. 


PROCEDEMENTOS 

A. Pídalles agora que abran o libro na páxina 58 e 
que lean a lista de clásicos da literatura e do cinema. 
Comprobe con eles as coincidencias que hai entre 
OS filmes que figuran no libro e os que eles anotaron. 
A seguir, pídalles que comenten se viron ou se leron 
algunha das obras propostas. Recórdelles que deben 
empregar as formas verbais no pretérito. 


B. Preséntelles aos seus alumnos a información do 
cadro e pregúntelles: Sabedes de que xénero son os 
filmes do ítem anterior? Lea con eles a mostra de 
lingua do libro e anímeos a interviren. Se lle parece 
conveniente, remítaos á epígrafe “Falar de xéneros” 


da sección de gramática, na páxina 61, antes de que 
comecen a súa produción. 


C. Agora, pregúntelles que é o argumento dunha película. 
Probablemente non tardarán en contestar que se trata 

do resumo do seu contido. De non ser así, explíquellelo 
vostede. A continuación, pregúntelles se lembran o 
argumento dalgún filme. Pode comezar dándolles un 
exemplo algo máis longo que a mostra de lingua, pero 
que tampouco sexa moi exhaustivo. Logo, anímeos a 

que lles conten brevemente aos compañeiros da clase o 
argumento dalgún filme que recorden. 


D. Para rematar, pídalles que pensen nos seus tres filmes 
favoritos e que os comenten cos seus compañeiros, 
seguindo o modelo da mostra de lingua. 


MÁIS EXERCICIOS 
Páxina 104, exercicio 1. 


2. QUE POÑEN HOXE? 


Expresar preferencias referidas á programación de 
televisión e falar dos diferentes tipos de programas. 


ANTES DE COMEZAR 

Para activar Os coñecementos previos dos seus alumnos, 
escriba no encerado os nomes de dúas ou de tres canles 
de televisión do lugar no que se dan as clases de galego. 
A continuación, pregúntelles a que fan referencia eses 
nomes. É probable que non teñan dificultade en dicir de 
que se trata. Se lle parece oportuno, pregúntelles tamén 
cales son as súas canles de televisión favoritas. 


PROCEDEMENTOS 

Pídalles aos estudantes que imaxinen que hoxe, entre as 
oito e as dez da noite, terán un par de horas para ver a 
tele, polo que teñen que decidir que programa queren ver. 
Déalles tempo abondo para que consulten a programación 
que se ofrece e para que, logo, fagan a súa elección. 


A continuación, suxíralles que o comenten cos seus 
compañeiros, dicíndolles que programas lles apetece ver, 
por que e de que tipo de programas se trata. Recórdelles 
que dispoñen dun cadro de axuda de vocabulario na 
mesma páxina. 


E DESPOIS 

Se le parece oportuno, propóñalles aos seus alumnos que 
escriban, na casa, un texto no que comparen a televisión 
do lugar no que viven coa dalgún outro país que coñezan. 
Se non coñecen ningunha canle de televisión estranxeira, 
anímeos a que comparen dúas cadeas televisivas que se 
emiten na súa localidade, como unha pública (estatal ou 
autonómica) e outra privada, por exemplo. Dígalles que 
poden documentarse a través de Internet e suxíralles 

que comenten aspectos como os tipos de programas que 
teñen, se a grella de programación é similar nas diferentes 
franxas horarias, se hai algún programa que se emite en 
ambas as dúas... 


MÁIS EXERCICIOS 
Páxina 104, exercicio 2. 


IS 


a, e reflectir 
3. A LENDA 


Ler o resumo dunha lenda. Observar o funcionamento 
dos pronomes de CD e de Cl e reflexionar sobre o 
emprego do presente de indicativo no relato deste tipo 
de textos. 


ANTES DE COMEZAR 

Pídalles aos seus estudantes que se fixen nas imaxes 
que aparecen na ficha 23 e que comenten que teñen en 
común. Espere a que digan todo o que selles ocorra: 
son mulleres, teñen o pelo longo, son personaxes de 
ficción... Pero se non din que se trata de personaxes 
propios de lendas ou de historias fantásticas, fágao 
vostede. 


PROCEDEMENTOS 

A. Indíquelles agora aos seus alumnos que lean O 
texto. Infórmeos de que se trata do resumo dunha 
antiga lenda lucense. Tras a lectura, teñen que decidir 
cal das imaxes da ficha 23 corresponde á protagonista 
da historia (a número 2). 


Ademais, pídalles que se fixen nos pronomes de CD 
que figuran no texto (resaltados en grosa) e que 
completen o cadro que aparece máis abaixo cos 
respectivos referentes. 


Solución 

transportalo: o animal 

lévaa: unha das patas dianteiras 

consegue facelo: rematar o animal 
interrompelos: os preparativos para o casamento 
non as necesita: todas as frechas que ten 


B. A continuación, pídalles que volvan ao texto e 

que esta vez centren a súa atención nos pronomes 
que aparecen subliñados. Coméntelles que se trata 
de pronomes de complemento indirecto (CID) e 
propóñalles que completen a información que falta no 
cadro. 


Solución 
cóntanlles a nova: aos seus pais 


C. Despois de aclarar as solucións cos estudantes, 
remítaos á epígrafe “Pronomes de complemento 
directo e de complemento indirecto” da sección de 
gramática, na páxina 61. Repase con eles os diferentes 
usos e remate explicándolles os casos nos que os dous 
pronomes aparecen xuntos e contraen. 


Finalmente, pídalles que procuren no texto a forma 
Ila e que digan a que ou a quen se refire cada un dos 
pronomes. 


Solución 
lle (CI): o seu pai 
a (CD): unha das patas dianteiras 


D. Para rematar, pídalles que se fixen no tempo 
verbal empregado no texto para resumir a lenda: 

O presente. Asemade, aproveite para repasar 

a epígrafe “Relatar en presente” da sección de 
gramática, na páxina 61, e sinale que este tempo 
se adoita usar na maioría dos resumos de filmes, 
programas de televisión, pezas de teatro, así como 
para contar chistes, historias de ficción (como 

as lendas) ou anécdotas. Se os seus alumnos son 
galegos, pregúntelles se iso tamén ocorre noutras 
linguas que coñecen. No caso de que sexan doutros 
lugares, pregúntelles se tamén é así na súa lingua 
materna. 


E DESPOIS 

Pídalle a cada estudante que pense nun personaxe 
ficticio da mitoloxía ou da cultura do seu lugar de 
orixe e que llo presente ao resto da clase. Poderá 
facer unha descrición física, falar dos poderes que se 
lle atribúen ou do feito polo que se deu a coñecer. 


MÁIS EXERCICIOS 
Páxina 105, exercicios 5 e 6. 


4. UN CHISTE 


Ler e entender un chiste. Observar o emprego dalgúns 
conectores e completar frases utilizándoos. 


OBSERVACIÓNS PREVIAS 

O obxectivo desta actividade consiste en axudar 

os estudantes a comprenderen os mecanismos 
humorísticos dun chiste en galego. Ademais, 
observarán como se empregan algúns conectores que 
organizan este tipo de relato. 


ANTES DE COMEZAR 

Propóñalles aos seus alumnos que, en parellas, 
procuren tres cousas que os fagan rir a ambos. 
Deseguida, faga unha breve posta en común e, se non 
mencionan o chiste, inclúao vostede. 


PROCEDEMENTOS 

A. Pídalles aos estudantes que lean o chiste e que 
tenten entendelo coa axuda do debuxo. Pregúntelles 
se lles parece gracioso,e se están ou non de 

acordo co estereotipo dos galegos que mostra. 
Aproveite para comentarlles que, dadas as múltiples 
connotacións dos textos humorísticos, moitas veces 
o contido non é transferible directamente, senón 
que hai que coñecer previamente algúns referentes 
socioculturais para que se entenda. 

B. Indíquelles agora que se fixen nos elementos 
sinalados no texto con outra cor. Infórmeos de que son 
conectores que serven para organizar as ideas ou a 
secuencia dos feitos nos relatos. Tras observaren o seu 
emprego, pídalles que completen as frases do libro co 
conector máis axeitado en cada caso. Dígalles, ademais, 
que poden consultar a epígrafe “Conectores” da sección 
de gramática, na páxina 61 


Solución 
1. Como; 2. Nisto; 3. por fin; 4. cando; 5. Resulta que 


E DESPOIS 

Fotocopie o cadro da ficha 24 e indíquelles aos seus 
alumnos que van ler tres chistes aos que lles falta 

a última frase. Pídalles que traten de completalos, 
escollendo a opción que lles pareza máis axeitada en 
cada caso. 


5. QUE FAS CANDO...? 


Comentar o que se pode facer ante unha serie de 
situacións. 


PROCEDEMENTOS 

Pídalles aos estudantes que lean as situacións 
propostas e que comenten cun compañeiro o que 
adoitan facer en cada unha delas. Suxíralles que sigan 
o modelo da mostra de lingua e que lle presten especial 
atención ao emprego dos pronomes de CD e de CI. 
Lembre mostrarlles o cadro de axuda da parte inferior. 


Fágalles notar que non se trata de escoller unha palabra 
de cada categoría en todos os casos, senón que, 
segundo a situación e o verbo escollido para contestar, 
poderán precisar dun pronome, de dous ou de ningún. 


Cando teñan rematada a tarefa, faga unha breve posta 
en común interesándose polas posibles coincidencias 
que se puidesen dar. 


MÁIS EXERCICIOS 
Páxina 104, exercicio 3. 


6. NON O PILLAS? 


Ler un par de chistes e reflexionar sobre os elementos que 
encerran a comicidade en cada un deles. Participar nun 
concurso de chistes. 


OBSERVACIÓNS PREVIAS 
Nesta actividade os estudantes traballarán cun tipo 
de chiste no que a graza reside nun xogo de palabras. 


Preténdese proporcionarlles un achegamento ao chiste 
dende un punto de vista lingúístico e cultural, xa que 
poderán establecer comparacións entre o que lles fai graza 
aos galegos e ás persoas doutras culturas. 


ANTES DE COMEZAR 

Preséntelles aos seus alumnos o título da actividade e 
explíquelles o significado da frase como unha maneira de 
dicir: Non es quen de entendelo? 


PROCEDEMENTOS 

A. Convide os estudantes a leren os chistes que aparecen 
no libro e a que traten de comprendelos coa axuda das 
imaxes. Recórdelles que a graza reside, en ambos OS casos, 
en xogos lingúísticos. Deixe que os comenten en parellas 
antes de facer unha posta en común, na que vostede deberá 
aclarar as dúbidas que poidan quedar sobre o sentido dos 
chistes. 


A continuación, pregúntelles cal dos chistes lles parece 
máis gracioso e anímeos a que lembren algún chiste que 
coñecen e a contárllelo aos seus compañeiros. 


B. Agora, propóñalles aos estudantes que fagan un 
concurso de chistes na clase. Divídaos en grupos e 
explíquelles que cada grupo deberá escoller un chiste para 
participar. Logo, por quendas, un representante de cada 
grupo contaralles o seu aos demais compañeiros. Ao final, 
entre todos escollerán o chiste máis divertido ou enxeñoso. 


Outra alternativa é que escriban os chistes e que os colguen 
nas paredes da aula. Logo, poderán circular, ler os textos 
expostos e, finalmente, escribir nun pequeno papel o 

nome do chiste que lles pareceu máis gracioso. Os votos 
anónimos colócanse na mesa e, cando acabe a quenda de 
votacións, vostede poderá contalos e pór o resultado no 
encerado. 


Se os seus alumnos son estranxeiros, pídalles que pensen 
nun chiste na súa lingua de orixe e que traten de traducilo 
e explicalo en galego, facendo os cambios necesarios para 
que siga resultando gracioso. 


E DESPOIS 

Se considera oportuno ofrecerlles aos seus alumnos un 
repertorio de chistes máis numeroso, non lle será difícil 
atopar páxinas web en galego con este tipo de contido. 
Escolla as que lle parezan máis adecuadas e facilítelles logo 
Os enderezos para que as poidan visitar. 


7. E ENTÓN VAI E DILLE... 


Inventar unha historia. 


OBSERVACIÓNS PREVIAS 

O inicio da historia que se propón está en pasado, pero 
recomendámoslle que, coa axuda dos seus alumnos, a pase 
ao presente, para que practiquen o relato neste tempo 
verbal, segundo as mostras de lingua que viron ao longo da 
unidade. 


Para manter o elemento sorpresa durante o 
desenvolvemento da tarefa (e deste xeito non saber 
quen vai continuar a historia), pode levar algún 
obxecto á clase, coma unha pelota, por exemplo, e 
utilizalo como se explica en “Procedementos”. 


ANTES DE COMEZAR 

Comece dicindo: Sabedes que?, e espere a que os 
estudantes lle contesten. É posible que non o fagan ou 
que o fagan de maneira equivocada. Aproveite para 
explicarlles que Sabedes que? serve para darlle a 
entender a quen nos escoita que lle imos contar unha 
anécdota ou unha nova. 


A continuación, cóntelles unha breve anécdota súa 
para exemplificar o que eles terán que facer. 


PROCEDEMENTOS 

Propoñémoslle dúas maneiras de desenvolver a 
actividade. A primeira é seguir as indicacións que 
aparecen no libro do alumno: os estudantes inventarán 
unha historia a partir dun principio que se lles 
proporciona. Vostede decidirá as quendas de palabra 

e un dos alumnos tomará notas para, ao final, lera 
historia completa. 


Outra posibilidade consiste en explicarlles que entre 
todos van inventar unha historia e que contarán 
cunha pelota (ou outro obxecto que vostede prefira) 
para establecer as quendas de palabra. Pídalles que 
senten formando un círculo e entréguelle a pelota a un 
deles, que será o primeiro en continuar a historia da 
mostra de lingua. Recórdelles que deberán empregar 
os conectores indicados. Cando considere suficiente a 
participación dun estudante, recolla a pelota e pásella 
de forma aleatoria a outro. Quen recibe a pelota non 
poderá rexeitala. Deixe que dure a actividade ata que 
todos os alumnos participen. 


E DESPOIS 

Se cre que os seus alumnos necesitan traballar un 
pouco máis coas historias breves e cos conectores, 
fotocopie o texto da ficha 25 e cólgueo nunha parede 
externa da aula. Poderán traballar en parellas do 
seguinte xeito: un membro da parella deberá quedar 
no seu sitio para escribir, mentres que o outro 

sairá da aula, lerá unha frase do texto e ditaralla ao 
compañeiro. A historia preséntase sen un final, polo 
que tamén deberán terminala unha vez que a teñan 
copiada. Fágalles saber que, para gañar, o texto que 
escriban non poderá ter erros con respecto ao orixinal 
e que a conclusión ten que ser coherente co resto da 
historia. 


8. UNHA BROMA 


Decidir que imaxe se relaciona cunha historia. 


PROCEDEMENTOS 
A. Pídalles aos estudantes que describan o que ven 
nos dous debuxos. Logo, coméntelles que van escoitar 

unha historia e que deberán prestar moita atención, 
para logo decidiren con cal dos debuxos se relaciona. 


Poña a audición unha vez €, se o considera necesario, 
volva poñelo antes de que se faga unha posta en común. 


Solución 
Debuxo 2. 


B. Agora, en grupos de tres ou de catro, cada un dos 
seus alumnos deberá recordar unha broma que lle 
fixesen ou algo curioso que lle sucedeu algunha vez. 
Recórdelles que pode ser unha anécdota de medo, 
divertida, incrible, sorprendente... Logo de escoitalas, 
entre todos poderán decidir que compañeiro contou a 
mellor historia. 


9. GUIONISTAS 


Escribir o resumo dun filme inventado. 


OBSERVACIÓNS PREVIAS 

Ao desenvolveren esta tarefa, os seus alumnos porán 
en práctica os contidos presentados e traballados ao 
longo da unidade. Nesta ocasión, todos se converterán 
en guionistas de cinema e prepararán un proxecto de 
película para presentalo na clase. 


Recórdelles que o proceso de negociación que terán 
que levar a cabo é tan importante coma o produto final, 
que lle poderán presentar á clase coa axuda do soporte 
visual que queiran. 


Suxerímoslle que leve á aula materiais diversos 
(cartolinas, revistas, rotuladores etc.), para o caso 
de que os seus alumnos queiran presentar parte da 
historia como un storyboard, crear un póster... 


ANTES DE COMEZAR 

Pregúntelles aos estudantes: Que se precisa para 
facer un filme? Que profesionais son necesarios e 
que traballo fai cada un? Recolla as súas respostas no 
encerado, de xeito que quede unha lista como a que 
segue: 


Un director, para dirixir o filme. 
Un produtor, para financialo. 
Un guionista, para escribir a historia. 


[ES] 


PROCEDEMENTOS 

A. Pídalles aos estudantes que formen parellas e que 
escollan un dos títulos suxeridos ou outro que lles guste 
máis. Propóñalles que pensen na trama da película e 
que escriban un resumo. Ofrézalles a posibilidade de 
que acompañen as súas explicacións con algún tipo de 
soporte visual: colaxe, viñetas, carteis... 


B. Agora indíquelles que pensen nos puntos que 
aparecen na actividade e dígalles que poden dar renda 

solta á súa imaxinación (por exemplo, poden dicir 

que un cineasta moi famoso vai dirixir a súa película). 
Recórdelles, non obstante, que logo terán que xustificar 
as súas escollas ante a clase. 


C. Cando terminen, pídalle a cada parella que presente 
O seu filme na clase. Para ofrecer un pequeno modelo, 
lea en voz alta a mostra de lingua do libro. 


E DESPOIS 

Para rematar esta actividade, pregúntelles aos 

seus alumnos o que saben sobre a produción 
cinematográfica en Galicia. É probable que poidan 
mencionar polo menos algúns actores ou actrices 

de máis sona ou mesmo películas que tiveron éxito, 
producidas en galego ou simplemente ambientadas 

en Galicia, como por exemplo: Os luns ao sol, Trece 
badaladas, Mar adentro ou O lapis do carpinteiro. Se 
non son quen de facelo, dígallelo vostede e aproveite 

a oportunidade para comentarlles algo sobre o 
Audiovisual Galego, así como sobre o Premio Mestre 
Mateo, dous conceptos importantes no ámbito da 
sétima arte en Galicia. Na ficha 26 atopará información 
que lle servirá de axuda, aínda que a poderá ampliar se 
O considera necesario. 


10. VIVIR DO CONTO 


Ler un texto sobre os contacontos e falar sobre este tipo 
de actividades. 


ANTES DE COMEZAR 

Escriba no encerado Era unha vez... e pregúntelles 
aos seus alumnos a que os remite esta expresión. Moi 
probablemente lle contestarán que se trata da forma 
máis común de comezar a contar unha historia, 
unha lenda ou un conto. Se non o din, fágao vostede 
e aproveite para introducirlles o tema da actividade, 
preguntándolles se lles gustan os contos, se adoitan 
lelos, escoitalos ou contalos. 


A continuación, pídalles que se fixen no título da 
actividade “Vivir do conto” e pregúntelles que entenden 
por el. Se os estudantes son nativos, non terán 
dificultades en responder que é un dito que significa 
vivir sen traballar e/ou aproveitándose dos demais 
por medio de astucias e de enganos. Se, pola contra, 
vostede traballa cun alumnado doutra procedencia e 
que non coñece esta expresión, explíquella. En ambos 


OS Casos, aclare enseguida que O que van ver nesta 
actividade se refire a vivir do conto literalmente; é dicir, 
ter o conto coma un traballo. 


PROCEDEMENTOS 

A. Pregúntelles agora aos seus estudantes se saben 
que é un contacontos e escoite as súas respostas. A 
seguir, pídalles que lean o texto e as opinións dalgúns 
contadores. Cando rematen a lectura, invíteos a que 
comparen as súas hipóteses coa información do texto. 
Ademais, anímeos a que comenten as opinións dos 
contadores: que lles chamou máis a atención, con que 
están ou non están de acordo... Asemade, interésese 
por saber que llles parece este tipo de espectáculo ou 
entretemento. 


B. Se os seus alumnos son galegos, pregúntelles 

se algunha vez asistiron a unha presentación de 
contacontos. Dígalles que, en parellas, deberán 
comentar a súa experiencia nese tipo de espectáculo, 
cando e onde foi, que conto era, se lles gustou, que 
sensacións experimentaron, que recordo gardan... 

Se nunca asistiron, pídalles que comenten que 
expectativas teñen sobre os contacontos ou que falen 
dalgún caso que coñezan. 


No caso de que teña alumnos doutros lugares, 
pregúntelles se na súa cultura tamén hai contacontos, 
ou algo similar. Logo, propóñalles a mesma actividade 
do parágrafo anterior. Cando observe que as parellas 
falan menos, promova unha posta en común, para saber 
que coincidencias e semellanzas hai nas experiencias 
dos estudantes respecto do tema. Para facelo, 
pregúntelles cantos asistiron a un contacontos algunha 
vez, de que xénero era (humorístico, didáctico...), se 

o contador lía o libro ou o contaba espontaneamente 
ou de memoria, se había algún tipo de interpretación 
(imitación de voces ou ruídos, movementos, xestos)... 
Anímeos para que todos participen. 


E DESPOIS 

Se vostede dispón dun pouco máis de tempo, leve á 
clase un ou máis contacontos, que se poderán ver 
directamente de Internet ou que se poderán gravar 
dalgún programa de televisión. A continuación, 
propóñalles aos seus alumnos que fagan unha 

sesión de contacontos. Dígalles que, en parellas, van 
inventar un breve conto e logo contárllelo aos demais 
compañeiros. Se nota que teñen dificultades en escoller 
un tema, escriba no encerado unha relación de posibles 
títulos, para que poidan escoller un e desenvolvelo. 


Como suxestión, propoñemos os seguintes: Xoán 

e a ameixeira, O neno que voaba de noite, O barco 
misterioso, A aldea encantada, O rei que comprou unha 
granxa, A meiga boíña, As fabas máxicas... 


Remita os estudantes á páxina 65, móstrelles a fotografía da portadiña e 
pregúntelles: Onde credes que están estas persoas? Se entre as súas respostas 
non xorde a palabra manifestación, menciónea vostede e escríbaa no encerado. 


A continuación, pregúntelles cal consideran que é a finalidade dunha 
manifestación. Se descoñecen expresións como protestar ou queixarse por algo, 
reivindicar, reclamar ou pedir algo, preséntellelas e aclare o seu significado. Logo, 
centre a súa atención no título da unidade e pregúntelles: Cando emprega esa 
expresión unha persoa? Ao que deberán contestar algo semellante a: cando quere 
rebelarse contra unha situación inxusta Ou coa que non está de acordo. 


Por último, coméntelles os obxectivos desta unidade e a tarefa final: redactar un 
manifesto no que se reivindiquen solucións para unha situación inxusta. 

1. TEMAS QUE PREOCUPAN 


Falar sobre os problemas que máis lle preocupan á 
sociedade galega, ler e comentar un estudo sobre o 
tema. 


ANTES DE COMEZAR 

Escriba no encerado a palabra enquisa e pregúntelles aos 
estudantes se coñecen o seu significado e para que serve. 
Unha vez aclarado, interésese por saber se algún deles 
participou algunha vez nunha consulta deste tipo e cal era 
a súa finalidade. 


PROCEDEMENTOS 

A. Preséntelles aos seus alumnos o cuestionario que 
acompaña a actividade, explicándolles que nel figura 
unha serie de cuestións sociais. Pídalles que sinalen as 
tres que, na súa opinión, preocupan máis no seu país.A 
continuación, anímeos a que comparen as súas hipóteses 
coas dun compañeiro. 


B. Convídeos agora a leren os resultados dunha enquisa 
que se realizou para coñecer cales son os problemas que 
máis inquietan os galegos. Ademais, poden comprobar se 
coinciden cos que marcaron no punto A. Logo, anímeos 
a que comenten os resultados entre todos, falando, por 
exemplo, do que máis os sorprendeu dos resultados e 
comparando os datos co que pasa no lugar onde viven. 
Se ten alumnos galegos, pregúntelles se están ou non de 
acordo coa información da enquisa e por que. 


C. Neste ítem, os estudantes van coñecer os problemas 
concretos que afectan a dúas mulleres galegas de 
diferentes idades (34 e 66 anos). Pídalles que lean os seus 
testemuños e que digan cales son as inquietudes de cada 
unha delas. 


Solución 

Sabela Gómez Silva: o custo de vida, os prezos, os salarios. 
Asunción Bravo Carballeira: os roubos, os asaltos, a 
inseguridade cidadá. 


D. Para rematar, pregúntelles aos seus alumnos cal é O 
problema que máis lle preocupa a cada un deles e por 
que. Poden comentalo en parellas ou en grupos de tres 
e, logo, propóñalles unha posta en común para que se 
coñezan todas as opinións. 


E DESPOIS 

Se considera que os estudantes necesitan un traballo 
complementario de fixación e ampliación de vocabulario, 
entréguelles unha fotocopia do cadro da ficha 27 e 
pídalles que o completen. Logo, leve a cabo unha posta 
en común na que,a partir de exemplos ilustrativos, se 
comenten os significados e os contextos de uso de cada 
unha das palabras. 


MÁIS EXERCICIOS 
Páxina 107,exercicio 6. 


2. MANIFESTACIÓNS 


Escoitar as declaracións dos participantes de tres 
manifestacións e definir o que se pide en cada unha. 
Opinar sobre as actitudes dos manifestantes. Mostrar 
acordo ou desacordo cunhas opinións. 


OBSERVACIÓNS PREVIAS 

No ítem C, aparece o presente de subxuntivo por primeira 
vez no Curso. Se lle parece necesario, coméntelles aos seus 
alumnos que se trata dun modo e dun tempo verbal novo 
e axúdeos coas formas que precisen para realizaren o 
exercicio. Na actividade 3, verán en profundidade como se 
forma, polo que lle recomendamos que, de momento, tente 
unicamente que os estudantes observen o emprego do 
presente do subxuntivo nas frases temporais con cando, 
con referencia a un momento futuro. 


ANTES DE COMEZAR 
Recórdelles aos seus alumnos a foto da portadiña, páxina 
65, para introducir o tema das manifestacións. 


Escriba no encerado a palabra manifestación e 
pregúntelles aos seus alumnos: Como se denominan as 
persoas que participan nunha manifestación? Escoite 
as súas respostas e, de ser necesario, proporciónelles a 
resposta: manifestantes. A continuación, pídalles que, en 
parellas, escriban todas as palabras que asocien cunha 
manifestación. Realice logo unha posta en común e, se 
non o fan os estudantes, propóñalles as seguintes palabras: 
pancarta, rúa, xente, xuntanza, policía, gritos, lema, 
manifesto, percorrido, protestar, reivindicar, pedir e 
disolver. 


PROCEDEMENTOS 

A. Dígalles aos seus alumnos que nunha cidade galega 
están tendo lugar tres manifestacións distintas e que 

un reporteiro dun programa de radio estivo falando 
con algúns dos participantes. Pídalles que escoiten as 
súas declaracións e que marquen cales son as súas 
reivindicacións. 


Solución 

1. Queren ocupar as casas que están baldeiras. 

2. Piden que o Goberno legalice os inmigrantes sen papeis. 
3. Esíxenlle ao Goberno que free o despoboamento do rural. 


B. Anímeos agora a que comenten entre todos os motivos 
de cada unha das manifestacións. Fágalles preguntas 
como: Parécevos xusto o que piden os manifestantes? 
Credes que teñen razón en todos os casos? Estades a 
favor ou en contra das súas reivindicacións? Organice 
Ou ordene as intervencións, de xeito que todos poidan 
participar e segundo o tempo do que dispoña para a 
realización da tarefa. Reconduza o debate no caso de que 
se produzan enfrontamentos dialécticos entre os alumnos 
Ou se xorden opinións inaceptables. 


C. Remita agora Os seus alumnos ás opinións que deron tres 
expertos sobre un dos temas abordados no punto A. Pídalles 
que as lean e que comenten en parellas a que tema se refire. 
Deseguida, pídalle a unha das parellas que dea a solución 
sobre o tema ao que se refiren os expertos (a inmigración). 


A continuación, pregúntelles cal das afirmacións que acaban 
de lerlles parece máis atinada e fomente un pequeno debate 
no grupo. Pode comezar unha parella dando o seu punto 

de vista e os demais dirán se os apoian ou se non están de 
acordo, achegando os seus argumentos. 


E DESPOIS 

Propóñalles aos seus alumnos a lectura do texto que aparece 
na ficha 28 no que figuran algunhas manifestacións que 
ocorreron en Galicia. 


Logo da lectura, pídalles que, en parellas ou en grupos de tres, 
discutan cales dos asuntos abordados teñen máis interese e 
que, logo, xustifiquen a súa clasificación. Ademais, pregúntelles 
en Que casos cren que a manifestación ten sentido, en cales 
non e por que. 


4. o 


BO e reflectir 


3. REIVINDICACIÓNS 


Asociar unha serie de reivindicacións cos colectivos que as 
defenden. Coñecer a morfoloxía do presente de subxuntivo. 


OBSERVACIÓNS PREVIAS 

Se lle parece oportuno, explíquelles aos estudantes que 
o emprego do presente de subxuntivo que van ver nesta 
actividade é diferente do da anterior. 


A fase previa á resolución da actividade proposta en “Antes 
de comezar” pretende simplemente que Os seus alumnos 
comenten os problemas que se presentan, polo que lle 
suxerimos que non lles ofreza a solución ata que realicen a 
posta en común correspondente ao ítem A. 


Como no libro do alumno as reivindicacións non aparecen 
numeradas, a numeración que figura na proposta de solución 
corresponde á orde de aparición de cada unha. 


ANTES DE COMEZAR 

Dirixa a atención dos estudantes ás reivindicacións que 
ilustran a actividade e pídalles que as lean. Deseguida, 
propóñalles que, en parellas, tenten determinar con que 
ámbito está relacionado o problema que as orixina. 


PROCEDEMENTOS 

A. Pídalles aos estudantes que, individualmente, asocien 
as reivindicacións que acaban de comentar cos colectivos 
que as expresaron. Logo, compararán Os seus resultados cos 
do compañeiro co que traballou previamente e, por último, 


O VINIUDADE O SS 


levarán a cabo unha posta en común, na que se recollerán as 
solucións para as preguntas formuladas na actividade. 


Solución 

1. Asociación de xubilados; 2. Asociación de desempregados 
3 Grupo feminista ;4. Grupo pacifista; 5. Asociación de 
veciños 


B. Pregúntelles que teñen en común as frases do ítem anterior. 
Indíquelles que o fagan individualmente, pero permítalles que 
comparen a súa resposta coa dun compañeiro antes da posta 
en común. 


Solución 

Todas expresan reivindicacións. (Acepte tamén que poden 
expresar reclamacións ou desexos; que as persoas que as 
proferiron queren algo doutros...) 


Dirixa agora a súa atención ás estruturas subliñadas e pídalles 
que expliquen cando aparece unha construción con infinitivo 
e cando unha con presente de subxuntivo. 


Solución 

Con infinitivo: queremos ter. (O suxeito do verbo principal e o 
do infinitivo son o mesmo.) 

Con presente de subxuntivo: esiximos que nos suban as 
pensións, que non nos mintan, queremos que constrúan un 
parque. (Os suxeitos do verbo principal e os do verbo en 
subxuntivo non coinciden.) 


C. Pídalles aos seus alumnos que completen o cadro coas 
formas do presente de subxuntivo que faltan.A seguir realice 
unha posta en común e remítaos logo ao cadro de verbos 
regulares da epígrafe “Presente de subxuntivo” da sección de 
gramática, na páxina 69. Coméntelles que as formas regulares 
son moi semellantes ás do presente de indicativo, pero que hai 
un cambio na vogal final: os verbos da primeira conxugación 
(ar) presentan un e en todas as persoas, mentres que os 
verbos da segunda (-er) e da terceira (“ir) presentan un a. 


D. Agora explíquelles que algúns verbos son irregulares no 
presente de subxuntivo e lea en voz alta as doce formas que 
aparecen neste ítem (ou indíquelle a un voluntario que o 
faga).A seguir, pídalles aos estudantes que escriban o infinitivo 
correspondente a cada unha desas formas. 


Solución 

1. facer 5. poder 9. dir 
2. ser 6. estar 1O. ter 
3. querer 7. pedir 11. traer 
4. ver 8. saber 12. dicir 


Logo da posta en común, diríxaos á sección de gramática 
da páxina 69,e comente con eles as formas irregulares 
presentadas na epígrafe “Presente de subxuntivo”.Aproveite 
para mostrarlles tamén as epígrafes “Expresar desexos e 
reclamacións” e “Expresar necesidade”. 


MÁIS EXERCICIOS 
Páxina 106,exercicios 1 e 2. 

4. POLOS ANIMAIS 


Ler unha entrevista e expresar acordo ou desacordo cos 
argumentos presentados. 


OBSERVACIÓNS PREVIAS 

No texto aparecen formas do pospretérito. Presénteas 
como construcións fixas para propoñer solucións, sen 
pormenorizar neste momento a formación deste tempo 
verbal. 


ANTES DE COMEZAR 

Pregúntelles aos estudantes se coñecen algunha 
organización que se signifique pola defensa e protección do 
medio, dos animais ou do patrimonio cultural, cales son as 
máis importantes do lugar no que viven e se colaboran con 
algunha. Recórdelles as palabras que viron na actividade 
anterior para referirse a unha organización deste tipo: 
asociación, colectivo e grupo. 


PROCEDEMENTOS 

A. Invíteos a que lean a entrevista a Xonás López, presidente 
dunha imaxinaria asociación para a defensa dos animais. 
Dígalles que, ao longo da lectura, deberán ir marcando os 
argumentos cos que estean de acordo. Logo, anímeos a que 
formen un círculo e a que os comenten cos compañeiros. 


B. Centre a atención dos seus alumnos nas expresións que 
aparecen resaltadas na entrevista e pídalles que se fixen 

se van seguidas dunha forma verbal en indicativo ou en 
subxuntivo. 


Solución 5 
Todas van seguidas dunha forma verbal en subxuntivo, agás E 
verdade que. 


A continuación, anímeos a que fagan hipóteses sobre que 
diferenzas hai entre as expresións que necesitan un verbo en 
subxuntivo e as que o necesitan en indicativo. 


Solución 

As expresións que necesitan un verbo en subxuntivo expresan 
un xuízo ou unha valoración, mentres que as que piden unha 
forma verbal en indicativo presentan un feito como verdadeiro. 


C. Pídalles agora que atopen no texto todas as expresións 
que sirvan para propoñer unha solución a un problema. 
Déalles uns minutos e realice logo unha posta en común. 


Solución 

Deberiamos ter... 

Deberíase aprobar... 

Habería que prohibilos... 

Non pedimos tanto: só queremos que... 

Despois da posta en común, remita OS seus alumnos ás 
epígrafes “Valorar situacións e feitos” (na que deberá 
recordarlles que a elección entre o presente de subxuntivo 
e o infinitivo vai depender de se o verbo principal e o 
subordinado comparten suxeito ou non) e “Propoñer 
solucións e reivindicar” da sección de gramática, na páxina 
69. 


E DESPOIS 

Interésese por saber se algún dos seus alumnos é membro 
dunha asociación. No caso de que haxa respostas afirmativas, 
pídalles aos demais estudantes que, en parellas ou en grupos 
de tres, preparen preguntas sobre a asociación, para logo, 
nunha especie de clase aberta, formularllas ao compañeiro. 


MÁIS EXERCICIOS 
Páxina 107,exercicios 3 e 4. 


5. NOTICIAS 


Comentar algúns titulares de xornal. 


ANTES DE COMEZAR 

Interésese pola maneira na que os estudantes acceden ao 
mundo da información. Pregúntelles se len o xornal e con 
que frecuencia O fan ou se prefiren outros medios como a 
televisión, a radio ou Internet. 


PROCEDEMENTOS 

A. Anime osseus alumnos a leren individualmente os 
titulares de xornal e a comentalos logo en parellas. Centre 

a súa atención na mostra de lingua, para que vexan como 
poden elaborar os seus diálogos. Como os estudantes 
observaron na actividade precedente o funcionamento das 
expresións de valoración, recomendámoslle que estea atento 
ás súas producións e que os axude cando sexa necesario. 


B. Pídalles que, mantendo as mesmas parellas, inventen un 
titular dunha nova sobre calquera tema ou ámbito. Déalles 
uns minutos para facelo e, despois, propóñalle a un dos 
membros da parella que o lea en voz alta.A continuación, 
anime os demais a que fagan os comentarios que consideren 
oportunos sobre o titular Repita o procedemento ata que se 
lean e se comenten todos os titulares. 


E DESPOIS 

Se lle é posible, leve á clase a gravación dalgún informativo 
da televisión, para que os seus alumnos o vexan e poidan 
comentar as novas que máis lles interesaron. 


6. QUEN QUERE QUE 
O PROFESOR...? 


Expresar desexos sobre o que acontece na aula. 


ANTES DE COMEZAR 

Indíquelles aos seus alumnos que manteñan o libro 
pechado. Logo, explíquelles que o centro no que estudan 
galego formulou un cuestionario para coñecer a opinión 
dos estudantes acerca de como van as clases e de como os 


profesores desenvolven o seu labor. Non obstante, por un 
erro informático, desapareceron os verbos do documento. 


Distribúalles fotocopias do cuestionario que aparece na 
ficha 29-A.A continuación, pídalles que conxuguen os 
verbos e que os coloquen no seu lugar correspondente. 
Cando rematen, realice unha posta en común,na que 

as frases deberán estar completas, tal e como aparecen 

no cadro do libro, a diferenza de que as formas verbais 
estarán no presente do indicativo. De todos os xeitos, acepte 
todas as construcións que sexan correctas. Unha vez que 
completen o cuestionario, pídalles que marquen si ou non, 
segundo a súa opinión. 


Se considera oportuno que antes de pasar á actividade os 
estudantes realicen un pequeno exercicio de práctica da 
conxugación do presente de subxuntivo, ofrézalles unha 
fotocopia ampliada do cadro da ficha 29-B. 


PROCEDEMENTOS 

Dígalles aos seus alumnos que agora van saber como os 
compañeiros responderon o cuestionario. Pídalles que 
procuren algún compañeiro cuxa opinión se axuste ás 
expresadas no cadro do libro. Para iso, deberán converter 
en preguntas o contido dos oito puntos. Indíquelles que 
lles faciliten a información aos seus compañeiros de forma 
oral, no canto de deixarlles ver que opción marcaron no 
cuestionario e, para fomentar o contacto entre todos os 
estudantes, anímeos a que completen cada unha das celas 
COS Nomes de compañeiros diferentes. 


Por último, realice unha posta en común para saber o 
número total de estudantes que respondeu afirmativamente 
as preguntas. 


E DESPOIS 

Unha vez coñecidos os resultados do cuestionario, 
convide os estudantes a comentaren cada un dos seus 
temas.Se desexa aproveitar este momento para que 
practiquen outra das estruturas que se estudan nesta 
unidade, proporciónelles modelos como os seguintes para 
enriquecer as súas producións, mantendo o emprego do 
presente de subxuntivo: 


e Eucreo que é bo que nos corrixa moito porque... 

e Amin paréceme ben que explique moita gramática... 

e Pois eu creo que non é bo que fale moi amodo. Paréceme 
que... 


7. TRES DESEXOS 


Expresar tres desexos e comentar se son realizables e 
cando se poderán cumprir. 


ANTES DE COMEZAR 

Pídalles aos estudantes que se fixen no título da actividade. 
Logo, pregúntelles con que personaxes de contos pode estar 
relacionado e cales son as súas características. Entre as súas 
respostas, debe figurar que se pode tratar da fada madriña 
(como a da Cincenta ou a de Pinocho) ou do xenio 

da lámpada de Aladino, seres fantásticos que teñen 
poderes máxicos e que poden conceder desexos. 


PROCEDEMENTOS 

A. Pídalles aos seus alumnos que imaxinen que a súa 

fada madriña lles concede tres desexos. Remítaos ao 
exemplo do libro e aclare que as súas peticións poden estar 
relacionadas co ámbito que eles prefiran.A continuación, 
indíquelles que escriban os seus desexos nunha folla e que 
lla entreguen a vostede. 


B. Cando xa teña todas as follas,lea en voz alta os desexos 
de cada estudante.O grupo vai tentar adiviñar quen os 
escribiu e valorar se se poden realizar ou non. Lembre 
remitilos á mostra de lingua para guiar as súas producións. 


C. Porúltimo, pídalles que comenten cando cren que 

se poderán cumprir Os seus desexos. Fágalles reparar en 
que se adoita empregar a construción cando 4 presente 
de subxuntivo se, polo xeral, consideramos o desexo 
realizable. Naqueles casos nos que pensamos que a 
realización dun feito é menos probable ou imposible, 
recorremos normalmente a construcións condicionais: 


e Cando virás vivir ao campo? 
e Pois non sei. Se algún día me canso da cidade... 


MÁIS EXERCICIOS 
Páxina 108, exercicio 8. 


8. CARTA AO DIRECTOR 


Ler e comentar unha mensaxe electrónica. Falar dos proble- 
mas da localidade na que están e propoñer solucións. 


ANTES DE COMEZAR 

Pregúntelles aos seus alumnos: Vivides nunha zona 
tranquila? Escoite as súas respostas e interésese por 
saber, por exemplo, se hai moito tráfico, se pasan trens ou 
autobuses preto ou se hai moitos locais nocturnos. 


PROCEDEMENTOS 

A. Dígalles aos estudantes que un lector enviou unha 
mensaxe electrónica a un xornal para queixarse dun 
problema. Indíquelles que lean o texto e que digan se 
consideran que o remitente ten razón e como cren que 
debería actuar o concello. 


A continuación; realice unha posta en común. Pode formar 
dous grupos (os que lle dan a razón a Carlos Paradela e os 
que non lla dan).Os integrantes de cada equipo deberán 
comentar Os seus motivos entre eles e, logo, poderán 
presentarlle os seus argumentos ao outro grupo. 


Para rematar esta fase da actividade, pídalles que comenten 
entre todos cal cren que debería ser a actuación do 


concello ante este problema. 


B. Faga que os seus alumnos formen grupos de tres e que 
pensen cales son os problemas que ten o lugar no que 

están. Asemade, anímeos a que propoñan solucións para as 
cuestións que mencionen. 


Por último, leve a cabo unha posta en común na que cada 
grupo expoña os problemas e as solucións que se lles 
ocorreron. Anime o resto dos estudantes a que opinen sobre 
as cuestións que formulen os seus compañeiros. 


E DESPOIS 

Se lle parece conveniente, pídalles aos estudantes que, 
como deberes para a casa,lle escriban unha carta ao 
director dun xornal, na que presenten unha queixa sobre 
algún dos problemas do lugar no que viven e que lles afecte 
directamente a eles. 


MÁIS EXERCICIOS 
Páxina 108, exercicio 7. 


9. HOMES E MULLERES 


Decidir se existe igualdade entre homes e mulleres. 
Escribir un manifesto. 


OBSERVACIÓNS PREVIAS 

Se o tema da tarefa final, a desigualdade entre homes e 
mulleres, non motiva os seus alumnos, permítalles escoller 
outro. 


PROCEDEMENTOS 

A. Divida os seus alumnos en dous grupos e pídalles que 
reflexionen acerca da igualdade entre homes e mulleres 
na sociedade actual. Pídalles que acheguen exemplos 
concretos de desigualdade relacionados cos ámbitos 
ofrecidos na actividade (a escola, o traballo, o fogar, a 
seguridade), así como con outros que se lles ocorran. 
Pídalles que os anoten. 


B. Agora,cada un dos grupos ten que escoller as catro 
principais inxustizas entre as que se comentaron e 
apuntalas, xa que serán a base para o seguinte paso da 
actividade. Durante o proceso de negociación, acérquese 
aos diferentes grupos para axudarlles no necesario. 


C. Propóñalles aos estudantes que imaxinen que ese día se 
celebra o Día Internacional da Muller e que eles pertencen 
a un colectivo para a igualdade entre homes e mulleres. 
Como tal, teñen que escribir un manifesto expondo os 
catro problemas máis graves no ámbito da desigualdade de 
xénero e propoñer solucións. 


Remítaos á mostra do libro para proporcionarlles un punto 
de partida. Asemade, suxíralles que preparen unha pancarta 
con algunha reivindicación do seu colectivo. 


D. Agora, pídalles aos dous equipos que escollan un 
voceiro para ler en voz alta o seu manifesto. Cando se lean 
Os dous manifestos e se mostren as respectivas pancartas, 
anime os membros dos dous grupos a comentaren os 
problemas expostos e a viabilidade das solucións que se 
propuxeron. 


E DESPOIS 

Se lle parece oportuno, pode pedirlles aos seus 

alumnos que, individualmente ou en parellas, procuren 
información en Internet sobre a orixe da celebración do 
Día Internacional da Muller. Na próxima sesión, poden 
dedicar unha parte do tempo a poñeren en común as 
súas investigacións. 


10. AS VOCES 
DA LIBERDADE 


Ler e comentar un texto sobre a canción protesta e 
sobre o grupo Voces Ceibes. Falar doutras expresións 
artísticas que poden desempeñar o mesmo papel. 


OBSERVACIÓNS PREVIAS 

O texto que figura no libro do alumno é unha adaptación 
dunha entrevista que un dos fundadores do colectivo 
musical Voces Ceibes, Benedicto García Vilar, lle concedeu 
a Mar Barros, do diario dixital A nosa terra, o 1 de 

febreiro de 2009.Se vostede considera necesario ampliar 
a información, pode consultar a versión completa na 
ligazón http://www.anosaterra.org/nova/existe-unha-lenda- 
negra-sobre-voces-ceibes-.html. 


A canción protesta, tamén denominada canción social ou 
canción de autor, foi un importante movemento en contra 
da represión en distintos países do mundo. De contido 
reivindicativo, tivo moita sona durante as décadas dos 60 e 
70 e caracterizouse sobre todo polo compromiso político 
e social dos que a cantaban ou compuñan. En galego, 
este tipo de canción chegou un pouco tarde, pero con 
moita forza, exactamente o día 26 de abril de 1968, cando 
miles de persoas acudiron ao paraninfo da Facultade de 
Medicina e aplaudiron apaixonadamente as voces do 
colectivo que se denominou, máis adiante, Voces Ceibes. 
O grupo estaba composto inicialmente por Benedicto, 
Xavier, Guillermo, Xerardo, Vicente, Margariña e Alfredo; 
persoas verdadeiramente comprometidas coas cuestións 
sociais e políticas da época, e que se empeñaron na loita 
pola autonomía da lingua galega. 


ANTES DE COMEZAR 

Pregúntelles aos estudantes: Á parte das 
manifestacións, que outros recursos credes que se 
poden utilizar como formas ou técnicas de protesta? 
Espere que contesten e escriba no encerado as súas 
suxestións. É bastante probable que mencionen, entre 
outros, folgas, ocupacións de propiedades alleas, 
pinturas con graffiti sobre espazos ou monumentos 
públicos, peches voluntarios, folgas de fame, 
cancións... Se non fan alusión a este último recurso, 
fágao vostede. 

PROCEDEMENTOS 

A. Pregúntelles aos seus alumnos que saben da canción 
protesta e do colectivo Voces Ceibes.Se o considera 
necesario, aclare que ceibe é un sinónimo do adxectivo 
libre. Anímeos a que participen e escoite as súas respostas. 
Logo, coméntelles que van ler o texto e a entrevista a un dos 
fundadores do grupo. 


Cando rematen, propóñalles que comproben entre todos 
se as súas hipóteses eran acertadas e, de ser necesario, 
amplíe a información cos datos que lle facilitamos en 
“Observacións previas”. 


B. Centre a atención dos estudantes na cantidade 

de persoas que se nomean no texto e na entrevista. 
Pregúntelles se coñecen algunha ou que información 
poden deducir delas a partir do contexto no que figuran. 
Na ficha 3O, facilitámoslle información básica sobre cada 
unha delas.Se lle parece conveniente, pode distribuírlles 
fotocopias aos seus alumnos e pedirlles que lean os datos e 
que os comenten logo. 


Para rematar, pregúntelles se saben dalgunha outra 
expresión artística que tamén se emprega a prol das causas 
ou reivindicacións sociais. Interésese polas súas respostas e, 
se ninguén é quen de dicir nada, pode mencionar exemplos 
como as máis diversas exposicións en contra das guerras 
e doutras inxustizas sociais, como a desigualdade de 
xéneros, a violencia machista, a exploración de menores, a 
destrución do medio etc. 


E DESPOIS 

Se dispón de Internet no centro onde imparte as clases 
de galego, móstrelles aos seus alumnos o vídeo dunha 
homenaxe a algúns membros de Voces Ceibes, na ligazón 
http://www.youtube.com/watch?v- 5baKTdgOrc. 

Pregúntelles aos seus alumnos que lles suxire a foto da páxina 73. 
Probablemente sinalarán actividades como viaxar, pasear, gozar da natureza e da 
tranquilidade, facer fotos, camiñar... e talvez xurdan tamén palabras relacionadas 
coas afeccións OU cos deportes. 


Interésese pola última viaxe que fixeron e anime algún deles a que conte algo 
curioso, divertido, estraño etc. que lle pasou. Isto vaille servir para introducir 
OS contidos e o obxectivo da unidade: contar anécdotas reais ou inventadas. 
Coméntelles tamén, a continuación, os contidos da unidade. 


Se lle parece oportuno, faga referencia ao filme no que se inspira o título da 
unidade (The accidental tourist, no orixinal en inglés, unha película intimista, 
rodada en Estados Unidos en 1988). Pregúntelles logo que cren que significa a 
expresión “turista accidental”. 

1. VACACIÓNS 


Completar un cuestionario sobre os hábitos de viaxe 
e describir un compañeiro baseándose nas súas 
respostas. Ler varias ofertas de viaxes e escoller unha. 


OBSERVACIÓNS PREVIAS 

Se traballa con estudantes estranxeiros, sería ideal que 
contasen con dicionarios monolingúes na clase para 
desenvolveren esta actividade. 


ANTES DE COMEZAR 

Propóñalles aos estudantes que atopen a persoa máis 
viaxeira do grupo, a que estivo en máis lugares do 
mundo. Pídalles que formen grupos de tres ou catro 
persoas e que comenten que lugares visitaron. Cada 
grupo presentará o seu 'gañador' e, ao final, decidirase 
quen é o máis viaxeiro de toda a clase. 


PROCEDEMENTOS 

A. Dígalles que deben contestar un cuestionario cos 
seus hábitos como viaxeiros. Aclare que poden escoller 
máis dunha opción en cada caso e, de ser necesario, 
déixelles tempo abondo para que busquen nun 
dicionario as palabras que non entendan. 


Ao remataren, pídalles que comenten as súas respostas 
en parellas. Logo, remítaos á mostra de lingua 
proporcionada e suxíralles que tomen nota dos hábitos 
do seu compañeiro. 


B. Agora dígalles que deberán describir o compañeiro, 
a partir do que respondeu no ítem A. Déalles uns 
minutos para que preparen a descrición e, logo, 
pídalles que tenten explicarlles aos demais estudantes 
como é. 


Se algún dos adxectivos non aparece en ningunha 
descrición, pregúntelles se saben o Que é e asegúrese 
de que ao final se coñeza o significado de todos. 


C. Preséntelles brevemente as ofertas de viaxe e 
dígalles que, logo de lelas minuciosamente, cada 

un deberá escoller a que máis lle guste. Durante a 
lectura, estea dispoñible para aclarar calquera dúbida 
de vocabulario que poidan ter e, a continuación, 
pregúntelles na clase cal foi a opción que escolleron e 
por que. 


E DESPOIS 

Se lle parece conveniente, pídalles que se organicen en 
grupos e que preparen un pequeno texto (como os do 
ítem C) referido a unha cidade, a unha rexión ou a un 
país que coñezan ben. Se o prefire, pode pedirlles que, 
individualmente, escriban sobre a localidade na que 
viven. Logo, recolla os textos e devólvallelos corrixidos 
na clase seguinte. 

2. BOA VIAXE? 


Ler e relatar experiencias relacionadas con viaxes. 


OBSERVACIÓNS PREVIAS 

Antes de comezar esta actividade, recomendámoslle 
que faga na clase os exercicios 1 (páxina 108) e 

4 (páxina 109) da sección “Máis exercicios”. No 
segundo, os alumnos terán que escoller entre os dous 
tempos do pasado que viron nas anteriores clases: 

o pretérito e o copretérito. O exercicio poderá servir 
de repaso e as posibles dúbidas ou erros que xurdan 
seranlle útiles a vostede para revisar os conceptos 
gramaticais referentes a estes tempos. Durante a 
actividade, aproveite tamén para remitilos á epígrafe 
“Narrar acontecementos pasados”, da sección de 
gramática, na páxina 77, na que se contrastan Os usos 
do pretérito e do copretérito. 


A continuación, suxerímoslle que os remita, na 
mesma sección, á epígrafe “Referencias e relacións 
temporais no pasado”, cuxo contido os axudará a 
desenvolver a actividade proposta en B. 


PROCEDEMENTOS 

A. Explíquelles que Vermundo é unha páxina web 
imaxinaria que conta cun foro no que os usuarios 

poden narrar as experiencias que viviron nas súas 
viaxes. 


Pídalles que lean primeiro as nove preguntas do 
cuestionario que figura na parte inferior e que pasen 
logo aos textos para atopar as respectivas respostas. 
Antes de facer unha posta en común, deixe que 
comparen as súas opcións coas dun compañeiro. 


Solución 
1. Bieito; 2. Xián; 3. Manuel; 4. Bieito; 5. Lola e Maite; 6. 
Xián; 7. Montse; 8. Montse; 9. Xián. 


B. Pregúntelles se xa estiveron nalgún dos lugares 
mencionados nos textos: Roma, Zanzíbar, Estocolmo, 
Marrocos e Nova York. Despois, pídalles que pensen 
nalgunha experiencia, positiva ou negativa, que lles 
ocorreu nalgunha desas viaxes (ou noutras) e que 
preparen durante uns minutos un breve texto no 

que conten a anécdota. Anímeos a que procuren no 
dicionario as palabras que poidan necesitar e a que 
reflexionen sobre os tempos verbais que van utilizar. 


A continuación, pídalles que lle conten esas 
experiencias a todo o grupo. Fíxese nos posibles 
erros que cometan nos usos dos tempos do pasado 
e anóteos. Logo, faga unha corrección e aclare Os 
aspectos que aínda non estean ben afianzados 


E DESPOIS 

Pregúntelles aos seus alumnos que información 
sobre o seu lugar de destino consideran que é 
esencial recoller antes de saír de viaxe. É probable 
que mencionen conceptos como: os transportes, 


as infraestruturas turísticas (hoteis, restaurantes, 
servizos de información...), a moeda, a lingua, a 
seguranza, a situación política do país etc. Anímeos 
a que opinen e xustifiquen brevemente todos os 
aspectos que mencionen. 


Deseguida, coméntelles que van ler un texto con 
recomendacións para planificar unha viaxe a un país 
de América Latina: Ecuador. Fotocópieo da ficha 31, 
así como as preguntas que o acompañan, e ofrézallelo 
aos estudantes. 


Solución 

1. Multiétnico; gran variedade de paisaxes; restos de 
culturas prehispánicas; artesanía; illas Galápagos. 

2. Á chegada, pouco exhaustivos; á saída, adoitan realizar 
un rexistro a fondo da equipaxe. 

3. Colombia e Perú. 

4. Estar atento aos carteiristas e non lucir xoias nin deixar 
ver que levamos moitos cartos. 

5. Dólares estadounidenses en billetes pequenos. 


Se lle parece conveniente, escriba no encerado 
fronteiras/aduanas, transporte e diñeiro, de xeito 
que queden tres columnas, e pídalles aos estudantes 
que busquen no texto o vocabulario relacionado e que 
o escriban na columna correspondente. 


Solución 

Fronteiras e aduanas 

Pasaporte en regra; controis; autoridades aduaneiras; 
rexistro de equipaxe; regulación sobre o patrimonio 
histórico, artístico ou natural; servizo de aduanas; horario 
de fronteiras; selar a entrada no país; trámites; carta de 
turista. 


Transportes 
Compañías aéreas; voos directos; facer escala. 


Cartos e seguridade 

Inseguridade; delincuencia; carteiristas; vítima dun 
delito; xoias; Fiscalía Especial de Turismo; sucre; dólar 
estadounidense; cambio de diñeiro; billetes pequenos; 
tarxeta de crédito; caixeiro automático. 


Para rematar, pode pedirlles aos seus alumnos que 
escriban na casa un texto similar con este tipo de 
consellos prácticos, dirixido aos turistas que queiran 
visitar O seu país ou a súa localidade. Se son da 
mesma procedencia, suxíralles que o fagan en grupos, 
pero, nese caso, sería máis interesante que o fixesen 
naclase. 


e reflectir 
3. EQUIPAXE EXTRAVIADA 


Escoitar e entender unha anécdota. Observar, clasificar 
e reflexionar sobre recursos empregados no relato de 
anécdotas. 


PROCEDEMENTOS 

A. Pídalles aos estudantes que lean as dúas frases que 
se presentan e asegúrese de que as entendan ben. A 
seguir, dígalles que van escoitar unha rapaza que lle 
conta a outra unha anécdota relacionada cunha viaxe 
e que, logo, terán que marcar cal das dúas frases a 
resume. 


Solución 
Nunha viaxe a Xapón, perdéronlle a maleta e durante uns 
días tivo que poñer a roupa das súas amigas. 


B. Pídalles agora que lean a transcrición da audición e 
que se fixen nas reaccións ou intervencións da persoa 
que escoita a anécdota (destacadas en vermello no 
texto). Poña outra vez a gravación e déalles uns minutos 
para que as relacionen coas explicacións que aparecen 
nos cadros vermellos da esquerda. Logo, propóñalles 
unha corrección entre todos. 


Solución 
Fai preguntas e pide máis información 
E que fixeches? 


Reacciona expresando sentimentos: sorpresa, 
alegría... 

Ai, si? Que rabia, non? 

Vaia leria! 

Que me dis? 

Pois menos mal... 


Repite palabras da outra persoa 
A Cuba? 
Tres días? 


Dá a razón ou mostra acordo 
Xa, claro. Iso ou andar espida. 


Remata as frases da outra persoa 
... ÍAS todo o día disfrazada, non? 


Sería interesante que os estudantes se fixasen na 
entoación das reaccións, polo que lle recomendamos 
que volva poñer a audición e que centre a atención 
deles neste aspecto. 


C. Dígalles que deben ler novamente a anécdota, 
pero desta vez fixándose nos elementos que aparecen 
subliñados. Logo, indíquelles que os distribúan 

nas columnas do cadro, segundo a función que 

desempeñen no relato. Cando rematen, anímeos a que 
comparen as súas respostas en parellas. Deseguida, 
copie no encerado a táboa que acompaña o exercicio 
e, a medida que o corrixan, escriba as respostas nas 
columnas correspondentes (recomendámoslle que non 
O borre, xa que lle será útil tamén para a realización do 
ítem D). 


Solución 
Comezar 
unha vez 


Rematar 
ao final 


Manter a atención ou a quenda de palabra 
e ben 

ben, pois... 

sabes? 


Falar de causas e consecuencias 
de xeito que 

así que 

como 


D. Pídalles agora que amplíen a lista das catro 
columnas con outros recursos que sirvan para 
conectar/falar de causas e consecuencias, comezar, 
rematar e reaccionar/manter a atención nun relato. 
Algunhas das expresións poden ser: 


Comezar 
resulta que; o outro día; hai uns meses; unha noite; un día; 
onte; a min, unha vez; eu unha vez... 


Rematar 
ao final; total que; e entón... 


Manter a atención ou a quenda de palabra/ 
reaccionar 
e ben; pois...; sabes?; e sabes que?; non!; vaia!... 


Falar de causas e consecuencias/conectar 
de xeito que; de modo que; así que; como; por iso; porque... 


MÁIS EXERCICIOS 
Páxina 108, exercicio 2. 


4. ANTES OU DESPOIS 


Observar e reflexionar sobre a diferenza entre o 
emprego do pretérito e o do antepretérito. 


PROCEDEMENTOS 

A. Pídalles aos seus alumnos que lean as tres 
preguntas do cadro destacadas en lila (1, 2 e 3) e que, 
a continuación, marquen individualmente cal das 
informacións (A ou B) responde afirmativamente a 
pregunta e cal non. Déalles uns minutos e propóñalles 
logo unha posta en común. 


n 


Solución 
1. A.SIB. NON; 2. A. SIB. NON; 3. A. SIB. NON 


B. Indíquelles agora que reparen de novo nas frases 

do ítem A, concretamente nos dous tempos verbais 
destacados en grosa. Logo, pregúntelles: Entendedes 
cando se emprega cada un? Escoite as súas respostas 
e acepte as que se refiran á anterioridade dunha acción 
respecto doutra, no caso do antepretérito; e as que 

se refiran a unha acción feita e rematada, no caso do 
pretérito. 


Déalles un par de exemplos máis de construcións co 
antepretérito e asegúrese de que todos entendan o seu 
emprego, xa que é o novo tempo verbal que se presenta. 
A continuación, pídalles que marquen cal é o tempo 
verbal adecuado en cada unha das frases propostas. 


Solución 
1. vira; 2. fomos 


C. Reitere que empregamos o antepretérito cando 
queremos indicar que unha acción se realizou nun 
momento anterior a outra acción tamén mencionada. 
Así, este tempo verbal permítelle ao falante referirse a 
unha acción a modo de flashback. 


Se os seus alumnos son galegos, é probable que xa 
saiban como se forma este tempo. Pero se non o saben, 
ou se traballa con alumnado doutra procedencia, 
fágalles ver que nas tres conxugacións (-ar, -er, e -ir) dos 
verbos regulares e irregulares as formas do antepretérito 
sempre presentan as terminacións -ra, -ras, -ra, -ramos, 
-rades e -ran, para as respectivas persoas verbais. 


Remítaos á sección de gramática, na páxina 77, e 
convídeos a leren na epígrafe “Narrar acontecementos 
pasados” a información referente ao antepretérito. Logo, 
pídalles que se fixen nos verbos regulares e irregulares 
conxugados e propóñalles facer unha sistematización 
sobre a formación deste tempo verbal. Se non se atreven 
OU NON SON QUen de facelo, axúdeos, dicíndolles que, 

no caso dos verbos regulares, o antepretérito fórmase 
engadíndolle ao infinitivo -a e mais a desinencia 

para cada persoa verbal (estudara, comeras, escribira, 
cantaramos, lerades, viviran...). En canto ás formas 
irregulares, explíquelles que se obteñen do seguinte 
xeito: cóllese a base irregular da terceira persoa do 
plural do pretérito (estiveron, foron, tiveron, fixeron, 
viron...) e engádenselles as mesmas terminacións que 
para os verbos regulares (estivera, foras, tiveramos, 
forades, viran...) 


Finalmente, pídalles que completen o cadro coas formas 
que faltan do antepretérito e coméntelles que se trata 
das formas irregulares dos verbos ver e ir/ser. Cando 
rematen, promova unha corrección entre todos. 


MÁIS EXERCICIOS 
Páxina 109, exercicios 3 e 5. 
Páxina 110, exercicio 7. 


5. METER BAZA 


Converter un monólogo nun diálogo. 


ANTES DE COMEZAR 

Lea en voz alta o título da actividade e pregúntelles aos 
seus alumnos se saben o que quere dicir esa expresión. 
No caso de que non o saiban, aclare que o seu significado 
equivale a “intervir nunha conversa ou nun debate”. 


PROCEDEMENTOS 

A. Preséntelles a Anabel Portas, a rapaza da imaxe, e 
dígalles que van ler o relato de algo que lle ocorreu onte. 
Coméntelles que Anabel fala sen parar, sen deixar que 
interveñan as persoas coas que, en teoría, conversa. 


Pode ser un bo momento para comentarlles que en 
galego, a diferenza do que ocorre noutras linguas, ante 
un relato e nunha situación de conversa, o oínte, como 
mostra de educación, debe ir participando verbalmente 
(mostrando interese, valorando o relatado, animando a 
outra persoa a que siga etc.). 


A seguir, pídalles que, individualmente, usen as 
expresións do cadro amarelo para converter o monólogo 
de Anabel nunha conversa na que o interlocutor coopera. 


Transcorridos uns minutos, permítalles que comparen as 
súas respostas en parellas antes de realizaren unha posta 
en común. 


Solución (suxestión) 

A. Sabes que? 

B. Que? 

A. Resulta que onte non durmín na casa. 

B. Ai si? Por que? 

A. Pois nada..., deixei as chaves dentro. 

B. Non!/Non me digas! 

A. E non me decatei ata que cheguei á casa, tardísimo. Sabes 
cando comezas a buscar e non o atopas e asústaste? 

B. Xa. E que pasou logo?/E que fixeches? 

A. Pois iso. Eu vivo cun amigo, sabes? 

B. Xa. 

A. Entón comecei a chamar ao timbre e o meu amigo, nada, 
que non me escoitaba. E así estiven unha hora, e nada... 

B. Que mala sorte, non? E logo como terminou? 

A. Ao final, chamei por teléfono a unha amiga que vive cerca e 
durmín alí. 

B. Menos mal! 

A. Si, menos mal porque xa non sabía que facer. 


A continuación, pregúntelles aos estudantes se coñecen 
outras expresións similares e remítaos logo á epígrafe 
“Recursos para contar anécdotas”, na páxina 77, onde se 
recollen e amplían algúns recursos para cooperar nunha 
conversa. 


Por último, pídalles que practiquen o diálogo en parellas. 
Pasee pola clase e préstelle especial atención á entoación 
das expresións que acaban de estudar. 


B. Pregúntelles agora aos seus alumnos se algunha vez 
lles ocorreu algo parecido ao que lle pasou a Anabel. 
Dígalles que deberán recordalo para contalo na clase e 
déalles uns minutos para que se preparen. 


A seguir, forme grupos de tres e pídalle a cada un que 
lles conte a historia aos demais compañeiros. Anímeos 

a utilizaren os recursos para intervir nunha conversa e 
achéguese aos diferentes grupos para comprobar que os 
empregan adecuadamente. 


Se a algún dos estudantes non lle ocorreu ningunha 
anécdota que queira contar, suxíralle que conte algo que 
lle ocorrese a outra persoa (un amigo ou familiar, por 
exemplo) ou que, en última instancia, invente unha. 


MÁIS EXERCICIOS 
Páxina 110, exercicio 6. 


6. CONTA, CONTA... 


Pescudar, a partir dun cuestionario, que cousas curiosas ou 
anecdóticas lles pasaron aos compañeiros da clase. 


ANTES DE COMEZAR 

Pregúntelles aos estudantes se saben cando dicimos 
conta, conta. Escoite as súas respostas e, se for 
necesario, aclare que normalmente empregamos esta 
expresión cando alguén anuncia que nos vai contar algo 
(unha anécdota, unha rexouba...) e temos moito interese 
en escoitalo. 


PROCEDEMENTOS 

Logo de asegurarse de que os seus alumnos entenden 
perfectamente as frases que se presentan no cuestionario 
(1a 9), dígalles que van falar cun compañeiro para 
pescudar cal das experiencias propostas viviu. A 
continuación, pídalles que formen parellas e anímeos a 
que fagan as preguntas necesarias, coma no modelo de 
lingua que se ofrece. 


Finalmente, pídalles aos estudantes que lle conten ao 


resto do grupo unha anécdota ou algunha cousa curiosa 
das que pescudou do seu compañeiro. 


7. POIS A MIN, UNHA 
VEZ... 


Contar unha anécdota. 


OBSERVACIÓNS PREVIAS 

Pode seguir a dinámica máis sinxela proposta no libro do 
alumno ou ben poñer en práctica a que lle propomos a 
continuación. 

PROCEDEMENTOS 

Distribúa os seus alumnos en grupos de tres e déalle a 
cada grupo tres papeis numerados (1, 2 e 3). Pídalles 
que escollan un e, deseguida, dígalles que todos os 
alumnos que teñan o número 1 deben formar un novo 
grupo. Déalles a mesma indicación aos que teñen os 
números 2 e 3. 


Explíquelles que cada número corresponde a unha das 
anécdotas da actividade 7 da páxina 78 e dígalles que 
cada grupo deberá desenvolver a que lle corresponda 
por escrito. Indíquelles que teñen que poñer os verbos 
en grosa no tempo verbal máis axeitado e que deben 
empregar os conectores que se ofrecen nos recadriños 
marróns. Pasados uns minutos, acérquese a cada grupo 
para supervisar o seu traballo. 


Dígalles agora aos estudantes que volvan aos grupos 
iniciais e pídalles que lles conten a súa anécdota aos 
compañeiros. Estes deberán reaccionar usando as 
expresións que se practicaron nos exercicios anteriores. 
Anímeos a contaren a historia a partir das pautas do 
libro, no canto de ler os textos que escribiron. 


Mentres desenvolvan esta segunda parte da tarefa, 
pasee pola clase para comprobar se empregan 
adecuadamente as expresións e estruturas estudadas 
ata este momento e tamén para axudalos cos posibles 
problemas de entoación. 


MÁIS EXERCICIOS 
Páxina 110, exercicios 8 e 9. 


8. A VIAXE DE PETRUNIA 


Completar frases dun relato utilizando o antepretérito. 


PROCEDEMENTOS 

A. Cóntelles a historia imaxinaria de Petrunia Taylors, 
unha inglesa que, no ano 1750, sobreviviu a un naufraxio 
preto das costas das tamén imaxinarias Illas Blableblí. 
En 1970, vinte anos máis tarde, foi rescatada e volveu a 
Londres, a súa cidade natal. 


Dígalles que van ter que completar unhas frases nas 
que se conta o que Petrunia fixo ao volver a Londres 
e coméntelles que os debuxos lles poderán dar máis 
información. Pódeno facer individualmente, pero 
permítalles que comparen as súas respostas coas dun 
compañeiro antes da posta en común. 


Solución (Suxestión) 

e Como viaxara moito polas illas e as coñecía moi ben, 
publicou o primeiro mapa das lllas Blableblí. 

e Chegoua Londres cunha gran fortuna porque na illa 
atopara unha chea de diamantes. 

e Comolles ensinara cos nativos a falar inglés, publicou 
O primeiro curso de inglés para blableblís. 

e Converteuse na primeira profesora de blableblí en Gran 
Bretaña porque na illa aprendera a falalo. 


1 


ntal 


e Organizou un partido político de mulleres sufraxistas 
porque nas illas defendera os dereitos das mulleres 
blableblís. 


9. VACACIÓNS INFERNAIS 


Escribir un texto sobre unha experiencia negativa 
relacionada cunhas vacacións. 


ANTES DE COMEZAR 

Móstrelles aos estudantes o programa da viaxe 
organizada que figura na páxina 79 e dígalles que se trata 
dunha excursión a Xustinópolis, un lugar imaxinario. 
Centre a súa atención nas imaxes de fondo (o camelo, o 
aeroporto e a praia) e pregúntelles como cren que pode 
ser ese lugar, que tipo de clima pode ter e que se poderá 
facer alí. 


PROCEDEMENTOS 

Pídalles que formen parellas, que lean a programación 
da viaxe e que imaxinen que fixeron xuntos esa 
excursión, pero que foi un desastre. Anímeos a 
escribiren un texto contando todo o que saíu mal e de 
que xeito. Logo, indíquelles que a mostra de lingua 
proporcionada lles pode servir como o principio da 
historia. Ademais, se lle parece conveniente, remítaos 
de novo aos textos da actividade 2, na páxina 75, xa que 
tamén os poderán utilizar como modelo. 


Pasee pola clase para ofrecerlles axuda, se ve que a 
necesitan. Cando rematen, pídalle a cada parella que 
lles lea o seu texto aos demais compañeiros, para que, 
ao final, poidan decidir quen tivo as peores vacacións. 


Se dispón de tempo para facer unha corrección máis 
pormenorizada da produción escrita dos seus alumnos, 
recolla os seus textos e devólvallelos corrixidos na 

clase seguinte, cando poderá aproveitar para facer un 
repaso sobre os temas de léxico e de gramática nos que 
vostede considera que deben mellorar. 


10. ESCULTURAS QUE 
VIAXAN 


Ler un texto sobre Paco Leiro e a súa obra. Opinar sobre 
O Que expresan algunhas esculturas. 


ANTES DE COMEZAR 

Escriba no encerado o verbo viaxar e pregúntelles 
aos seus alumnos: Con que podemos empregar este 
verbo? Quen ou que cousas viaxan? Anímeos a que 

contesten e faga no encerado unha listaxe coas súas 
respostas. Se ao final non figuran as obras de arte, 
mencióneas vostede e pídalles logo algúns exemplos. 

É probable que recorden primeiramente os traballos 
artísticos audiovisuais (cinema, teatro, danza, música...) 
Ou a arte pictórica (cadros, murais, Óleos...). De non 
mencionaren a escultura, fágao vostede e convídeos 
logo a que abran o libro na páxina 80. 


PROCEDEMENTOS 

A. Coméntelles que Francisco Leiro é un famoso artista 
plástico galego e explíquelles que o título da actividade 
fai referencia á dimensión universal das súas obras. 

As súas esculturas non están sempre encerradas en 
museos, senón que tamén ocupan espazos públicos 

en diversos lugares, aos que lles outorgan un carácter 
dinámico. 


Logo, pídalles que lean o texto individualmente, para 
que descubran un pouco máis sobre a súa vida e a súa 
obra. 


A continuación, propóñalles unha posta en común 

na que todos poidan dicir que lles pareceu toda a 
información ou que dato lles chamou máis a atención. 
Pode aproveitar este momento para preguntarlles se lles 
gustan as esculturas ou as obras de arte en xeral e se, 
cando viaxan, adoitan incluír as visitas aos museos na 
súa programación. 


B. Pídalles agora aos estudantes que se fixen nas obras 
de Paco Leiro que ilustran a páxina e pregúntelles que 
lles parecen e que cren que poden expresar. Logo, 
pregúntelles se coñecen algunha escultura semellante 
e escoite atentamente a información que queiran 
compartir. Se algún estudante non é quen de falar sobre 
esculturas, propóñalle que o faga sobre calquera outro 
tipo de obra de arte. 


A continuación, pídalles que o sigan comentando en 
parellas, a partir das seguintes preguntas: Onde viches 
a escultura/obra de arte? Parécese ás do artista 
cambadés? En que? Que impresión che causou? Que 
cres que tentaba expresar? 


Concédalles o tempo necesario e, para rematar, 
propóñalles que compartan as súas impresións 
cos demais compañeiros nunha posta en común. 


E DESPOIS 

Se os seus alumnos mostraron interese polo tema das 
esculturas e sobre todo polo traballo de Francisco Leiro, 
busque máis información sobre as exposicións deste 
artista ou máis ilustracións das súas obras e léveas á 
seguinte clase. 


Así mesmo, informamos que se atopan en Internet 
varios vídeos con exposicións virtuais de obras de Paco 
Leiro. Se dispón deste recurso no centro onde imparte 
as clases de galego, recomendámoslle que procure polo 
menos un deles e que llelo mostre aos estudantes. 

Pídalles aos seus alumnos que abran o libro na páxina 81 e pregúntelles onde 
cren que están estas persoas e que cren que están facendo. É probable que, 
relacionándoo co título da unidade, non teñan dificultades en contestar que a 
rapaza está lendo unha poesía, mentres que o home que está máis ao fondo 

a escoita. En canto ao lugar no que se atopan, pode ser unha sala ou calquera 
espazo no que se reúnen persoas afeccionadas á poesía para intercambiaren e 
declamaren os poemas que lles gustan ou que eles mesmos escriben. Se non 
chegan a estas conclusións, coméntellelas vostede. 


A continuación, pregúntelles se lles gusta a poesía, se algunha vez participaron en 
algún encontro similar ou se coñecen alguén que o fixo. Anímeos a que participen 
da conversa e interésese pola información que queiran compartir. 


Por último, coméntelles o contido da unidade e anúncielles cal vai ser a súa tarefa 
final: escribir unha poesía entre todos. 

1. XÉNEROS LITERARIOS 


Relacionar catro textos literarios co xénero ao que 
pertencen e responder un test sobre gustos e hábitos 
literarios. 


OBSERVACIÓNS PREVIAS 

O xénero literario é un sistema que permite a clasificación 
das obras literarias de acordo con criterios formais, 
socioculturais e incluso comerciais. A literatura vénse 
dividindo en xéneros dende a fin da Idade Media, pero foi 
a comezos do século XIX cando comezaron a xurdir Os 
conceptos dos xéneros literarios tal e como os coñecemos 
na actualidade. Os principais macroxéneros son Os 
seguintes: 


Xénero poético: poema (oda, soneto, canción...) 

Xénero narrativo: novela, conto, relato... 

Xénero dramático: peza de teatro (comedia, traxedia, farsa, 
drama...) 


ANTES DE COMEZAR 

Escriba xéneros literarios no encerado e pregúntelles 
aos estudantes do que se trata. É probable que poidan 
contestar sen moitas dificultades, pero, de non ser así, 
axúdeos a que cheguen a unha definición axeitada e 
que a entendan. Se o considera necesario, comparta 
con eles algúns datos da información que se ofrece en 
“Observacións previas”. 


A continuación, pregúntelles se lles gusta a literatura e 

que xéneros literarios prefiren. Interésese por saber as 
distintas respostas e anote no encerado os xéneros que 
mencionen. Se non fan referencia a algún dos catro que 
figuran na actividade (poema, conto, obra de teatro, 
novela), fágao vostede. A seguir, propóñalles unha posta en 
común sobre os textos e escritores que coñecen en lingua 
galega, aproveitando así para que repasen o que viron ata 
o momento. 


PROCEDEMENTOS 
A. Pídalles que lean os catro fragmentos de textos e que 
decidan a que xénero literario pertence cada un. 


Os fragmentos que poden presentar máis dificultade á 
hora de asignarlles un xénero son o do conto e o da novela. 
Recórdelles aos seus alumnos que o conto é máis breve, 

O Que tamén o fai máis conciso e máis concentrado. 

De todos os xeitos, permítalles que comenten as súas 
hipóteses cun compañeiro antes de darlles as respostas. 


Solución 

O lordanas: conto. 

Unha primavera para Aldara: obra de teatro. 
Resistencia: novela. 

As praias: poema. 


B. Propóñalles aos estudantes unha ampliación da 
lectura do fragmento que máis lles gustou. Para iso, 
facilítelles unha fotocopia da ficha 32, onde atoparán 
unha breve biografía dos autores e, nalgún caso, unha 
ligazón na que poderán ver a recensión sobre a obra. 


A partir de aí, poderán buscar o libro en cuestión e 
facer a lectura da obra que máis lles interese na súa 
totalidade. 


C. Preséntelles agora o test sobre gustos e hábitos de 
lectura e pídalles que o respondan individualmente. 
Despois, pídalles que se xunten en parellas e que 
comparen as súas respostas coas do compañeiro, para 
descubrir cal dos dous é máis afeccionado á lectura. 


Dígalles que se poden orientar pola mostra de lingua 
e, para rematar, propóñalles unha posta en común 
para que coñezan os comportamentos de todos os 
compañeiros respecto da lectura. 


MÁIS EXERCICIOS 
Páxina 125, exercicios 2 e 5. 


2. SELECCIÓN DE POEMAS 


Inventar un título para catro poemas, relacionalos cunha 
serie de sentimentos e escoller o que máis lles guste. 


OBSERVACIÓNS PREVIAS 

A poesía é unha das máis antigas manifestacións 
artísticas. A diferenza dos demais xéneros, caracterízase 
por presentar unha estrutura formal e fónica máis ríxida, 
e adoita empregar recursos como o encabalgamento 
das palabras, a rima ou a identidade fónica entre os 
vocábulos que a integran. 


ANTES DE COMEZAR 

Escriba no encerado a palabra POESÍA e pregúntelles 
aos seus alumnos como a definen; é dicir, que é ou que 
significa para cada un deles. Escoite as súas respostas 
e, se considera conveniente amplialas con parte da 
información da epígrafe “Observacións previas”, fágao. 


Aproveite este momento para saber se aos estudantes 
lles gusta a poesía e que tipo lles gusta máis. 


PROCEDEMENTOS 

A. Convídeos a que lean os catro poemas e pídalles que 
lle poñan un título a cada un. Indíquelles que o fagan 
individualmente e responda as posibles cuestións que 
lle poderán facer sobre as variantes ortográficas que se 
atopan nalgún dos textos. 


B. A continuación, móstrelles os títulos reais dos 

poemas (Ave inqueda: 4; Illas Cíes: 2; Longa noite de pedra: 
3; Setembro: 1). Logo, nunha breve posta en común, 
pregúntelles se se parecen aos que eles escolleron. 
Asegúrese de que comprenderon o léxico fundamental 
dos textos, así como os referentes culturais mencionados. 


Por exemplo, que sexan capaces de entender que as 
festas e a figura do fogueteiro (no poema “Setembro”) 
representan elementos característicos do verán. 


C. Dígalles que agora van escoitar os poemas recitados 
e indíquelles que, mentres o fagan, deberán relacionar 
cada un deles cun dos sentimentos propostos no cadro. 
Deixe que o fagan individualmente e, ao remataren, 
permítalles que comparen as súas respostas coas dun 
compañeiro. 


A seguir, promova unha posta en común para que 

se coñezan todas as opinións. Teña en conta que 

non hai unha resposta única, polo que poderá haber 
discrepancias nalgúns casos, xa que vai depender das 
sensacións que experimenta cada estudante ao escoitar 
OS diferentes poemas. 


D. Finalmente, pídalles que escollan o poema que máis 
lles gustou e anímeos a que comenten na clase non só as 
súas eleccións, senón tamén o que os levou a facelas. 


E DESPOIS 

Se desexa facilitarlles máis mostras da poesía en lingua 
galega aos seus alumnos, convídeos a visitaren a 
seguinte páxina de Internet, na que poderán atopar varios 
exemplares. 


http://www.poesiagalega.com/index.php?option- com c 
ontentátask —categoryásectionid- 58id- 168ltemid—41 


NS 


tó; 


AS e reilectir 


3. ESCRIBO PARA... 


Falar do que lle suxire un poema de Baldo Ramos. 
Reflexionar sobre o emprego e a función das oracións 
finais. 


ANTES DE COMEZAR 

Pregúntelles aos estudantes que actividades cren que 

se poden facer como afección. Se non o entenden 
claramente, déalles un exemplo, real ou ficticio, 
dalgunha que faga vostede (coleccionar algo, cociñar...). 
Anímeos a que continúen e vaia escribindo no encerado 
as actividades que propoñan, sen borralas logo, xa 

que lles poderán ser útiles para o desenvolvemento da 
actividade proposta en C. 


PROCEDEMENTOS 

A. Coméntelles agora que van ler, individualmente, 

un poema do poeta ourensán Baldo Ramos. 
Recomendámoslle que consulte os datos biográficos da 
ficha 33, para facerlles aos estudantes unha presentación 
máis completa deste artista galego. Logo, concédalles 

O tempo necesario para que fagan a lectura e, cando 


rematen, pídalles que se fixen na mostra de lingua 
da parte inferior e que comenten cun compañeiro as 
sensacións que o poema lles suxire. 


B. Indíquelles agora aos seus alumnos que todas 

as frases que figuran no texto en cursiva expresan 
finalidade. Pídalles que se fixen ben nelas e que, cun 
compañeiro, comenten o que teñen en común todas 
as oracións. Deixe que o discutan e logo aclare as súas 
ideas nunha posta en común, na que lles explique que 
para é o conector máis empregado para introducir as 
oracións finais. 


Solución 
Todas comezan con para e expresan a finalidade da acción 
mencionada na oración principal. 


De todos os xeitos, coméntelles que para non é o único 
nexo que introduce as oracións finais. Aproveite este 
momento para remitilos á epígrafe “Expresar finalidade” 
da sección de gramática, na páxina 85, e aclarar as 
dúbidas que teñan. 


Despois de realizaren a discusión, se lle parece 
conveniente, pode propoñerlles que substitúan as 
oracións introducidas por para por outras semellantes, 
que respecten o sentido do poema. 


C. Centre a atención dos estudantes nas actividades que 
figuran en distintas cores no recadro azul e pregúntelles 
se fan algunha. Deseguida, ensínelles a mostra de lingua 
e anímeos a faceren o mesmo tipo de comentario 

cun compañeiro. Recórdelles ademais que poderán 
empregar para ou calquera dos nexos que acaban de ver 
para expresar a finalidade. 


Se observa que os temas propostos no recadro non 
teñen moito éxito entre os estudantes, pídalles que falen 
da finalidade doutras actividades que fan e anímeos a 
usaren o vocabulario do encerado. Déalles uns minutos 
e logo propóñalles que o comenten entre todos en clase 
aberta. 


MÁIS EXERCICIOS 
Páxina 112, exercicio 4. 


4. CELSO EMILIO FERREIRO 


Ler e comentar a biografía de Celso Emilio Ferreiro. 
Reflexionar sobre a función dalgúns adverbios e 
clasificalos. 


OBSERVACIÓNS PREVIAS 

Todos os libros que figuran na biografía de Celso Emilio 
Ferreiro que se ofrece na actividade son de poesía. Non 
obstante, este escritor tamén deixou as súas pegadas na 
narrativa, coas obras A fronteira infinida (1972) e A taberna 
do galo (1978). Así mesmo, foi autor de crónicas e artigos 
de prensa, froitos da súa colaboración con diversos 
xornais e revistas. 

ANTES DE COMEZAR 

Volva preguntarlles aos seus alumnos os nomes dos 
escritores galegos que xa coñecen, incluíndo os que 
viron ao longo desta unidade. A medida que llos digan, 
apúnteos no encerado e asegúrese de que inclúen 

a Celso Emilio Ferreiro. Deseguida, coméntelles que 
van ler a biografía deste escritor e pregúntelles: Que 
outros xéneros literarios credes que escribiu o 
autor? Escoite as súas suxestións e convídeos a leren a 
biografía para comprobalo. 


Así mesmo, aproveite para lembrar a importancia deste 
autor na poesía social e as súa relación coa canción 
protesta tratada na unidade 8. 


PROCEDEMENTOS 

A. Pídalles aos seus alumnos que lean individualmente 
a biografía de Celso Emilio Ferreiro e que, logo, 
comenten cun compañeiro se o escritor tivo unha vida 
interesante e que lugares consideran máis importantes 
na súa traxectoria. Déixelles uns minutos para discutilo 
e, ao final, propóñalles que compartan as súas opinións 
nunha posta en común. 


Daquela, aproveite para comprobar se as súas 
hipóteses sobre os xéneros literarios que cultivou o 
devandito poeta eran acertadas. Para iso, teña en conta 
a información que se ofrece en “Observacións previas”. 


B. Coméntelles agora que no texto aparecen varios 
adverbios e expresións adverbiais destacados en 

grosa. Pídalles que se fixen neles e que os relacionen 
cun dos tipos de información que se mencionan máis 
abaixo (modo, tempo, lugar, dúbida, negación e 
afirmación). Poden facelo individualmente e logo 
comparar as súas respostas coas dun compañeiro antes 
da posta en común. 


Mentres desenvolvan a actividade, aproxímese para 
axudar os seus alumnos no caso de o precisaren. 
Asemade, se o considera oportuno, remítaos á epígrafe 
“Adverbios e locucións adverbiais”, da sección de 
gramática, na páxina 85, para que poidan ampliar a 
información sobre o tema e esclarecer eles mesmos 
algunhas das súas dúbidas. 


Solución 

Modo: así, exclusivamente. 

Tempo: pronto, despois de, asemade. 

Lugar: alí. 

Dúbida: talvez. 

Negación: non. 

Afirmación: tamén. 

Intensidade: (Unha errata motivou que se eliminase 
do texto o adverbio de intensidade moi. Suxerímoslle 
que aproveite para engadilo na última liña do primeiro 
parágrafo “moi boa formación cultural”). 


E DESPOIS 
Se os seus alumnos mostraron interese pola vida e 
pola obra de Celso Emilio Ferreiro, principalmente 


polo carácter social da súa poesía, anímeos a que 
relean o poema “Longa noite de pedra”, na páxina 83. 
Coméntelles ademais que neste poema, publicado no 
libro homónimo que se menciona na biografía, o poeta 
se refire a unha noite que pasou recluso no mosteiro 
de San Salvador de Celanova, durante a represión 
franquista en Ourense (1936-1939). Anímeos a que, 

en parellas, procuren no poema os elementos que se 
relacionan coa súa condición de encarcerado. Pódeno 
facer en parellas e logo contrastar as súas respostas 
nunha posta en común. 


Solución (suxestión) 
Pedra, muros, tebras, reixas, portas, candeas, fiestras. 


Para rematar, convídeos a escoitaren a versión gravada 
de “Longa noite de pedra”, por Xavier González del 
Valle, no enderezo http://www.goear.com/listen. 
php?v-7elbl7c. 


MÁIS EXERCICIOS 
Páxina 111, exercicio 1. 
Páxina 112, exercicio 3. 


5. AS NOVELAS QUE 
PUBLICA ESTA EDITORIAL... 


Observar o funcionamento das oracións adxectivas ou 
de relativo e reflexionar sobre o seu emprego. 


PROCEDEMENTOS 

A. Indíquelles aos seus alumnos que lean 
individualmente as cinco frases. Cando rematen, 
xúnteos en parellas ou en grupos de tres e pídalles que 
se fixen especialmente nas partes destacadas en grosa 
e que decidan o que teñen en común. Déalles uns 
minutos e propóñalles unha corrección entre todos, na 
que se aclaren os resultados. 


Solución 

Todas as oracións en grosa modifican dalgún xeito 
(restrinxindo ou explicando) o substantivo ao que se 
refiren, que é o suxeito da oración principal. 


Volva centrar a atención dos estudantes nas oracións 
en grosa e fágalles ver que algunhas delas aparecen 
entre comas e que outras non. Pídalles que as observen 
outra vez e que tenten detectar a diferenza que hai 
entre elas. 


Déixelles un momento para que o pensen e, a 
continuación, convídeos a que expoñan as súas 
ideas nunha posta en común, tendo en conta que 
deberán chegar á conclusión de que as oracións 
que aparecen sen comas distinguen ou restrinxen 
o seu antecedente dalgún xeito e achegan unha 
información imprescindible á totalidade da 
información. Por outra banda, as oracións que 
figuran entre comas explican ou engaden algunha 


información sobre o antecedente, pero non o 
restrinxen nin o identifican especialmente. 


Outra forma de completar a explicación é dicirlles 
que as oracións especificativas (sen comas) non se 
poden eliminar sen que se altere o sentido da oración 
principal, mentres que as oracións explicativas (que 
van entre comas) poden eliminarse sen modificar o 
seu significado. Deseguida, escriba no encerado as 
seguintes frases, subliñando as oracións de relativo en 
grosa: 


Os libros que están na mesa son da mesma editorial. 
Os libros, que son unha fonte de sabenza, amplían o 
noso coñecemento. 


A continuación, risque as oracións de relativo e 
reconstrúa as frases coa axuda dos estudantes. 
Fágalles ver que a primeira perde o sentido que tiña 
inicialmente, producindo un enunciado vago ou 
incompleto, mentres que a segunda segue tendo unha 
significación lóxica: 


Os libros son da mesma editorial. 
Os libros amplían o noso coñecemento 


Se lle parece conveniente, antes de pasar ao ítem B, 
remita Os seus alumnos á epígrafe “Oracións adxectivas 
Ou de relativo” da sección de gramática, na páxina 85, e 
repase con eles o seu contido. 


B. Pídalles agora que, individualmente, observen os 
pares de frases en 1 e en 2 e que as convertan nun 
único enunciado, para o que han de empregar a 
partícula relativa das parénteses en cada caso. Antes 
de que comecen, pídalles que copien do encerado un 
terceiro par de frases, co que deberán facer o mesmo 
exercicio: 


3. Os empregados traballan duro. Os empregados 
serán recompensados. (que) 


A continuación, chame a atención dos estudantes 
sobre o exemplo proporcionado e recórdelles que 
deben decidir se cada unha das oracións adxectivas 
que elaboren deberá ir con ou sen comas. 


Solución 

1. Esta señora, a cal vin onte no café, non me cae 
nada ben. 

2. Os microautos, cuxa venda se incrementou, son 
cómodos de conducir. 

3. Os empregados que traballan duro serán 
recompensados. 


MÁIS EXERCICIOS 
Páxina 112, exercicio 5. 


6. PALABRAS 


Procurar palabras cunhas connotacións subxectivas 
determinadas. 


OBSERVACIÓNS PREVIAS 

Nesta actividade, os estudantes traballarán a relación 
emotiva que temos coas palabras, como un primeiro 
paso para a preparación da actividade final, na que “se 
converterán” en poetas. Estimule o desenvolvemento 
lúdico e aberto da tarefa, de xeito que se respecten 
todas as eleccións subxectivas. 


ANTES DE COMEZAR 

Pregúntelles aos seus alumnos: Parécenvos iguais 
todas as palabras? Gústanvos unhas máis ca outras? 
De que depende que vos guste unha palabra: do seu 
significado, da súa fonética, do que vos recorda...? 
Interésese polas respostas que xurdan e, logo, pídalles 
exemplos de palabras que lles gusten. Se non son 
galegos, pregúntelles polas palabras que lles agraden 
nos seus respectivos idiomas, aínda que ao final tamén 
deberán mencionar algúns vocábulos galegos. 


PROCEDEMENTOS 

A. Pídalles aos estudantes que lean a lista de 
adxectivos que se ofrece e que escriban unha palabra 
en galego que lles suxira o significado de cada 
adxectivo. 


B. Agrúpeos agora en parellas e indíquelles que deben 
comparar as súas listas e logo comentar se están ou 
non de acordo. 


E DESPOIS 

Se lle parece oportuno, pode completar a actividade 
co seguinte xogo. Distribúa os seus alumnos en grupos 
de tres e déalle a cada grupo unha copia das tarxetas 
que aparecen na ficha 34. Van poñelas cara a abaixo 

e, por quendas, levantalas unha por unha. Cando 
ergan a tarxeta, terán que lerlles unha palabra aos seus 
compañeiros. Estes deberán escribir nun papel un 
momento no tempo, un lugar e unha acción, segundo 
O Que a palabra lle evoque a cada un. Despois, vano 
ler en voz alta (por exemplo: pan - mañá, fogar, 
almorzar). O obxectivo do xogo é que verifiquen se hai 
ou non moitas coincidencias entre as súas suxestións. 


7. RIMA 


Observar o esquema da rima nun poema e completalo cun 
par de estrofas. 


OBSERVACIÓNS PREVIAS 


Con esta actividade, os seus alumnos fixaranse noutro 
aspecto da creación poética: a rima. 

No ítem B, terán que inventar unha serie de versos 
para completar o poema de Modesto Fraga. Anímeos 
a que o fagan mantendo a rima das estrofas reais que 
figuran no ítem C (ABC ACA). 


m 


ANTES DE COMEZAR 

Pregúntelles aos estudantes: Que palabras riman 
con tormento? Escoite as súas hipóteses (convento, 
rebento, fomento, contento...) e asegúrese de que 
todos teñan claro o significado de rimar. 


PROCEDEMENTOS 

A. Lea en voz alta o primeiro fragmento do poema e 
pídalles que se fixen na rima que se presenta ao longo 
dos versos. A seguir, coméntelles que deberán ler a 
segunda estrofa e escribir o esquema da rima, como 
se fixo na primeira. Pode escoller un voluntario e 
pedirlle que faga a lectura en voz alta. 


Solución 
ABBA 


B. Indíquelles que formen parellas e explíquelles que 
van crear dúas estrofas máis para completar o poema. 
Xa teñen feita unha parte do primeiro verso de cada 
estrofa e deberán completalos e facer os demais. 

Se lle parece oportuno, dígalles que o esquema é 

ABC ACA, pero se prefire que non se limiten a un 
esquema establecido, deixe que cada parella invente 
libremente a combinación rimática das súas estrofas. 


Déixelles tempo abondo para que o fagan e, a 
continuación, pídalles que lles lean as súas estrofas 
aos demais compañeiros. Poderán, logo, comentar 
OS esquemas rimáticos que lles gustaron máis ou que 
foron máis frecuentes. 


C. Agora convídeos a leren a versión do poeta 

e a comparala coas que fixeron. Se non lles deu 
previamente o esquema rimático, pregúntelles se 
houbo coincidencias coa rima e que versións se 
aproximaron máis á do autor. De novo, poderán 
elixir a versión que máis lles gustou, entre as que 
produciron e a do poeta. 


8. LECTURA DE POEMAS 


Recitar un poema cunha entoación acorde coa emoción 
que se quere transmitir. 


OBSERVACIÓNS PREVIAS 

Unha vez que xa viron o traballo co léxico e coa rima, 
nesta ocasión a atención vaise centrar noutro aspecto 
relevante da poesía: a entoación. 


Os estudantes deberán escoller un poema e asocialo 
ao sentimento ou á emoción que desexen transmitir 
para, deste xeito, lelo cunha entoación o máis 
adecuada posible. 


ANTES DE COMEZAR 

Recórdelles aos seus alumnos o que fixeron na 
actividade 2: escoitaron uns poemas recitados e 
relacionáronos cun determinado sentimento, segundo o 
significado ou a entoación do poema. 


PROCEDEMENTOS 

Cométntelles que desta vez serán eles os que deberán 
ler un poema cunha entoación determinada. Móstrelles 
OS tres poemas e pídalles que, individualmente, escollan 
un e olean silenciosamente. Non obstante, se observa 
que todos escollen o mesmo, tente negociar con eles 
unha distribución proporcional, para que haxa máis 
diversidade e se empreguen todos os poemas. 


Cando rematen a lectura, terán que asociar o poema 
ao sentimento que eles decidiren (enfado, tristeza, 
paixón, alegría, rabia...) e lelo ante a clase dándolle a 
entoación correspondente a ese sentimento. O resto 
dos compañeiros tratará de descubrir que emoción hai 
detrás de cada lectura... 


E DESPOIS 

Se os seus alumnos mostran interese polo tema, 
propoñémoslle que o amplíen, presentándolles tres 
poetisas en lingua galega. Divida a clase en tres grupos, 
de tal maneira que cada un teña que procurar e achegar 
máis datos sobre cada unha delas. Fotocopie os cadros 
da ficha 35 para ofrecerlles aos estudantes unha mostra 
da obra poética de cada autora. Con todo, anímeos a 
buscaren na rede máis información para presentarlla 
logo ao resto da clase. 


Se dispón de conexión a Internet no centro onde 
imparte as clases, poderán realizar as consultas e 
preparar a presentación na clase. De non ser así, pídalles 
que repartan o traballo e que o fagan como tarefa para a 
casa. Na seguinte clase, déalles uns minutos para que se 
organicen antes da presentación. 


Para rematar, se non o fixese o grupo encargado de falar 
da poetisa Rosalía de Castro, convide os seus alumnos a 
veren unha gravación de “Adiós, ríos; adiós, fontes”, polo 
seu carácter emblemático, co cantante Amancio Prada, 
na seguinte ligazón ou noutra que prefira: 


http://www.youtube.com/watch?v-K ZGakFSc2Q 


9. CADÁVER EXQUISITO 


Escribir un poema entre todos. 


OBSERVACIÓNS PREVIAS 

Nesta actividade os estudantes porán en práctica todo 
o que aprenderon ao longo da unidade: agora eles 
serán os poetas. 


Por “cadáver exquisito” enténdese o xogo ou proxecto 
colaborativo entre dous ou máis participantes e que 


consiste en lle ir dando corpo a un material común, 
gráfico ou literario, de forma lineal e sucesiva, 
partindo dunha palabra, frase, parágrafo ou texto 
aleatorio. 


O xogo creouse en Francia, a partir dun entretemento 
de salón, pero foi popularizado como técnica artística 
polos membros da corrente surrealista de principios 
do século XX. Recibe este nome porque a primeira 
frase do xogo piloto foi: Le cadavre exquis boira le vin 
nouveau (“o cadáver exquisito beberá o viño novo”). 


A proposta de actividade do libro do alumno é de 
que se faga un poema cun só verso. Se lle parece 
conveniente, anime os estudantes a repetiren a 
operación algunhas veces para facelo un pouco máis 
longo. Outra posibilidade é que ao final se xunten os 
versos de todos os grupos, formando unha estrofa e 
así un Único poema entre todo o grupo. 


ANTES DE COMEZAR 

Escribe no encerado o título da actividade (Cadáver 
exquisito) e pregúntelles aos seus alumnos que cren 
que significa. Anímeos coa pregunta: Que credes 
que pode ser un cadáver exquisito? Se non son 
quen de dar coa resposta, explíquelles brevemente 
en que consiste o termo neste contexto e como se 
orixinou, partindo da información que se ofrece en 
“Observacións previas”. 


PROCEDEMENTOS 

A. Coméntelles aos seus alumnos que agora, 
empregando a técnica mencionada, van elaborar un 
poema. Indíquelles que formen grupos de 5 (ou de 4, 
se conta cun número baixo de asistentes) e asígnelle a 
cada membro unha letra (do A ao E). A continuación, 
explíquelles que cada un deberá escribir unha palabra 
sen permitir que os demais compañeiros a vexan 

e distribúalles as clases de palabras: A, un nome; 

B, un adxectivo; C, un verbo; D, un adverbio. Logo, 
explíquelle a E que o seu traballo consistirá en xuntar 
as palabras dos demais compañeiros e formar un 
verso, facendo as modificacións e as concordancias 
necesarias. No caso de que os grupos sexan de 4 
alumnos, a elaboración do verso poderase facer entre 
todos. 


B. Cando remataren, se decide que amplíen o poema 
con máis versos, indíquelles que repitan a operación o 
número de veces necesarias (pode establecer vostede 
previamente se o poema terá 3 ou 4 versos, por 
exemplo). Se, por outra banda, opta pola alternativa 
de que o formen entre os varios grupos, indíquelles 
que se xunten e que decidan en que orde deberá 
aparecer cada un dos versos. 


C. Agora, indíquelles que deben escoller un 
representante do grupo ou da clase para que lea O 
poema completo en voz alta. Se hai máis dun poema, 
poderán escoller o que máis lles gusta. 


10. CANCIÓN DE AMIGO 


Ler e interpretar un poema de Álvaro Cunqueiro. 


OBSERVACIÓNS PREVIAS 

A cantiga de amigo é un tipo de composición 
lírica que, aínda que estea escrita por autores 
contemporáneos, como Cunqueiro, ten a súa orixe 
na poesía tradicional. Ten no amor o seu tema 
principal, presenta unha linguaxe moi sinxela e 
adoita poñerse na boca dunha namorada que 
espera o seu amado nunha ermida ou á beira do 
mar. Este estilo literario forma parte da tradición 
poética galego-portuguesa medieval e o seu trazo 
máis característico é o mecanismo estilístico do 
paralelismo e do leixaprén: as estrofas enlázanse 
de dúas en dúas, facendo que os versos da segunda 
estrofa sexan unha pequena variante dos versos da 
primeira. 


Entre as acepcións da palabra amigo que recollen 
os dicionarios, atópase termo que se adoitaba 
empregar na lírica galego-portuguesa medieval para 
designar o '“amado' ou '“namorado' nas cantigas de 
amigo. De todos os xeitos, é importante considerar 
os demais significados que aparecen no dicionario, 
para unha realización adecuada do ítem B. 

Teña en conta tamén que unha das tradicións 
vangardistas galegas do século XX caracterizouse 
por recuperar a poesía neotrobadoresca. 


Se dispón dun exemplar do libro Cantiga nova que 
se chama Riveira, de Álvaro Cunqueiro, léveo á clase 
para mostrárllelo aos seus alumnos. 


ANTES DE COMEZAR 

Escriba no encerado a palabra AMIGO, pídalles aos 
estudantes que a definan e anote no encerado as 
súas respostas. Se non fan alusión ao significado 
que figura en “Observacións previas”, fágao vostede 
OU, se O prefire, espere ata o ítem B para facelo. 


PROCEDEMENTOS 

A. Preséntelles brevemente a Álvaro Cunqueiro 
aos seus alumnos, para o que lle poderá servir o 
resumo biográfico que lle facilitamos na ficha 36. 
Deseguida, lea en voz alta o título da actividade 
“Canción de amigo” e pregúntelles a que cren que 
se refire. Escoite as súas respostas e, acertadas ou 
non, invíteos a leren o poema de Álvaro Cunqueiro. 
Centre a súa atención nas preguntas que figuran na 
actividade e indíquelles que, ao remataren a lectura, 
deberán comentalas cun compañeiro. 


Déalles uns minutos e, logo, permítalles a todos 
compartiren a súa opinión nunha posta en común. 

B. A continuación, pregúntelles que significados cren 
que ten a palabra amigo no texto. Fágaos lembrar os 
que mencionaron en “Antes de comezar” e pregúntelles 
se algún deles se podería aplicar ao emprego da palabra 
no poema que acaban de ler. Escoite as súas respostas 
e, a seguir, pídalles que lean o texto da dereita. 


Rematada a lectura, axude os estudantes a que 
sistematicen os varios significados da palabra amigo 

e a que aclaren o que se atopa no poema de Álvaro 
Cunqueiro. Asemade, se o considera necesario, amplíe 
a información sobre as cantigas de amigo, para o cal 
tamén poderá utilizar a información que lle facilitamos 
en “Observacións previas”. 


Se ten o libro de Álvaro Cunqueiro, aproveite este 
momento para mostrárllelo aos seus alumnos, así como 
para remitilos á foto do libro do alumno na cal se ve 

a estatua do devandito escritor, situada na praza da 
Catedral de Mondoñedo. 


C. Agora, coméntelles aos estudantes que o poema “No 
niño novo do vento” foi musicado en diversas ocasións 
e por distintos artistas, tamén co título “Quen puidera 
namorala”. Como canción, foi o tema central do filme 
Pradolongo, dirixido por Ignacio Villar en 2007 e rodado 
en Valdeorras (Ourense). Logo, anímeos a buscaren 
en Internet algunha das versións. Presentamos tres a 
continuación, pero dígalles que poderán atopar outras 
distintas, ademais de acordes para varios instrumentos 
musicais, para O caso de que se animen a tocala e a 
cantala na clase. 


Luis Emilio Batallán: http://www.youtube.com/watch?v 
-LZD2RENvOXlI4áfeature —player embedded 


Milladoiro 8 Laura Amado: 
http://www.youtube.com/watch?v—uHT- 
OPjGPvY£feature—player embedded# 


Amancio Prada: 
http://www.goear.convlisten/61245ad/No-ni'6ÓC394B1o- 
novo-do-vento-amancio-prada 


mi Máis exercicios SS 

UNIDADE 1 


1.A 

CANTIDADE DE TEMPO (hai/dende hai): 
un par de semanas 

uns anos 

máis de dous anos 

bastante tempo 

moito tempo 


PUNTO NO TEMPO (dende): 
1998 

o 1 de marzo de 2006 

o inicio do curso 

o luns 

a voda da miña prima 


(dende que): 

cheguei a Galicia 

casei 

non fago deporte 
comecei a estudar galego 


. dende hai 
hai 

hai 

dende que 
dende que 
hai 

dende 

. dende que 


CONO ULA wNA Ta 


4. (suxestión) 

Dá clases de galego dende hai 5 anos. 

Asistiu a un curso de didáctica das linguas hai pouco. 
Acabou a carreira de Filoloxía galega hai 7 anos. 
Dende que chegou ao centro onde traballa, actualiza a 
súa páxina web. 

Vive nesta cidade dende 2003. 


5.A 

levo vivindo 

segue estudando 
comezou a traballar 
comezou a pensar 
acaba de coñecer 


6. A 

Engádeselles -s: 

algunhas, mudanzas, Os, seus, quilos, desas, activas, 
as, súas, actividades, mudanzas, algúns, moitas, 
cousas, pubs, programas, outros, amigos, diferentes, 
expresións, seguintes, perífrases, todos, estudos, clips, 
salóns, coches, cancións, robots, casas. 
Elimínaselles o -l e engádeselles -is: 

sociais, perfís, farois, barrís, xeniais, pasteis. 
Engádeselles -es: 

mulleres, veces, difíciles, voces, autobuses, veloces, 
cales. 


Non se modifican: 
venres, luns. 


B 
xabóns, xeles, pasteis, lapis, robots, xoves, fáciles, 
adeus, veráns, cadrís, ollomoles, elevadores. 


UNIDADE 2 


2. (suxestión) 

Aquel día Arturo saíu de casa ás 6.00 h da mañá. Ía 
un pouco de vento, pero o sol estaba a punto de 
saír e parecía que o día ía ser moi caloroso. Pasou 
ao lado do quiosco de prensa, que levaba poucos 
minutos aberto, e foi á estación de tren. Comprou 
un billete, sentou nun banco e esperou a chegada do 
tren. Era unha mañá máis na estación: xente que 
se apresuraba para coller o tren, algunhas caras de 
sono que pedían un café no bar... Ás 6.14 h chegou 
O tren, subiu, pero non se puido sentar. Sempre ía 
cheo a esa hora. Arturo xa estaba tan acostumado 
a ir de pé que non se molestaba en buscar un 
asento. Baixou na estación da Praza Central. Á 

saída encontrouse cunha muller alta que lle deu un 
paquete. Era unha caixa pequena envolta nun papel 
vermello no que dicía: “Non abrir”. Dentro parecía 
haber algo que se movía. En dou dos lados estaban 
escritos á man un par de enderezos: un era unha 
rúa que estaba bastante lonxe e tamén puña unha 
hora: “Ás 8 en punto”. O outro enderezo era o da 
estación onde se atopaba. De alí, Arturo dirixiuse 
cara a unha parada de taxis. Chegou un taxi ás 7.30 e 
colleuno... 


6. 
descubriu 
converteu 
producíronse 
saíu 

levou 
comezou 
coñeceu 
entrou 
casaron 
asumiu 
tivo 
aprobouse 
deu 
internouse 
formou 

se internou 
entrou 
ordenou 
autorizou 
marchou, viviu, estudou 
puxo 
púxose 
reuníronse 


O BULULIVINO Hs 


7. 

1. F 
2. H 
3. D 
4. B 
5. K 
6. L 
7. E 
8. A 
9. É 
10.G 
11.1 


UNIDADE 3 


lavar 

non laves 
non lavedes 
non lave 
non laven 


estar 

non esteas 
non esteades 
non estea 
non estean 


fai 
. descubra 
perdas, ven 


sae 
. dubide, voe 


CONO LA Vo DN AO 


4. (suxestión) 


. renova, consigue 


facer 
fai 
facede 
faga 
fagan 


beber 

non bebas 
non bebades 
non beba 
non beban 


entender 

non entendas 
non entendades 
non entenda 
non entendan 


busque, compare, cómpreo 


. desconéctate, despreocúpate 


vir 
ven 
vinde 
veña 
veñan 


consumir 

non consumas 
non consumades 
non consuma 
non consuman 


2 


saír 
non saias 
non saiades 
non saia 
non saian 


Un ximnasio: Fai deporte, móvete./Non quedes na casa. 
Un refresco: Tómao e goza./Non renuncies ao bo. 
Unha impresora: Imprime o teu carácter./Non o deixes 


dentro. 


Unha bañeira: Somérxete no pracer./Non te duches. 
Un café: Saborea./Non durmas. 


Un curso de galego: Aprende de verdade./Non traduzas. 


Un cd de música: Escoita e verás./Non o perdas. 


Un destino turístico: Ven ao paraíso./Non procures máis. 
Un microondas portátil: Lévao contigo./Non pasees sen 


el. 


5. (suxestión) 
Queres aprender galego? 


Na nosa escola, aprender galego é máis que aprender 
unha segunda lingua: é ter unha fabulosa experiencia e 
a oportunidade de facer amigos de todo o mundo e para 
toda a vida. 


Aproveita os nosos horarios flexibles e Os nosos 
excelentes prezos. Non o penses máis: se queres 


aprender galego, esta é a túa escola. 


SUROESTE OS 


AR WVNTN 


Díxome 

gústame, comprala 
che contarei 

me faga 

lle comentou 

lle dixeron 

lle pasou 

me explicou 

me serve 


-levarte 


décimo segundo/duodécimo 
oitava 

vixésimo 

sétima 

décimo terceiro 


UNIDADE 4 


1. 


manter 
manterei 
manterás 
manterá 
manteremos 
manteredes 
manterán 


2. 

haberá 
falarei 
aprobarás 
chegarán 
irei 


terminará 


. poñerá 
O. subirán 


SUSO VAO 


poderemos 


me deitarei 


desfacer 
desfarei 
desfarás 
desfará 
desfaremos 
desfaredes 
desfarán 


contradicir 
contradirei 
contradirás 
contradirá 
contradiremos 
contradiredes 
contradirán 

D 


aumentar 
predicir 
ameazar 
explotar 
crecer 
contaminar 
reducir 
vender 
solucionar 
10. producir 
11. descubrir 
12. diminuír 
13. suprimir 
14. eliminar 
15. cambiar 


SO NOS ALTA DN SAN 


6. (suxestións) 

1. O concepto de parella será moi diferente. A sociedade 

aceptará outras opcións. 

Os coches serán menos contaminantes e máis seguros. 

As casas serán máis caras e máis pequenas. 

O transporte será máis barato e inventarase a 

teletransportación. 

5. O ocio non existirá; seremos escravos dos nosos 

traballos. 

O traballo realizarase sempre diante dun ordenador. 

A moda volverá comezar dende principios do s. XX. 

A ecoloxía seguiralle preocupando só a un número 

reducido de persoas. 

9. A educación farase no fogar, individualmente, vía 
Internet. 

10. A política estará máis controlada e os políticos levarán 
un chip anticorrupción. 


UNIDADE 5 


2. (uxestión) 

1. Un museo: está prohibido tocar as obras de arte. 

2. Un ximnasio: é obrigatorio poñer unha toalla para usar 
as máquinas. 

Un supermercado: non se admiten animais. 

Unha escola: non se permite mastigar goma de mascar. 
Un hospital: está prohibido falar alto. 

Un teatro: está prohibido facer fotografías. 

Unha piscina: é obrigatorio bañarse con gorro. 

Unha oficina: está prohibido usar Internet para fins 
persoais. 

9. Unha fábrica: é obrigatorio levar casco. 

10O. Un hotel]: é obrigatorio deixar o cuarto antes das doce. 


no 


PAN 


OSO AU 


8. (suxestión) 

Armando Bulla: mastiga goma de mascar na clase, quita 
OS zapatos na clase, chega tarde á clase, despístase 
cando o profesor está explicando, suspende os exames, 
boquexa na clase, falta á clase, usa o móbil, copia nos 
exames. 

Benigno Bo: toma apuntamentos, consulta o dicionario, 
participa na clase, é puntual, presta atención, aproba 
todas as materias. 

UNIDADE 6 


1. Ola, bo día. Podería poñerme co señor Garrido, por 
favor? 
De parte de quen? 
De Margarida. 
2. Diga? 
Ola, boa tarde. Coa señora Crespo, por favor? 
Un momentiño. 
Síntoo, neste momento está reunida, pero se quere 
pode deixar unha mensaxe. 
3. Ola, está Xaime? 
Si, son eu. 
Ola, son Antón, que tal? 
4. Ola, quería falar co señor Antelo, por favor. 
Síntoo, pero equivócase, aquí non vive ningún señor 
Antelo. 


Desculpe. 

2. 

1. felicitar 6. invitar 

2. saudar 7. despedirse 

3. recomendar 8. protestar 

4. propoñer 9. agradecer 

5. pedir 10. recordar 
3. (suxestión) 

1. Pode amosar o seu pasaporte, por favor? 
2. Por que non ves de vacacións comigo a Porto? 
3. Felicidades! 
4. Esta vez vou estudar moito. Quero aprobar o exame. 
5. Vas vir vernos polo Nadal? 
6. Ola, paso a despedirme, que marcho mañá. 
7. De pequena vivín uns anos en Alemaña. 
8. Cando casades? 


4. (suxestión) 

Ola Laura! 

Como estás? Eu, moi contento co traballo, estou seguro 
de que fixen ben en aceptalo. Hoxe tiven día libre, así 
que me dediquei a pasear un pouco e a descubrir os 
encantos de Kansas. É unha cidade realmente preciosa 
e cada día gústame máis. Pensei moito en ti durante 

O paseo... A verdade é que teño ganas de compartir 
contigo todo o que vexo e o que sinto. Aquí estou moi 
ben, xa o sabes, pero bótote moitísimo de menos e 
apetéceme moito verte. Como terás vacacións pronto, 
por que non ves pasalas aquí comigo? Ti tamén pensas 
moito en min? Anímate e ven, que me apetece dicirche 
persoalmente canto te quero e o namorado que sigo 
estando de ti. 

Pois nada máis. Espero impaciente un si como resposta! 
Se é que non... talvez pensarei que xa non me queres 
nada. Non será así, non? 


Mil bicos, 


Plácido 


5. (suxestión) 

1. Carlos díxome que teño que ir ao Museo de 
Arqueoloxía, que é moi interesante. 

2. Xan pediume o coche para a fin de semana. 

3. Elvira convidoume a ir cear con ela e con Alex mañá 
pola noite. 

4. Un veciño pediume axuda para subir unhas bolsas. 

5. Apanadeira preguntoume se non son de aquí. 

6. Lucía comentoume que coñeceu un rapaz moi 
riquiño. 

7. Ánxela deume as grazas por acompañala ata o hotel. 

8. Arecepcionista díxome que un señor me espera no 
bar. 

9. O meu profesor de galego felicitoume pola miña 
redacción. Díxome que está moi ben escrita. 

10. Carme explicoume como chegar ata O museo. 


6. (suxestión) 

Móbil: é un aparello que serve para falar cos demais, 
xogar, ouvir música... 

Armario: é un moble que serve para gardar a roupa. 
Ordenador: é unha máquina que nos axuda moito 
nalgúns traballos e que tamén serve para enviar 
mensaxes electrónicas, xogar... 

Nadar: é algo que facemos na piscina ou no mar e que é 
moi san. 

Falar: é algo que facemos cando temos que dicirlle algo 
a alguén. 


7. (suxestión) 

1. Un temporal foi anunciado polos meteorólogos para 
esta fin de semana. 

2. Os traballadores da nova factoría foron saudados 
polo presidente do Goberno. 

3. Dous ovnis foron vistos en Fisterra esta noite por uns 
turistas americanos. 

4. Os náufragos do barco galego foron recollidos por 
Salvamento Mariño no Mar do Norte. 

5. Unha escola galega foi premiada polas institucións 
europeas. 


8. (suxestión) 

Calcetín 

Material: algodón, la... Serve para manter os pés 
quentes. 

Tesoiras 

Material: metal. Serve para cortar papel, tecido... 
Desaparafusador 

Material: metal e plástico/madeira. Serve para colocar 
OU sacar parafusos. 

Mandgueira 

Material: goma. Serve para aspirar e dirixir a auga. 
Espello 

Material: cristal. Serve para ver o reflexo do que se pon 
diante del. 

Lámpada 

Material: cristal. Serve para iluminar os espazos 
escuros. 

Semáforo 

Material: metal e plástico/cristal. Serve para regular a 
circulación de vehículos. 


UNIDADE 7 


6. (suxestión) 

1. Ao final, onte fuches comprarlles o regalo ás nenas? 
Non, non tiven tempo; compréillelo esta mañá nun 
descaso do traballo. 

2. Éincríbel, a Miguel vano acender. 

En serio? Pero se só leva aquí 3 meses! 

3. Acabo de decatarme de que este ano hai eleccións. 
Ai si, pois debes ser o único que non o sabía. Dino 
cada día no telexornal. 

4. Sabes quelle pasa a Xosé? Está un pouco raro, non? 
É que á súa muller teñen que operala e está 
preocupado. 

5. Haialgún videoclub por aquí cerca? 

Si, hai un cerca e as pelis están moi ben. Tes que 
devolvelas no mesmo día as de estrea, pero as 
outras podes telas ata tres días. 

6. Nonpeguei ollo en toda a noite, estou medio morto! 
Pois non o parece. Tes moi boa cara. 

7. 'Tisabes por que discutiron Eva e Sara esta mañá? 
Seica Sara lle prestou unha película hai tempo e Eva 
aínda non lla devolveu. E xa é a terceira vez que lla 


pide. 


UNIDADE 8 


1. 


REGULARES 

viva (vivir) 
empecen (empezar) 
durmas (durmir) 
bebades (beber) 
traduzas (traducir) 


IRREGULARES 


oias (oír) 


vexamos (ver) 
saiamos (saír) 


digan (dicir) 


saiban (saber) 


faledes (falar) vaian (ir) 
escriban (escribir) 

2. 
facer xogar pedir coñecer 
faga xogue pida coñeza 
fagas xogues pidas coñezas 
faga xogue pida coñeza 
fagamos xoguemos pidamos coñezamos 
fagades xoguedes pidades coñezades 
fagan xoguen pidan coñezan 
ser poder saber ter 
sexa poida saiba teña 
sexas poidas saibas teñas 
sexa poida saiba teña 
sexamos poidamos saibamos teñamos 
sexades poidades saibades teñades 
sexan poidan saiban teñan 


e SULULIVINO Hs 

me Máis exercicios 


querer estar ir poñer 
queira estea vaia poña 6. 
queiras esteas vaias poñas Non, que? 
queira estea vaia poña En serio, e logo? 
queiramos esteamos vaiamos poñamos Non, non, para nada! 
queirades esteades vaiades poñades Si, E aue che preguntaron? 
; Á $ Pois si que era fácil, si. 
queiran estean vaian poñan 
8. 
1. porque 
UNIDADE 9 2. como 
3. asíque 
1. (suxestión) 4. daquela 
Organizar: unha viaxe, unha excursión, unha festa... 5. dexeito que 


Percorrer: unha cidade, unha distancia, unha illa... 
Perder: a equipaxe, unha maleta, o billete, o avión... 


Facturar: unha maleta, a equipaxe, un paquete... U NIDADE 10 


Reservar: un cuarto, un voo, un billete, un restaurante... 


Descubrir: un lugar, unha cultura... 1. 

Tempo: agora, antes, despois, hoxe, logo, nunca, 
2. xamais. 
3. Empeza a contar a anécdota. Lugar: alí, aquí, lonxe. 
4. Conta con máis detalles a anécdota. Modo: amodo, así, ben, devagar, felizmente, mal. 
1. Conta o final. Dúbida: quizais, talvez. 
2. Valoran a anécdota. Negación: non, tampouco. 


Afirmación: si, tamén. 


3.A Cantidade: bastante, case, máis, menos, moi, moito, 
1. Antes tan. 
2. Despois 
3. Antes 3. (suxestión) 
4. Despois De repente: de súpeto, de pronto. 
5. Despois A cada tanto: ocasionalmente, de cando en vez. 
6. Antes A miúdo: moitas veces, con frecuencia. 
7. Antes Ao carón de: xunto a, ao lado de. 
8. Antes Aos poucos: pouco a pouco. 
ÁS agachadas: ás escondidas. 
4. ÁSs presas: con rapidez. 
1. vina Así mesmo: tamén, ademais. 
2. puxeron De certo: certamente, con certeza. 
3. vivín De momento: polo momento, ata agora. 
4. perdín Se callar: talvez, quizais, ao mellor. 
5. fun 
6. gustaba 5. 
7. encantoume 1. que 
8. aprendín 2. cales 
9. estivo 3. cuxas 
10. doía 4. que/as cales 
11. recoñecín 5. que 
6. quen/que/o cal 
5. 7. onde/na que 


“Hai uns meses contratamos unhas vacacións en 
Orlando coa compañía “Viaxes Corvo”. Cando 
chegamos a Amsterdam, a nosa primeira escala, 
dixéronnos que había overbooking.Tivemos que esperar 
dúas horas máis, pero ao final conseguimos embarcar. 
Cando chegamos a Detroit, a segunda escala, perdemos 
a nosa conexión porque o voo a Orlando xa saíra. Por 
culpa dos incidentes, perdemos un día de estancia en 
Orlando e unha noite de hotel. A axencia non quixo 
asumir ningunha responsabilidade. Onde están os 
dereitos dos pasaxeiros?” 


88 


a, DS 


Test 1 


Pode utilizar o test 1 como repaso global de todo o explicado ao longo da primeira 
metade do curso Ou, se se incorpora algún alumno novo ao grupo, como proba de nivel. 


Solucións 

1.a 5. b Oro 13. d 17. d 
2.b 6. d 10. d IA (e 18. a 
3. O a le 15 E 19. Ce 
4. b 8. b 12a 16. b 20. d 
Test 2 


Pode utilizar o test 2 como repaso global de todo o explicado ao longo 
do curso ou como proba de nivelación antes de comezar o seguinte nivel. 


Solucións 

1. b 5. d 9. b 13. e 17. Cc 
DO 6. CO 10. d 14. a 18. a 
3. d 7. C 11. a 15. b 19. d 
4.a 8. b 12. b 16. d 20. Cc 

Test 1 a 


10 


e Tes un cigarro? 

o Non;,síntoo. É que 
a. deixei de fumar 
c. sigo fumando 


b. levo dous meses fumando 
d. volvín fumar 


e Dende cando estudas galego? 
O 

a. tres meses 
C. en xaneiro 


b. dende hai tres meses 
d. dende tres meses 


e En Galicia 

dous bicos. 
a. é normalmente 
a xente adoita 


saudar Os amigos con 


b. adóitanse 
d. polo normal 


p 


e Neste local está prohibido 

a. os teléfonos móbiles 

b. usar teléfono móbil 

cC. adoitar os teléfonos móbiles 
d. de falar cos teléfonos móbiles 


e Que tal por Ourense? 

o Non . Agora vivo en Noia. 
a. xa vivo alí 

b. sigo vivindo alí 

Cc. volvín vivindo alí 

d. aínda vivo alí 


da clase a 
falando un pouco. 


Onte, cando 

Eulalia e 
a. saín, atopei, estabamos 
b. saía, atopo, estamos 
C. saio, atopamos, estamos 
d. saín, atopei, estivemos 


eTi a cociña que eu as 
camas, vale? 

a. recolles/fago 

c. recolla/fago 


b. recollas/limpo 
d. recolle/frego 


e O próximo ano, se 

ao estranxeiro. 
b. teño/viaxarei 
d. collo/viaxaba 


vacacións en agosto, 


a. terei/viaxo 
c. collín/ía 


e Eu, só 

a. cando era neno/gustábame 
b. de pequeno/quero 

c. cando era pequeno/Qquería 
d. se son pequeno/Qquixen 


xogar. 


e Se che gusta este libro, 
a. pode levarmo 
Cc. non che merques 


b. cho empresto 
d. regálocho 


11. 


12. 


13. 


14. 


15 


16 


17 


18 


19 


20 


e Se non atopo señor Clodio, 


deixareille mensaxe 
recepcionista. 
a. ao/un/coa b. o/un/coa 
c. o/unha/ao d. ao/unha/co 


Onde deixo as tesoiras? 


. Se xa non as necesitas, gárdaas no caixón 
-. Non,déixaas aí 

. Podes deixala aquí na mesa 

. A min non me fai falla 


20TUÚUOO 


e Ves connosco prefires quedar na 


casa? Pois acompáñovos, penso 
volver cedo. 

a. pero/ pero b. e/édicir 

c. ou/nin d. ou/pero 


Eu cando era pequena odiaba a verdura,e ti? 


o. 
O 
a. Eu tamén, pero aínda non 

b. Eu tampouco, pero agora non 
c. Eu tamén, pero agora non 

d. Eu non, pero xa si 


e No teu país 
restaurantes? 

a. se adoita deixar 

Cc. adóitase deixar 


propina nos 


b. se deixan 
d. normalmente deixa 


e Nuria 
esgotada. 

a. quere durmir 

c. adoita chegar 


dende a madrugada. Está 


b. leva traballando 
d. prefire traballar 


fumar. 
b. non se poden 
d. está prohibido 


Nos hospitais 
a. non deixan de 
. é permitido 


o 


e Hai moito que estás aquí? 
o Non,non. 

a. Acabo de chegar 
c. Dende tres horas 


b. Levo aquí hai un pouco 
d. Case non chego 


tantas festas. 
b. celébranse 
d. se celebra 


e Onde vivo non 
a. serealiza 
-. Se celebran 


o 


e Non vin a correspondencia porque cando 
O carteiro eu xa 


no coche. 
a. chegou/saín b. saía/chegaba 
c. chegaba/marchei d. chegou/saía 

ms Test 2 O 


1 e Mónica:“Vai vir Elisa á festa?” 
a. Mónica explicoume que Elisa vai vir á festa. 
b. Mónica preguntoume se Elisa vén á festa. 
c. Mónica comentoume que Elisa vai vir á festa. 
d. Mónica preguntoume como Elisa vén á festa. 


2o , por favor? 
o Un momento, Z 
a. Señora Rial/agora lle paso 
b. Podo falar coa señora Rial/agora non pode 
c. A señora Rial/agora se pon 
d. Aseñora Rial/quere deixar unha mensaxe 


3 e Carlos:“Oíches, acabo de deixar o traballo? 


a. Carlos explicoume como acaba de deixar o traballo. 


b. Carlos recordoume se acaba de deixar o traballo. 
. Carlos preguntoume se acaba de deixar o traballo. 
d. Carlos díxome que acaba de deixar o traballo. 


o 


e Que ao final da carreira? 

O alemán e un traballo. 
a. farás/estudarei/buscarei 

b. farás/farei/rematarei 
c 

d 


. estudarás/buscarei/farei 
. pensarás/farei/terei 


5 e Mercáches Os libros á rapaza? 
o Si, onte cando fun á vila. 
a. lles/merqueinos b. lle/mercáballos 
. lle/merquéillelos d. lle/merqueillos 


o 


e Onde cres que dous anos? 
a. estabas nos próximos 

b. estarás dende hai 

Cc. vivirás dentro de 

d 


. Vivirías dentro de 


NN 
o 


Á protagonista dese filme 
festival. 
-. trouxérona 
. déronlle 


un premio no 


b. fixéronlle 
d. ofrecéronlla 


o NS 


8 e Ola,bo día. Quería uns parafusos que serven para 
colgar cousas, que teñen forma de ele... ? 
o Si,si claro. Alcaiatas. De que tamaño? 
a. Que cousa é b. Sabe o que quero dicir 
c. Non lembro d. Que significa 


9 e Se Xurxo non chega moi tarde, 
a. non saímos tomar unha copa 
b. probablemente sairemos cear fóra 
c. fomos ver uns amigos 
d. esperábao para cear 


10O e E entón que pasou na xuntanza de onte? 
[o] cando chegaron os García... 
a. Nisto, b. Daquela 
c. Porfin d. Resulta que 

11 


12 


13 


14 


15 


16 


17 


18 


19 


20 


oe 
O 


a. 
Cc. 


o. 
O 
a. 
Cc 


a. 


b 


Cc. 


soa 


Sabes que casa Lucía? 

Non, ninguén. 

non mo dixera b. contáramo 
sabíao d. non dixera 


Félix sabe que deixas o traballo? 
Pois a verdade é que ; 
díxenllo onte b. aínda non llo dixen 
. díxomo d. xallelo dixera 
Creo que máis zonas verdes nesta 
cidade. 
-. fixeran b. habería 
-. debería haber d. farían 


Os estudantes 
selectividade. 
-. Qquese prepararan ben 
-. Que asistira ás clases 
que nunca viremos 
-. Que repetirán O curso 


aprobaron a 


E que filme viches onte? 
Pois un 
que... 

. de comedia/Vai 

-. de aventura/Resulta 


dunha parella 


b. de actualidade/Trata 
d. de romántica/Sobre 


Os folguistas esixen que 
OS Seus dereitos. 
o cambio do/garantan 
modifiquen o/asegurarse 
- sigan o/se modifique 
manteñan o/respecten 


convenio e que 


Pódesme facer uns recados? 
Agora non, pero pola tarde, se 
-. faríachos/quérelo b. fíxenos/puidera 
- fareichos/che vale d. fágochos/chegue cedo 
É lamentable que aínda hoxe cousas 
dese tipo. ser máis solidarios 
. Ocorran/deberiamos b. existan/tiñamos 
exista/poderiamos d. haxa/foramos 


Matriculouse en inglés pensa ir a Estados 
Unidos facer un máster en publicidade. 
xa que/por 


. porén/a fin de 
como/co propósito de 
-. porque/para 
O escritor, foron premiadas vai publicar 


un novo traballo. 
cuxa novela 
cuxo libro 
cuxas obras 
cuxos traballos 


